# Διαδραστικός Περιοδικός Πίνακας

Αμέταλλα
Αλκάλια
Αλκαλικές Γαίες
Στοιχεία Μετάπτωσης
Άλλα Μέταλλα
Μεταλλοειδή
Αλογόνα
Ευγενή Αέρια
Λανθανίδες
Ακτινίδες
Ευγενή αέρια
36
Kr
Κρυπτό
1
18
1
1
Η
Υδρογόνο
1s1
2
13
14
15
16
17
2
Ηe
Ήλιο
1s2
2
3
Li
Λίθιο
[He] 2s1
4
Be
Βηρύλιο
[He] 2s2
5
B
Βόριο
[He] 2s22p1
6
C
Άνθρακας
[He] 2s22p2
7
N
Άζωτο
[He] 2s22p3
8
O
Οξυγόνο
[He] 2s22p4
9
F
Φθόριο
[He] 2s22p5
10
Ne
Νέον
[He] 2s22p6
3
11
Na
Νάτριο
[Ne] 3s1
12
Mg
Μαγνήσιο
[Ne] 3s2
3
4
5
6
7
8
9
10
11
12
13
Al
Αργίλιο
[Ne] 3s23p1
14
Si
Πυρίτιο
[Ne] 3s23p2
15
P
Φωσφόρος
[Ne] 3s23p4
16
S
Θείο
[Ne] 3s23p3
17
Cl
Χλώριο
[Ne] 3s23p5
18
Ar
Αργό
[Ne] 3s23p6
4
19
K
Κάλιο
[Ar] 4s1
20
Ca
Ασβέστιο
[Ar] 4s2
21
Sc
Σκάνδιο
[Ar] 3d14s2
22
Ti
Τιτάνιο
[Ar] 3d24s2
23
V
Βανάδιο
[Ar] 3d34s2
24
Cr
Χρώμιο
[Ar] 3d54s1
25
Mn
Μαγγάνιο
[Ar] 3d54s2
26
Fe
Σίδηρος
[Ar] 3d64s2
27
Co
Κοβάλτιο
[Ar] 3d74s2
28
Ni
Νικέλιο
[Ar] 3d84s2
29
Cu
Χαλκός
[Ar] 3d104s1
30
Zn
Ψευδάργυρος
[Ar] 3d104s2
31
Ga
Γάλλιο
[Ar] 3d104s24p1
32
Ge
Γερμάνιο
[Ar] 3d104s24p2
33
As
Αρσενικό
[Ar] 3d24s24p3
34
Se
Σελήνιο
[Ar] 3d24s24p4
35
Br
Βρόμιο
[Ar] 3d24s24p5
36
Kr
Κρυπτό
[Ar] 3d24s24p6
5
37
Rb
Ρουβίδιο
38
Sr
Στρόντιο
39
Y
Ύτριο
40
Zr
Ζιρκόνιο
41
Nb
Νιόβιο
42
Mo
Μολυβδένιο
43
Tc
Τεχνήτιο
44
Ru
Ρουθήνιο
45
Rh
Ρόδιο
46
Pd
Παλλάδιο
47
Ag
Άργυρος
48
C d
Κάδμιο
49
In
Ίνδιο
50
Sn
Κασσίτερος
51
Sb
Αντιμόνιο
52
Te
Τελλούριο
53
I
Ιώδιο
54
Xe
Ξένο
6
55
Cs
Καίσιο
56
Ba
Βάριο
57-71
La-Lu
Λανθανίδες
72
Hf
Χάφνιο
73
Ta
Ταντάλιο
74
W
Βολφράμιο
75
Re
Ρήνιο
76
Os
Όσμιο
77
Ir
Ιρίδιο
78
Pt
Λευκόχρυσος
79
Au
Χρυσός
80
Hg
Υδράργυρος
81
Tl
Θάλλιο
82
Pb
Μόλυβδος
83
Bi
Βισμούθιο
84
Po
Πολώνιο
85
At
Άστατο
86
Rn
Ραδόνιο
7
87
Fr
Φράνκιο
88
Ra
Ράδιο
89-103
Ac-Lr
Ακτινίδες
104
Rf
Ραδερφόρντιο
105
Db
Ντούμπνιο
106
Sg
Σημπόργκιο
107
Bh
Μπόριο
108
Hs
Χάσιο
109
Mt
Μαϊτνέριο
110
Ds
Νταρμστάντιο
111
Rg
Ρεντγκένιο
112
Cn
Κοπερνίκιο
113
Nh
Νιχόνιο
114
Fl
Φλερόβιο
115
Mc
Μοσκόβιο
116
Lv
Λιβερμόριο
117
Ts
Τενέσιο
118
Og
Ογκανέσσιο
6
58
Ce
Δημήτριο
59
Pr
Πρασεοδύμιο
60
Nd
Νεοδύμιο
61
Pm
Προμήθειο
62
Sm
Σαμάριο
63
Eu
Ευρώπιο
64
Gd
Γαδολίνιο
65
Tb
Τέρβιο
66
Dy
Δυσπρόσιο
67
Ho
Όλμιο
68
Er
Έρβιο
69
Tm
Θούλιο
70
Yb
Υττέρβιο
71
Lu
Λουτήτιο
7
90
Th
Θόριο
91
Pa
Πρωτακτίνιο
92
U
Ουράνιο
93
Np
Ποσειδώνιο
94
Pu
Πλουτώνιο
95
Am
Αμερίκιο
96
Cm
Κιούριο
97
Bk
Μπερκέλιο
98
Cf
Καλιφόρνιο
99
Es
Αϊνστάνιο
100
Fm
Φέρμιο
101
Md
Μεντελέβιο
102
No
Νομπέλιο
103
Lr
Λωρένσιο
Προτείνεται εμφάνιση σε οριζόντια προβολή!

## Υδρογόνο

Ομάδα | 1 | Σημείο τήξης | −259.16°C, −434.49°F, 13.99 K
Περίοδος | 1 | Σημείο βρασμού | −252.879°C, −423.182°F, 20.271 K
Τομέας | s | Πυκνότητα (g cm−3) | 0.000082
Ατομικός Αριθμός | 1 | Σχετική Ατομική Μάζα | 1.008
Φυσική κατάσταση στους 20οC | αέριο | Εμφάνιση | Άχρωμο, άοσμο αέριο. Έχει τη χαμηλότερη πυκνότητα από όλα τα αέρια.
Σημαντικά Ισότοπα | 1H, 2H | Αριθμός CAS | 133-74-0
Ατομική ακτίνα εκτός δεσμού (Å) | 1,10 | Ομοιοπολική ακτίνα (Å) | 0,32
Ενέργεια πρώτου ιοντισμού | 1312 kJ/mol | Ηλεκτραρνητικότητα (Pauling) | 2,20

### ΧΡΗΣΕΙΣ

Το αέριο υδρογόνο ενδεχομένως θα είναι το καθαρό καύσιμο του μέλλοντος, καθώς παράγεται από νερό και επιστρέφει στο νερό, όταν οξειδώνεται. Οι κυψέλες καυσίμου που λειτουργούν με υδρογόνο θεωρούνται όλο και περισσότερο ως πηγές ενέργειας «χωρίς ρύπους» και χρησιμοποιούνται πλέον σε ορισμένα λεωφορεία και αυτοκίνητα.

Το υδρογόνο παρουσιάζει πολλές ακόμα χρήσεις. Στη χημική βιομηχανία χρησιμοποιείται για την παρασκευή αμμωνίας για γεωργικά λιπάσματα (μέθοδος Haber) και κυκλοεξανίου και μεθανόλης, τα οποία αποτελούν ενδιάμεσες ύλες για την παραγωγή πλαστικών και φαρμακευτικών προϊόντων. Χρησιμοποιείται επίσης για την απομάκρυνση του θείου από τα καύσιμα κατά τη διαδικασία διύλισης του πετρελαίου. Μεγάλες ποσότητες υδρογόνου χρησιμοποιούνται για την υδρογόνωση ελαίων για τον σχηματισμό λιπών, όπως για παράδειγμα για την παρασκευή μαργαρίνης.

Στην υαλουργική βιομηχανία το υδρογόνο χρησιμοποιείται ως προστατευτική ατμόσφαιρα για την κατασκευή επίπεδων φύλλων γυαλιού. Στην ηλεκτρονική βιομηχανία χρησιμοποιείται ως αέριο πλήρωσης κατά την κατασκευή τσιπ πυριτίου.

Η χαμηλή πυκνότητα του υδρογόνου το κατέστησε φυσική επιλογή για μια από τις πρώτες πρακτικές χρήσεις του, την πλήρωση μπαλονιών και αερόπλοιων. Ωστόσο, αντιδρά βίαια με το οξυγόνο (σχηματίζοντας νερό) και το μέλλον του στην πλήρωση αερόπλοιων έληξε όταν το αερόπλοιο Χίντενμπουργκ έπιασε φωτιά.

### ΒΙΟΛΟΓΙΚΟΣ ΡΟΛΟΣ

Το υδρογόνο είναι ένα απαραίτητο στοιχείο για τη ζωή. Υπάρχει στο νερό και σε όλα σχεδόν τα μόρια των έμβιων οργανισμών. Ωστόσο, το υδρογόνο από μόνο του δεν διαδραματίζει ιδιαίτερα ενεργό ρόλο. Παραμένει συνδεδεμένο με άτομα άνθρακα και οξυγόνου, ενώ η χημεία της ζωής λαμβάνει χώρα στις πιο ενεργές περιοχές που περιλαμβάνουν, για παράδειγμα, οξυγόνο, άζωτο και φώσφορο.

### ΦΥΣΙΚΗ ΑΦΘΟΝΙΑ

Το υδρογόνο είναι αναμφίβολα το πιο άφθονο στοιχείο στο σύμπαν. Βρίσκεται στον ήλιο και στα περισσότερα αστέρια, ενώ ο πλανήτης Δίας αποτελείται κυρίως από υδρογόνο. Στη Γη, το υδρογόνο βρίσκεται στις μεγαλύτερες ποσότητες ως νερό. Υπάρχει ως αέριο στην ατμόσφαιρα μόνο σε ελάχιστες ποσότητες – λιγότερο από 1 μέρος ανά εκατομμύριο κατ’ όγκο. Το υδρογόνο που εισέρχεται στην ατμόσφαιρα διαφεύγει γρήγορα από τη βαρύτητα της Γης στο διάστημα.

Το περισσότερο υδρογόνο παράγεται μέσω της θέρμανσης φυσικού αερίου με ατμό για να σχηματιστεί αέριο σύνθεσης (μείγμα υδρογόνου και μονοξειδίου του άνθρακα). Το αέριο σύνθεσης διαχωρίζεται για να δώσει υδρογόνο. Το υδρογόνο μπορεί επίσης να παραχθεί από την ηλεκτρόλυση του νερού, αλλά η διαδικασία είναι ενεργοβόρα.

### ΙΣΤΟΡΙΑ

Στις αρχές της δεκαετίας του 1500, ο αλχημιστής Παράκελσος παρατήρησε ότι οι φυσαλίδες που δημιουργούνται όταν προστίθενται ρινίσματα σιδήρου σε θειικό οξύ είναι εύφλεκτες. Το 1671 ο Ρόμπερτ Μπόιλ έκανε την ίδια παρατήρηση. Κανείς από τους δύο όμως δεν συνέχισε στην ανακάλυψη του υδρογόνου, και έτσι τα εύσημα πήρε ο Χένρι Κάβεντις. Το 1766 συνέλεξε αυτές τις φυσαλίδες και έδειξε ότι διέφεραν από άλλα αέρια. Αργότερα έδειξε ότι όταν το υδρογόνο καίγεται σχηματίζει νερό, τερματίζοντας έτσι την πεποίθηση ότι το νερό ήταν ένα στοιχείο. Το αέριο πήρε το όνομά του, υδρο-γόνο – αυτό που γεννά νερό, από τον Αντουάν Λαβουαζιέ.

Το 1931, ο Χάρολντ Γιούρυ και οι συνάδελφοί του στο Πανεπιστήμιο Κολούμπια των ΗΠΑ εντόπισαν μια δεύτερη, σπανιότερη μορφή υδρογόνου, ένα ισότοπο το οποίο ονόμασαν δευτέριο (21 D). Το δευτέριο έχει διπλάσια μάζα από το κανονικό υδρογόνο.

## Ήλιο

Ομάδα | 18 | Σημείο τήξης | Άγνωστο
Περίοδος | 1 | Σημείο βρασμού | −268.928°C, −452.07°F, 4.222 K
Τομέας | s | Πυκνότητα (g cm−3) | 0.000164
Ατομικός Αριθμός | 2 | Σχετική Ατομική Μάζα | 4.003
Φυσική κατάσταση στους 20οC | αέριο | Εμφάνιση | Άχρωμο, άοσμο αέριο που δεν παρουσιάζει καμία αντίδραση.
Σημαντικά Ισότοπα | 4He | Αριθμός CAS | 7440-59-7
Ατομική ακτίνα εκτός δεσμού (Å) | 1,40 | Ομοιοπολική ακτίνα (Å) | 0,37
Ενέργεια ιοντισμού kJ/mol | 1312 kJ/mol | Ηλεκτραρνητικότητα (Pauling) | 2,20

### ΧΡΗΣΕΙΣ

Το ήλιο χρησιμοποιείται ως μέσο ψύξης για τον Μεγάλο Επιταχυντή Αδρονίων (LHC: Large Hadron Collider) και για τους υπεραγώγιμους μαγνήτες στους σαρωτές μαγνητικής τομογραφίας (MRI: Magnetic resonance imaging) και στα φασματόμετρα πυρηνικού μαγνητικού συντονισμού (NMR: Nuclear magnetic resonance). Χρησιμοποιείται επίσης για να μην υπερθερμαίνονται τα όργανα των δορυφόρων, ενώ χρησιμοποιήθηκε και για την ψύξη του υγρού οξυγόνου και υδρογόνου που τροφοδοτούσε τα διαστημικά οχήματα Apollo.

Λόγω της χαμηλής πυκνότητάς του, το ήλιο χρησιμοποιείται συχνά για την πλήρωση διακοσμητικών μπαλονιών, μετεωρολογικών αερόστατων και αερόπλοιων. Για την πλήρωση μπαλονιών είχε χρησιμοποιηθεί κάποτε και το υδρογόνο, ωστόσο αποδείχθηκε επικίνδυνο, γιατί καίγεται εύκολα.

Καθώς το ήλιο είναι εξαιρετικά αδρανές, χρησιμοποιείται για να παρέχει μια αδρανή προστατευτική ατμόσφαιρα για την κατασκευή οπτικών ινών και ημιαγωγών, καθώς και για τη συγκόλληση τόξου. Το ήλιο χρησιμοποιείται επίσης για την ανίχνευση διαρροών, όπως στα συστήματα κλιματισμού των αυτοκινήτων, και επειδή διαχέεται γρήγορα χρησιμοποιείται για τη διόγκωση των αερόσακων των αυτοκινήτων μετά από σύγκρουση.

Ένα μείγμα από 80% ήλιο και 20% οξυγόνο χρησιμοποιείται ως τεχνητή ατμόσφαιρα για δύτες βαθέων υδάτων και για περιπτώσεις εργασίας υπό συνθήκες πίεσης. Τα λέιζερ αερίου ηλίου-νέου χρησιμοποιούνται για τη σάρωση γραμμωτών κωδικών στα ταμεία των σούπερ μάρκετ. Μια νέα χρήση του ηλίου είναι το μικροσκόπιο ιόντων ηλίου που παρέχει καλύτερη ανάλυση εικόνας από το ηλεκτρονικό μικροσκόπιο σάρωσης.

### ΒΙΟΛΟΓΙΚΟΣ ΡΟΛΟΣ

Το ήλιο δεν έχει κανένα γνωστό βιολογικό ρόλο. Είναι μη τοξικό.

### ΦΥΣΙΚΗ ΑΦΘΟΝΙΑ

Μετά το υδρογόνο, το ήλιο είναι το δεύτερο πιο άφθονο στοιχείο στο σύμπαν. Υπάρχει σε όλα τα αστέρια. Σχηματίστηκε, και εξακολουθεί να σχηματίζεται, από τη διάσπαση των σωματιδίων άλφα των ραδιενεργών στοιχείων στη Γη. Ορισμένη ποσότητα από το σχηματιζόμενο ήλιο διαφεύγει στην ατμόσφαιρα, η οποία περιέχει περίπου 5 μέρη ανά εκατομμύριο κατ’ όγκο. Πρόκειται για μια δυναμική ισορροπία, όπου το ήλιο χαμηλής πυκνότητας διαφεύγει συνεχώς στο διάστημα.

Η εξαγωγή ηλίου από τον αέρα είναι ασύμφορη. Η κύρια πηγή είναι το φυσικό αέριο, το οποίο μπορεί να περιέχει έως και 7% ήλιο.

### ΙΣΤΟΡΙΑ

Το 1868, ο Πιερ Ζανσέν ταξίδεψε στην Ινδία για να μετρήσει το ηλιακό φάσμα κατά τη διάρκεια μιας ολικής έκλειψης και παρατήρησε μια νέα κίτρινη γραμμή που υποδήλωνε ένα νέο στοιχείο.

Ο Tζόζεφ Νόρμαν Λόκυερ κατέγραψε την ίδια γραμμή παρατηρώντας τον ήλιο μέσα από το νέφος του Λονδίνου και, θεωρώντας ότι το νέο στοιχείο ήταν μέταλλο, το ονόμασε ήλιο. Το 1882, ο Ιταλός Λουδοβίκος Παλμιέρι παρατήρησε την ίδια γραμμή στο φάσμα των αερίων που εξέπεμπε ο Βεζούβιος, όπως και ο Αμερικανός Γουίλιαμ Χίλεμπραντ το 1889, όταν συνέλεξε το αέριο που εκπέμπει το ορυκτό ουρανινίτης (UO2) καθώς διαλύεται σε οξύ. Ωστόσο, ο Περ Τέοντορ Κλέβε και ο Νιλς Άμπρααμ Λάνγκερ στην Ουψάλα της Σουηδίας το 1895 επανέλαβαν αυτό το πείραμα και επιβεβαίωσαν ότι επρόκειτο για ήλιο και μέτρησαν την σχετική ατομική του μάζα.

## Λίθιο

Ομάδα | 1 | Σημείο τήξης | 180.50°C, 356.90°F, 453.65 K
Περίοδος | 2 | Σημείο βρασμού | 1342°C, 2448°F, 1615 K
Τομέας | s | Πυκνότητα (g cm−3) | 0.0534
Ατομικός Αριθμός | 3 | Σχετική Ατομική Μάζα | 6.94
Φυσική κατάσταση στους 20οC | στερεό | Εμφάνιση | Μαλακό, αργυρόχρωμο μέταλλο. Έχει τη χαμηλότερη πυκνότητα από όλα τα μέταλλα. Αντιδρά βίαια με το νερό.
Σημαντικά Ισότοπα | 7Li | Αριθμός CAS | 7439-93-2
Ατομική ακτίνα εκτός δεσμού (Å) | 1,82 | Ομοιοπολική ακτίνα (Å) | 1,30
Ενέργεια ιοντισμού kJ/mol |
1η | 2η | 3η | 4η | 5η
520 | 7298 | 11815 |  |
| Ηλεκτραρνητικότητα (Pauling) | 0,98

### ΧΡΗΣΕΙΣ

Η σημαντικότερη χρήση του λιθίου είναι στις επαναφορτιζόμενες μπαταρίες για κινητά τηλέφωνα, φορητούς υπολογιστές, ψηφιακές φωτογραφικές μηχανές και ηλεκτρικά οχήματα. Το λίθιο χρησιμοποιείται επίσης σε ορισμένες μη επαναφορτιζόμενες μπαταρίες, όπως σε βηματοδότες καρδιάς, παιχνίδια και ρολόγια. Το μέταλλο λιθίου μετατρέπεται σε κράματα με αλουμίνιο και μαγνήσιο, βελτιώνοντας την αντοχή τους και κάνοντάς τα ελαφρύτερα.Ένα κράμα μαγνησίου-λιθίου χρησιμοποιείται σε κατασκευές θωράκισης. Τα κράματα αλουμινίου-λιθίου χρησιμοποιούνται σε αεροσκάφη, σκελετούς ποδηλάτων και τρένα υψηλής ταχύτητας.

Το οξείδιο του λιθίου χρησιμοποιείται σε ειδικά γυαλιά και υαλοκεραμικά. Το χλωρίδιο του λιθίου είναι ένα από τα πιο υγροσκοπικά υλικά που είναι γνωστά και χρησιμοποιείται σε συστήματα κλιματισμού και βιομηχανικής ξήρανσης (όπως και το βρομιούχο λίθιο). Το στεατικό λίθιο χρησιμοποιείται ως λιπαντικό γενικής χρήσης και υψηλής θερμοκρασίας.Το ανθρακικό λίθιο χρησιμοποιείται σε φάρμακα για την αντιμετώπιση της μανιοκατάθλιψης, αν και η δράση του στον εγκέφαλο δεν έχει ακόμη κατανοηθεί πλήρως. Το υδρίδιο του λιθίου χρησιμοποιείται ως μέσο αποθήκευσης υδρογόνου για χρήση ως καύσιμο.

### ΒΙΟΛΟΓΙΚΟΣ ΡΟΛΟΣ

Το λίθιο δεν έχει κανένα γνωστό βιολογικό ρόλο. Είναι τοξικό, εκτός από πολύ μικρές δόσεις.

### ΦΥΣΙΚΗ ΑΦΘΟΝΙΑ

Το λίθιο δεν εμφανίζεται ως αυτοφυές μέταλλο στη φύση, αλλά βρίσκεται συνδυασμένο σε μικρές ποσότητες σε όλα σχεδόν τα πυριγενή πετρώματα και στα νερά πολλών ιαματικών πηγών. Το σποδουμένιο, ο πεταλίτης, ο λεπιδολίτης και ο αμβλυγωνίτης αποτελούν τα πιο σημαντικά ορυκτά που περιέχουν λίθιο.

Το περισσότερο λίθιο παράγεται σήμερα στη Χιλή, από άλμες που αποδίδουν ανθρακικό λίθιο όταν υπόκεινται σε επεξεργασία με ανθρακικό νάτριο. Το μέταλλο παράγεται από την ηλεκτρόλυση τηγμένου χλωριδίου του λιθίου και χλωριδίου του καλίου.

### ΙΣΤΟΡΙΑ

Το πρώτο ορυκτό του λιθίου, ο πεταλίτης, LiAlSi4O10, ανακαλύφθηκε στο σουηδικό νησί Ούτο από τον Βραζιλιάνο Χοσέ Μπονιφάτσιο ντι Ανδράδα ε Σίλβα τη δεκαετία του 1790. Παρατηρήθηκε ότι έδινε μια έντονη βαθυκόκκινη φλόγα όταν το έριχναν στη φωτιά. Το 1817, ο Γιόχαν Αουγκούστ Άρβεντσον από τη Στοκχόλμη το ανέλυσε και συμπέρανε ότι περιείχε ένα άγνωστο μέχρι τότε μέταλλο, το οποίο ονόμασε λίθιο. Συνειδητοποίησε ότι επρόκειτο για ένα νέο αλκαλικό μέταλλο και μια ελαφρύτερη εκδοχή του νατρίου. Ωστόσο, σε αντίθεση με το νάτριο, δεν μπόρεσε να το διαχωρίσει με ηλεκτρόλυση. Το 1821 ο Γουίλιαμ Μπράντε κατάφερε να διαχωρίσει μια μικρή ποσότητα με αυτόν τον τρόπο, αλλά όχι αρκετή για να προβεί σε μετρήσεις. Μόλις το 1855 ο Γερμανός χημικός Ρόμπερτ Μπούνζεν και ο Βρετανός χημικός Αουγκούστους Ματιέσεν το απέσπασαν σε μεγάλες ποσότητες με την ηλεκτρόλυση τηγμένου χλωριούχου λιθίου.

## Βηρύλιο

Ομάδα | 2 | Σημείο τήξης | 1287°C, 2349°F, 1560 K
Περίοδος | 2 | Σημείο βρασμού | 2468°C, 4474°F, 2741 K
Τομέας | s | Πυκνότητα (g cm−3) | 1.85
Ατομικός Αριθμός | 4 | Σχετική Ατομική Μάζα | 9.012
Φυσική κατάσταση στους 20οC | στερεό | Εμφάνιση | Το βηρύλλιο είναι ένα αργυρόλευκο μέταλλο. Είναι σχετικά μαλακό και έχει χαμηλή πυκνότητα
Σημαντικά Ισότοπα | 9Be | Αριθμός CAS | 7440-41-7
Ατομική ακτίνα εκτός δεσμού (Å) | 1,53 | Ομοιοπολική ακτίνα (Å) | 0,99
Ενέργεια ιοντισμού kJ/mol |
1η | 2η | 3η | 4η | 5η
900 | 1757 | 14849 | 21007 |
| Ηλεκτραρνητικότητα (Pauling) | 1,57

### ΧΡΗΣΕΙΣ

Το βηρύλλιο χρησιμοποιείται:

- σε οδοντωτούς τροχούς ιδιαίτερα στην αεροναυπηγική βιομηχανία.
- σε κράματα με χαλκό ή νικέλιο για την κατασκευή γυροσκοπίων, ελατηρίων, ηλεκτρικών επαφών, ηλεκτροδίων σημειακής συγκόλλησης και μη σπινθηρογόνων εργαλείων. Η ανάμειξη βηρυλλίου με αυτά τα μέταλλα αυξάνει την ηλεκτρική και θερμική αγωγιμότητά τους.
- στους πυρηνικούς αντιδραστήρες ως ανακλαστήρας ή ρυθμιστής νετρονίων.

Άλλα κράματα βηρυλλίου χρησιμοποιούνται ως δομικά υλικά για αεροσκάφη υψηλών ταχυτήτων, πυραύλους, διαστημόπλοια και δορυφόρους επικοινωνίας. Το βηρύλλιο είναι σχετικά διαφανές στις ακτίνες-Χ και έτσι τα εξαιρετικά λεπτά φύλλα βηρυλλίου χρησιμοποιούνται στη λιθογραφία ακτίνων Χ. Το οξείδιο έχει πολύ υψηλό σημείο τήξης, γεγονός που το καθιστά χρήσιμο στις πυρηνικές εργασίες, καθώς και σε κεραμικές εφαρμογές.

### ΒΙΟΛΟΓΙΚΟΣ ΡΟΛΟΣ

Το βηρύλλιο και οι ενώσεις του είναι τοξικά και καρκινογόνα. Εάν εισπνεύσει κανείς σκόνη βηρυλλίου ή αναθυμιάσεις, μπορεί να οδηγήσει σε μια ανίατη φλεγμονή των πνευμόνων που ονομάζεται βηρυλλίωση.

### ΦΥΣΙΚΗ ΑΦΘΟΝΙΑ

Το βηρύλλιο βρίσκεται σε περίπου 30 διαφορετικά είδη ορυκτών. Τα σημαντικότερα είναι η βήρυλλος (πυριτικό άλας βηρυλλίου και αλουμινίου) και ο βερτραντίτης (πυριτικό άλας βηρυλλίου). Το σμαράγδι και η ακουαμαρίνα αποτελούν πολύτιμες μορφές της βήρυλλου. Το μέταλλο παρασκευάζεται συνήθως με αναγωγή του φθοριδίου του βηρυλίου με μέταλλο μαγνησίου.

### ΙΣΤΟΡΙΑ

Οι πολύτιμοι λίθοι βήρυλλος και σμαράγδι αποτελούν και οι δύο μορφές πυριτικού άλατος βηρυλλίου, Be3Al2(SiO3)6. Ο Γάλλος ορυκτολόγος Ρενέ Ζυστ Αουί θεώρησε ότι επρόκειτο για ένα νέο στοιχείο και ζήτησε από τον Λουί Νικολά Βωκελέν να τα αναλύσει, ο οποίος συνειδητοποίησε ότι είχαν ένα νέο μέταλλο και το διερεύνησε. Τον Φεβρουάριο του 1798 ο Βωκελέν ανακοίνωσε την ανακάλυψή του στη Γαλλική Ακαδημία και ονόμασε το στοιχείο γλυκύνιο (glaucinium) (από το ελληνικό γλυκύς), καθώς οι ενώσεις του είχαν γλυκιά γεύση. Άλλοι προτίμησαν την ονομασία βηρύλλιο, βάσει του πολύτιμου λίθου, που είναι πλέον και η επίσημη ονομασία. Το μέταλλο βηρυλλίου απομονώθηκε το 1828 από τον Φρήντριχ Βέλερ στο Βερολίνο και ταυτόχρονα από τον Αντουάν Μπυσί στο Παρίσι, οι οποίοι το εξήγαγαν από το χλωρίδιο του βηρυλλίου (BeCl2) σε αντίδραση με κάλιο.

## Βόριο

Ομάδα | 13 | Σημείο τήξης | 2077°C, 3771°F, 2350 K
Περίοδος | 2 | Σημείο βρασμού | 4000°C, 7232°F, 4273 K
Τομέας | p | Πυκνότητα (g cm−3) | 2.34
Ατομικός Αριθμός | 5 | Σχετική Ατομική Μάζα | 10.81
Φυσική κατάσταση στους 20οC | στερεό | Εμφάνιση | Το καθαρό βόριο είναι μια σκούρα άμορφη σκόνη.
Σημαντικά Ισότοπα | 11B | Αριθμός CAS | 7440-42-8
Ατομική ακτίνα εκτός δεσμού (Å) | 1,92 | Ομοιοπολική ακτίνα (Å) | 0,84
Ενέργεια ιοντισμού kJ/mol |
1η | 2η | 3η | 4η | 5η
801 | 2427 | 3660 | 25026 | 32827
| Ηλεκτραρνητικότητα (Pauling) | 2,04

### ΧΡΗΣΕΙΣ

Το άμορφο βόριο χρησιμοποιείται ως αναφλεκτήρας καυσίμου πυραύλων και σε πυροτεχνικές φωτοβολίδες. Δίνει στις φωτοβολίδες ένα χαρακτηριστικό πράσινο χρώμα. Οι πιο σημαντικές ενώσεις του βορίου είναι το βορικό (ή βορακικό) οξύ, ο βόρακας (βορικό νάτριο) και το βορικό οξείδιο. Αυτά μπορούν να βρεθούν σε οφθαλμικές σταγόνες, ήπια αντισηπτικά, σκόνες πλυσίματος και λούστρο πλακιδίων. Ο βόρακας χρησιμοποιήθηκε για την παρασκευή λευκαντικού και ως συντηρητικό τροφίμων. Το βορικό οξείδιο χρησιμοποιείται επίσης συνήθως στην κατασκευή βοριοπυριτικού γυαλιού (Pyrex). Κάνει το γυαλί σκληρό και ανθεκτικό στη θερμότητα.

Τα κλωστοϋφαντουργικά προϊόντα και η μόνωση από υαλοβάμβακα είναι κατασκευασμένα από βοριοπυριτικό γυαλί. Το οκταβορικό νάτριο είναι επιβραδυντικό φλόγας. Το ισότοπο βόριο-10 είναι καλό στην απορρόφηση νετρονίων. Αυτό σημαίνει ότι μπορεί να χρησιμοποιηθεί για τη ρύθμιση πυρηνικών αντιδραστήρων. Έχει επίσης ρόλο σε όργανα που χρησιμοποιούνται για την ανίχνευση νετρονίων.

### ΒΙΟΛΟΓΙΚΟΣ ΡΟΛΟΣ

Το βόριο είναι απαραίτητο για τα κυτταρικά τοιχώματα των φυτών. Δεν θεωρείται δηλητηριώδες για τα ζώα, αλλά σε υψηλότερες δόσεις μπορεί να διαταράξει τον μεταβολισμό του σώματος. Λαμβάνουμε περίπου 2 χιλιοστόγραμμα βορίου κάθε μέρα από το φαγητό μας και περίπου 60 γραμμάρια σε μια ζωή. Ορισμένες ενώσεις βορίου μελετώνται ως πιθανή θεραπεία για όγκους του εγκεφάλου.

### ΦΥΣΙΚΗ ΑΦΘΟΝΙΑ

Το βόριο εμφανίζεται ως ορθοβορικό οξύ σε ορισμένα ηφαιστειακά νερά και ως βορικά άλατα στα ορυκτά βόρακας και κολομανίτης. Εκτεταμένα κοιτάσματα βόρακα βρίσκονται στην Τουρκία. Η πιο σημαντική πηγή βορίου είναι ο ρασορίτης. Βρίσκεται στην έρημο Μοχάβε στην Καλιφόρνια των ΗΠΑ. Το βόριο υψηλής καθαρότητας παρασκευάζεται με αναγωγή του χλωριδίου ή βρομιδίου του βορίου με υδρογόνο, σε ηλεκτρικά θερμαινόμενα νήματα. Το ακάθαρτο ή άμορφο βόριο μπορεί να παρασκευαστεί με θέρμανση του τριοξειδίου με σκόνη μαγνησίου.

### ΙΣΤΟΡΙΑ

Για αιώνες η μόνη πηγή βόρακα, Na2B2O5(OH)4, ήταν τα κρυσταλλωμένα κοιτάσματα της λίμνης Yamdok Cho, στο Θιβέτ. Χρησιμοποιήθηκε ως ροή που χρησιμοποιούσαν οι χρυσοχόοι.Το 1808, ο Louis-Josef Gay-Lussac και ο Louis-Jacques Thénard εργάζονταν στο Παρίσι και ο Sir Humphry Davy στο Λονδίνο, εξήγαγαν ανεξάρτητα το βόριο θερμαίνοντας βόρακα με μέταλλο καλίου. Στην πραγματικότητα, κανένα από τα δύο δεν είχε παραγάγει το καθαρό στοιχείο που είναι σχεδόν αδύνατο να αποκτηθεί. Ένας πιο καθαρός τύπος βορίου απομονώθηκε το 1892 από τον Henri Moissan. Τελικά, ο E. Weintraub στις ΗΠΑ παρήγαγε εντελώς καθαρό βόριο πυροδοτώντας ένα μείγμα χλωριδίου του βορίου, ατμού BCl3 και υδρογόνου. Το υλικό που ελήφθη με τον τρόπο αυτό το βόριο βρέθηκε να έχει πολύ διαφορετικές ιδιότητες από αυτές που αναφέρθηκαν προηγουμένως.

## Άνθρακας

Ομάδα | 14 | Σημείο τήξης | Εξαχνώνεται στους 3825°C, 6917°F, 4098 K
Περίοδος | 2 | Σημείο βρασμού | Εξαχνώνεται στους 3825°C, 6917°F, 4098 K
Τομέας | p | Πυκνότητα (g cm−3) | 3.513 (διαμάντι) 2.2 (γραφίτης)
Ατομικός Αριθμός | 6 | Σχετική Ατομική Μάζα | 12.011
Φυσική κατάσταση στους 20οC | στερεό
Σημαντικά Ισότοπα | 12C, 13C, 14C | Αριθμός CAS | 7440-44-0
Ατομική ακτίνα εκτός δεσμού (Å) | 1,70 | Ομοιοπολική ακτίνα (Å) | 0,75
Ενέργεια ιοντισμού kJ/mol |
1η | 2η | 3η | 4η | 5η
1086 | 2353 | 4620 | 6223 | 37831
| Ηλεκτραρνητικότητα (Pauling) | 2,55

### ΕΜΦΑΝΙΣΗ

Υπάρχουν πολλές καθαρές μορφές αυτού του στοιχείου, όπως ο γραφίτης, το διαμάντι, τα φουλερένια και το γραφένιο. Το διαμάντι είναι ένα άχρωμο, διαφανές, κρυσταλλικό στερεό και το πιο σκληρό γνωστό υλικό. Ο γραφίτης είναι μαύρος και γυαλιστερός αλλά μαλακός. Οι νανομορφές, τα φουλερένια και το γραφένιο, εμφανίζονται ως μαύρες ή σκούρες καφέ σκόνες που μοιάζουν με αιθάλη.

### ΧΡΗΣΕΙΣ

Ο άνθρακας είναι το μοναδικό στοιχείο που έχει την ικανότητα να σχηματίζει ισχυρά συνδεδεμένες αλυσίδες.

- οι υδρογονάνθρακες που υπάρχουν στα ορυκτά καύσιμα (άνθρακα, πετρέλαιο και φυσικό αέριο), χρησιμοποιούνται κυρίως ως καύσιμα. Ένα μικρό αλλά σημαντικό κλάσμα χρησιμοποιείται ως πρώτη ύλη στην πετροχημική βιομηχανία που παράγει πολυμερή, ίνες, χρώματα, διαλύτες και πλαστικά κ.λπ.
- ο ακάθαρτος άνθρακας με τη μορφή ξυλάνθρακα (από ξύλο) και οπτάνθρακα (από άνθρακα) χρησιμοποιείται στην τήξη μετάλλων. Είναι ιδιαίτερα σημαντικός στις βιομηχανίες σιδήρου και χάλυβα.
- ο γραφίτης χρησιμοποιείται σε μολύβια, για την κατασκευή βουρτσών σε ηλεκτρικούς κινητήρες και σε επενδύσεις κλιβάνων. Ο ενεργός άνθρακας χρησιμοποιείται για καθαρισμό και διήθηση. Βρίσκεται σε αναπνευστήρες και απορροφητήρες κουζίνας.
- οι ίνες άνθρακα βρίσκουν πολλές χρήσεις γιατί είναι ένα ισχυρό, αλλά ελαφρύ υλικό. Αυτή τη στιγμή χρησιμοποιείται σε ρακέτες τένις, σκι, καλάμια ψαρέματος, ρουκέτες και αεροπλάνα
- τα βιομηχανικά διαμάντια χρησιμοποιούνται για την κοπή πετρωμάτων και τη διάτρηση. Οι μεμβράνες διαμαντιών χρησιμοποιούνται για την προστασία επιφανειών όπως οι λεπίδες ξυραφιών.
- η πιο πρόσφατη ανακάλυψη νανοσωλήνων άνθρακα, άλλων φουλερενίων και φύλλων γραφενίου με λεπτά άτομα έχει φέρει επανάσταση στις εξελίξεις του υλικού στη βιομηχανία ηλεκτρονικών και στη νανοτεχνολογία γενικά.
- πριν από 150 χρόνια η φυσική συγκέντρωση του διοξειδίου του άνθρακα στην ατμόσφαιρα της Γης ήταν 280 ppm. Το 2013, ως αποτέλεσμα της καύσης ορυκτών καυσίμων με οξυγόνο, υπήρχαν 390 ppm. Το διοξείδιο του άνθρακα της ατμόσφαιρας είναι αέριο του θερμοκηπίου και επιτρέπει στην υπέρυθρη ακτινοβολία να εισέρχεται και να ανακλάται πολλές φορές στην επιφάνεια της Γης, με αποτέλεσμα η θερμοκρασία της Γης να είναι κατάλληλη για να διατηρήσει τη ζωή. Όμως η αύξηση του διοξειδίου του άνθρακα στην ατμόσφαιρα λόγω της ανθρώπινης δραστηριότητας αυξάνει την ένταση του φαινομένου του θερμοκηπίου και έχει ως αποτέλεσμα την υπερθέρμανση του πλανήτη με σοβαρές επιπτώσεις στο κλίμα και στην βιοποικιλότητα.

### ΒΙΟΛΟΓΙΚΟΣ ΡΟΛΟΣ

Ο άνθρακας είναι απαραίτητος για τη ζωή, γιατί είναι η βάση για τα μόρια της ζωής.

Τα ζωντανά όντα παίρνουν σχεδόν όλο τον άνθρακα από το διοξείδιο του άνθρακα, είτε από την ατμόσφαιρα, είτε διαλυμένο στο νερό. Η φωτοσύνθεση στα πράσινα φυτά και στο φωτοσυνθετικό πλαγκτόν χρησιμοποιεί ενέργεια από τον ήλιο, CO2 και H2O και παράγει υδατάνθρακες και Ο2. Το οξυγόνο απελευθερώνεται στην ατμόσφαιρα, το γλυκό νερό και τις θάλασσες. Οι υδατάνθρακες χρησιμοποιούνται, μαζί με άζωτο, φώσφορο και άλλα στοιχεία, για να σχηματίσουν τα μόρια της ζωής. Τα ζωντανά όντα που δεν φωτοσυνθέτουν βασίζονται στην κατανάλωση άλλων έμβιων όντων για να χτίσουν τις δικές τους κυτταρικές δομές και να προσλάβουν την απαραίτητη ενέργεια για τα κύτταρα και τις λειτουργίες τους.

### ΦΥΣΙΚΗ ΑΦΘΟΝΙΑ

Ο άνθρακας βρίσκεται στον ήλιο και σε άλλα αστέρια, που σχηματίστηκαν από τα συντρίμμια ενός προηγούμενου σουπερνόβα. Δημιουργείται από πυρηνική σύντηξη σε μεγαλύτερα αστέρια. Υπάρχει στις ατμόσφαιρες πολλών πλανητών, όπως και στη Γη συνήθως ως διοξείδιο του άνθρακα. Ο γραφίτης βρίσκεται φυσικά σε πολλές τοποθεσίες. Το διαμάντι βρίσκεται με τη μορφή μικροσκοπικών κρυστάλλων σε ορισμένους μετεωρίτες. Φυσικά διαμάντια βρίσκονται στο ορυκτό κιμπερλίτη, πηγές του οποίου είναι η Ρωσία, η Μποτσουάνα, η ΛΔ Κονγκό, ο Καναδάς και η Νότια Αφρική.

Επίσης ο άνθρακας βρίσκεται σε όλα τα ζωντανά όντα στη μορφή των μορίων της ζωής (λίπη, υδατάνθρακες, πρωτεΐνες). Βρίσκεται επίσης σε απολιθωμένα υπολείμματα με τη μορφή υδρογονανθράκων (φυσικό αέριο, αργό πετρέλαιο, σχιστόλιθοι πετρελαίου, άνθρακας κ.λπ.) και ανθρακικών αλάτων (κιμωλία, ασβεστόλιθος, δολομίτης κ.λπ.).

### ΙΣΤΟΡΙΑ

Ο άνθρακας εμφανίζεται φυσικά ως ανθρακίτης (ένας τύπος άνθρακα), γραφίτης και διαμάντι. Ιστορικά πιο εύκολα διαθέσιμη ήταν η αιθάλη ή το κάρβουνο. Ο φυσιοδίφης Giuseppe Averani και ο γιατρός Cipriano Targioni της Φλωρεντίας ήταν οι πρώτοι που ανακάλυψαν ότι τα διαμάντια μπορούσαν να καταστραφούν με θέρμανση. Το 1694 εστίασαν το φως του ήλιου σε ένα διαμάντι χρησιμοποιώντας έναν μεγάλο μεγεθυντικό φακό και το διαμάντι τελικά εξαφανίστηκε. Ο Pierre-Joseph Macquer και ο Godefroy de Villetaneuse επανέλαβαν το πείραμα το 1771. Στη συνέχεια, το 1796, ο Άγγλος χημικός Smithson Tennant απέδειξε τελικά ότι το διαμάντι ήταν απλώς μια μορφή άνθρακα, δείχνοντας ότι καθώς καιγόταν σχημάτιζε μόνο CO2.

## Άζωτο

Ομάδα | 15 | Σημείο τήξης | −210.0°C, −346.0°F, 63.2 K
Περίοδος | 2 | Σημείο βρασμού | −195.795°C, −320.431°F, 77.355 K
Τομέας | p | Πυκνότητα (g cm−3) | 0.001145
Ατομικός Αριθμός | 7 | Σχετική Ατομική Μάζα | 14.007
Φυσική κατάσταση στους 20οC | αέριο | Εμφάνιση | Άχρωμο, άοσμο αέριο.
Σημαντικά Ισότοπα | 14N | Αριθμός CAS | 7727-37-9
Ατομική ακτίνα εκτός δεσμού (Å) | 1,70 | Ομοιοπολική ακτίνα (Å) | 0,75
Ενέργεια ιοντισμού kJ/mol |
1η | 2η | 3η | 4η | 5η
801 | 2427 | 3660 | 25026 | 32827
| Ηλεκτραρνητικότητα (Pauling) | 2,55

### ΧΡΗΣΕΙΣ

Το άζωτο είναι σημαντικό για τη χημική βιομηχανία. Χρησιμοποιείται για την παραγωγή λιπασμάτων, νιτρικού οξέος, νάιλον, βαφών και εκρηκτικών. Για την παραγωγή αυτών των προϊόντων, το άζωτο πρέπει πρώτα να αντιδράσει με υδρογόνο για να παραχθεί αμμωνία. Αυτό γίνεται με τη διαδικασία Haber. Με αυτόν τον τρόπο παράγονται κάθε χρόνο 150 εκατομμύρια τόνοι αμμωνίας. Το άζωτο αέριο χρησιμοποιείται επίσης για την παροχή μιας μη αντιδραστικής ατμόσφαιρας. Χρησιμοποιείται με αυτόν τον τρόπο για τη συντήρηση των τροφίμων και στη βιομηχανία ηλεκτρονικών κατά την παραγωγή τρανζίστορ και διόδων.

Μεγάλες ποσότητες αζώτου χρησιμοποιούνται στην ανόπτηση ανοξείδωτου χάλυβα και άλλων προϊόντων χαλυβουργείου. Η ανόπτηση είναι μια θερμική επεξεργασία που διευκολύνει την εργασία του χάλυβα. Το υγρό άζωτο χρησιμοποιείται συχνά ως ψυκτικό μέσο. Χρησιμοποιείται για την αποθήκευση σπέρματος, ωαρίων και άλλων κυττάρων για ιατρική έρευνα και τεχνολογία αναπαραγωγής. Χρησιμοποιείται επίσης για την ταχεία κατάψυξη τροφίμων, βοηθώντας τα να διατηρήσουν την υγρασία, το χρώμα, τη γεύση και την υφή.

### ΒΙΟΛΟΓΙΚΟΣ ΡΟΛΟΣ

Το άζωτο ανακυκλώνεται φυσικά από τους ζωντανούς οργανισμούς μέσω του «κύκλου αζώτου». Προσλαμβάνεται από τα πράσινα φυτά και τα φύκια ως νιτρικά άλατα και χρησιμοποιείται για τη δημιουργία των βάσεων που απαιτούνται για την κατασκευή του DNA, του RNA και όλων των αμινοξέων. Τα αμινοξέα είναι τα δομικά στοιχεία των πρωτεϊνών.Τα ζώα λαμβάνουν το άζωτο τους καταναλώνοντας άλλα έμβια όντα. Αφομοιώνουν τις πρωτεΐνες και το DNA στις συνιστώσες βάσεις και αμινοξέα τους, αναμορφώνοντάς τα για δική τους χρήση.

Τα μικρόβια στο έδαφος μετατρέπουν τις ενώσεις του αζώτου σε νιτρικά άλατα για να τα χρησιμοποιήσουν ξανά. Η παροχή νιτρικών αλάτων αναπληρώνεται επίσης από βακτήρια που δεσμεύουν το άζωτο που «δεσμεύουν» το άζωτο απευθείας από την ατμόσφαιρα.Οι αποδόσεις των καλλιεργειών μπορούν να αυξηθούν σημαντικά με την προσθήκη χημικών λιπασμάτων στο έδαφος, που παρασκευάζονται από αμμωνία. Εάν χρησιμοποιηθεί απρόσεκτα, το λίπασμα μπορεί να εκπλυθεί από το έδαφος σε ποτάμια και λίμνες, προκαλώντας την ταχεία ανάπτυξη των φυκιών. Το φαινόμενο ονομάζεται ευτροφισμός και περιορίζει το φως που είναι απαραίτητο για τη φωτοσύνθεση. Το διαλυμένο οξυγόνο σύντομα εξαντλείται και το ποτάμι ή η λίμνη πεθαίνει.

### ΦΥΣΙΚΗ ΑΦΘΟΝΙΑ

Το άζωτο αποτελεί το 78% του αέρα, κατ' όγκο. Λαμβάνεται με απόσταξη υγρού αέρα. Περίπου 45 εκατομμύρια τόνοι εξορύσσονται κάθε χρόνο. Βρίσκεται στη μορφή ενώσεων σε όλα τα έμβια όντα και ως εκ τούτου και στον άνθρακα και σε άλλα ορυκτά καύσιμα.

### ΙΣΤΟΡΙΑ

Το άζωτο με τη μορφή χλωριδίου του αμμωνίου, NH4Cl, ήταν γνωστό στους αλχημιστές ως σαλαμμωνία. Κατασκευαζόταν στην Αίγυπτο με θέρμανση μείγματος κοπριάς, αλατιού και ούρων. Το αέριο άζωτο απομονώθηκε τη δεκαετία του 1760, τόσο από τον Henry Cavendish όσο και από τον Joseph Priestley με αφαίρεση του οξυγόνου από τον αέρα. Παρατήρησαν ότι έσβησε ένα αναμμένο κερί και ότι ένα ποντίκι που το ανέπνεε σύντομα πέθανε, αλλά δεν το αναγνώρισαν ως στοιχείο. Το άζωτο αναγνωρίστηκε ως στοιχείο από τον Daniel Rutherford στη διδακτορική του διατριβή τον Σεπτέμβριο του 1772 στο Εδιμβούργο της Σκωτίας.

## Οξυγόνο

Ομάδα | 16 | Σημείο τήξης | −218.79°C, −361.82°F, 54.36 K
Περίοδος | 2 | Σημείο βρασμού | −182.962°C, −297.332°F, 90.188 K
Τομέας | p | Πυκνότητα (g cm−3) | 0.001308
Ατομικός Αριθμός | 8 | Σχετική Ατομική Μάζα | 15.999
Φυσική κατάσταση στους 20οC | αέριο | Εμφάνιση | άχρωμο, άοσμο αέριο
Σημαντικά Ισότοπα | 16O | Αριθμός CAS | 7782-44-7
Ατομική ακτίνα εκτός δεσμού (Å) | 1,52 | Ομοιοπολική ακτίνα (Å) | 0,64
Ενέργεια ιοντισμού kJ/mol |
1η | 2η | 3η | 4η | 5η
1314 | 3389 | 5300 | 7469 | 10990
| Ηλεκτραρνητικότητα (Pauling) | 3,44

### ΧΡΗΣΕΙΣ

Το οξυγόνο χρησιμοποιείται:

- στη βιομηχανία χάλυβα
- για την παρασκευή ενός ευρέος φάσματος χημικών ουσιών, συμπεριλαμβανομένου του νιτρικού οξέος και του υπεροξειδίου του υδρογόνου.
- για την παραγωγή εποξυαιθανίου (αιθυλενοξειδίου), που χρησιμοποιείται ως αντιψυκτικό και για την παραγωγή πολυεστέρα, και χλωροαιθενίου, του προδρόμου του PVC.
- για συγκόλληση με οξυ-ακετυλένιο και κοπή μετάλλων.
- στην επεξεργασία των αστικών και βιομηχανικών λυμάτων.

### ΒΙΟΛΟΓΙΚΟΣ ΡΟΛΟΣ

Το οξυγόνο εμφανίστηκε για πρώτη φορά στην ατμόσφαιρα της Γης πριν από περίπου 2 δισεκατομμύρια χρόνια, ως αποτέλεσμα της φωτοσύνθεσης των κυανοφυκών. Όλα τα ζωντανά όντα παίρνουν οξυγόνο για την αναπνοή και το αξιοποιούν για την απελευθέρωση ενέργειας. Το αέριο οξυγόνο διαλύεται στο νερό, γεγονός που καθιστά δυνατή την ζωή σε ποτάμια, λίμνες και ωκεανούς.Το οξυγόνο αποτελεί το 21% της ατμόσφαιρας κατ' όγκο. Το στοιχείο και οι ενώσεις του αποτελούν το 49,2% κατά μάζα του φλοιού της Γης και περίπου τα δύο τρίτα του ανθρώπινου σώματος.

### ΦΥΣΙΚΗ ΑΦΘΟΝΙΑ

Υπάρχουν δύο βασικές μέθοδοι που χρησιμοποιούνται για την απομόνωση του οξυγόνο:

- με απόσταξη υγρού αέρα.
- με διαβίβαση καθαρού, ξηρού αέρα μέσα από έναν ζεόλιθο που απορροφά το άζωτο και αφήνει το οξυγόνο.

Μια νεότερη μέθοδος, που δίνει οξυγόνο υψηλότερης καθαρότητας, είναι η διέλευση αέρα πάνω από μια μερικώς διαπερατή κεραμική μεμβράνη.Στο εργαστήριο μπορεί να παρασκευαστεί με ηλεκτρόλυση νερού ή με προσθήκη καταλύτη οξειδίου του μαγγανίου (IV) σε υδατικό υπεροξείδιο του υδρογόνου.

### ΙΣΤΟΡΙΑ

Το 1608, ο Cornelius Drebbel είχε δείξει ότι η θέρμανση του άλατος (νιτρικό κάλιο, KNO3) απελευθέρωσε ένα αέριο. Αυτό ήταν οξυγόνο αν και δεν αναγνωρίστηκε ως τέτοιο. Τα εύσημα για την ανακάλυψη του οξυγόνου μοιράζονται τώρα τρεις χημικοί: ένας Άγγλος, ένας Σουηδός και ένας Γάλλος.

Ο Carl Wilhelm Scheele είχε παράξει οξυγόνο τον Ιούνιο του 1771, αλλά η αναφορά του δημοσιεύτηκε το 1777. Ο Joseph Priestley ήταν ο πρώτος που δημοσίευσε μια αναφορά για το οξυγόνο το 1774 όταν εστίασε το ηλιακό φως στο οξείδιο του υδραργύρου (HgO) και απομόνωσε το αέριο που ελευθερώθηκε. Σημείωσε ότι ένα κερί έκαιγε πιο έντονα σε αυτό και ότι έκανε την αναπνοή πιο εύκολη. Ο Antoine Lavoisier ισχυρίστηκε επίσης ότι ανακάλυψε το οξυγόνο και πρότεινε να ονομαστεί το νέο αέριο οξυ- gène, που σημαίνει αυτό που σχηματίζει οξέα.

## Φθόριο

Ομάδα | 17 | Σημείο τήξης | −219.67°C, −363.41°F, 53.48 K
Περίοδος | 2 | Σημείο βρασμού | −188.11°C, −306.6°F, 85.04 K
Τομέας | p | Πυκνότητα (g cm−3) | 0.001553
Ατομικός Αριθμός | 9 | Σχετική Ατομική Μάζα | 18.998
Φυσική κατάσταση στους 20οC | αέριο | Εμφάνιση | Ένα πολύ απαλό κιτρινοπράσινο, επικίνδυνα δραστικό αέριο. Είναι το πιο δραστικό από όλα τα στοιχεία και αντιδρά γρήγορα με όλα τα μέταλλα.
Σημαντικά Ισότοπα | 19F | Αριθμός CAS | 7782-41-4
Ατομική ακτίνα εκτός δεσμού (Å) | 1,47 | Ομοιοπολική ακτίνα (Å) | 0,60
Ενέργεια ιοντισμού kJ/mol |
1η | 2η | 3η | 4η | 5η
1681 | 3374 | 6050 | 8408 | 11023
| Ηλεκτραρνητικότητα (Pauling) | 3,98

### ΧΡΗΣΕΙΣ

Τα άλατα φθορίου χρησιμοποιούνταν για μεγάλο χρονικό διάστημα στη συγκόλληση και στην παραγωγή γυαλιού. Μέχρι τον Δεύτερο Παγκόσμιο Πόλεμο δεν υπήρχε εμπορική παραγωγή φθορίου, αλλά η ανάπτυξη της ατομικής βόμβας και της πυρηνικής ενέργειας κατέστησαν απαραίτητη την παραγωγή μεγάλων ποσοτήτων. Το στοιχείο χρησιμοποιείται για την παραγωγή εξαφθοριούχου ουρανίου, που απαιτείται για τον διαχωρισμό των ισοτόπων ουρανίου στους σταθμούς πυρηνικής ενέργειας. Χρησιμοποιείται επίσης για την παραγωγή εξαφθοριούχου θείου, που είναι το μονωτικό αέριο για μετασχηματιστές ηλεκτρικής ενέργειας υψηλής ισχύος.

Στην πραγματικότητα, το φθόριο χρησιμοποιείται σε πολλές ουσίες, συμπεριλαμβανομένων διαλυτών και πλαστικών υψηλής θερμοκρασίας, όπως το τεφλόν (πολυ(τετραφθοροαιθένιο), PTFE). Το τεφλόν είναι γνωστό για τις αντικολλητικές του ιδιότητες και χρησιμοποιείται στασκεύη μαγειρικής. Χρησιμοποιείται επίσης για μόνωση καλωδίων και ως βάση του Gore-Tex® (χρησιμοποιείται σε αδιάβροχα παπούτσια και ρούχα). Το υδροφθορικό οξύ χρησιμοποιείται για τη χάραξη του γυαλιού των λαμπτήρων και σε παρόμοιες εφαρμογές. Οι CFCs (χλωρο-φθοράνθρακες) χρησιμοποιήθηκαν κάποτε ως προωθητικά αέρια στα αεροζόλ, ψυκτικά και για «φύσημα» διογκωμένης πολυστερίνης, αλλά η χρήση τους έχει απαγορευτεί, γιατί κατέστρεφαν το στρώμα του όζοντος της ατμόσφαιρας που προστατεύει τη Γη από την υπεριώδη ακτινοβολία.

### ΒΙΟΛΟΓΙΚΟΣ ΡΟΛΟΣ

Το φθόριο είναι απαραίτητο για τα δόντια και τα οστά. Σε ορισμένες χώρες προστίθεται στο πόσιμο νερό και στις οδοντόκρεμες, διότι πιστεύεται ότι προλαμβάνει την φθορά του σμάλτου των δοντιών. Το μέσο ανθρώπινο σώμα περιέχει περίπου 3 χιλιοστόγραμμα φθορίου. Το πολύ φθόριο είναι τοξικό. Το στοιχειακό φθόριο είναι εξαιρετικά τοξικό.

### ΦΥΣΙΚΗ ΑΦΘΟΝΙΑ

Τα πιο κοινά ορυκτά φθορίου είναι ο φθορίτης, και ο κρυόλιθος, αλλά υπάρχει και σε άλλα ορυκτά. Είναι το 13ο πιο κοινό στοιχείο στον φλοιό της Γης. Το φθόριο παράγεται με την ηλεκτρόλυση ενός διαλύματος υδρογονοφθοριδίου του καλίου (KHF2) σε άνυδρο υδροφθορικό οξύ.

### ΙΣΤΟΡΙΑ

Ο Γάλλος επιστήμονας André Ampère επινόησε το όνομα φθόριο το 1812. Παρότι οι πρώτοι χημικοί γνώριζαν ότι τα φθορίδια μετάλλων περιείχαν ένα μη αναγνωρισμένο στοιχείο παρόμοιο με το χλώριο, δεν μπορούσαν να το απομονώσουν. Τελικά το 1886 ο Γάλλος χημικός Henri Moissan το κατάφερε να το απομονώσει με ηλεκτρόλυση υδρογονοφθοριδίου του καλίου (KHF2) διαλυμένου σε υγρό HF.

## Νέον

Ομάδα | 18 | Σημείο τήξης | −248.59°C, −415.46°F, 24.56 K
Περίοδος | 2 | Σημείο βρασμού | −246.046°C, −410.883°F, 27.104 K
Τομέας | p | Πυκνότητα (g cm−3) | 0.000825
Ατομικός Αριθμός | 10 | Σχετική Ατομική Μάζα | 20.180
Φυσική κατάσταση στους 20οC | αέριο | Εμφάνιση | Άχρωμο, άοσμο και αδρανές αέριο.
Σημαντικά Ισότοπα | 20Ne | Αριθμός CAS | 7440-01-9
Ατομική ακτίνα εκτός δεσμού (Å) | 1,54 | Ομοιοπολική ακτίνα (Å) | 0,62
Ενέργεια ιοντισμού kJ/mol |
1η | 2η | 3η | 4η | 5η
2081 | 3952 | 6122 | 9371 | 12177
| Ηλεκτραρνητικότητα (Pauling) | -

### ΧΡΗΣΕΙΣ

Η μεγαλύτερη χρήση του νέον είναι η κατασκευή των πανταχού παρών «πινακίδων νέον» για διαφήμιση. Σε ένα σωλήνα εκκένωσης κενού το νέον εκπέμπει ακτινοβολία κοκκινωπού πορτοκαλί χρώμα. Μόνο οι κόκκινες πινακίδες περιέχουν στην πραγματικότητα καθαρό νέον. Άλλα περιέχουν διαφορετικά αέριο για να δώσουν διαφορετικά χρώματα.

Το νέον χρησιμοποιείται επίσης για την κατασκευή δεικτών υψηλής τάσης και εξοπλισμού μεταγωγής, αλεξικέραυνων, καταδυτικού εξοπλισμού και λέιζερ.

Το Υγρό νέον είναι ένα σημαντικό κρυογονικό ψυκτικό μέσο. Έχει πάνω από 40 φορές μεγαλύτερη ψυκτική ικανότητα ανά μονάδα όγκου από το υγρό ήλιο και πάνω από 3 φορές μεγαλύτερη από το υγρό υδρογόνο.

### ΒΙΟΛΟΓΙΚΟΣ ΡΟΛΟΣ

Το νέον δεν έχει γνωστό βιολογικό ρόλο. Είναι μη τοξικό.

### ΦΥΣΙΚΗ ΑΦΘΟΝΙΑ

Το νέον είναι το πέμπτο πιο άφθονο στοιχείο στο σύμπαν, παρότι στην ατμόσφαιρα της Γης υπάρχει σε συγκέντρωση μόλις 18 μέρη ανά εκατομμύριο. Εξάγεται από τον υγρό αέρα με κλασματική απόσταξη.

### ΙΣΤΟΡΙΑ

Το 1898, ο William Ramsay και ο Morris Travers στο University College του Λονδίνου απομόνωσαν το κρυπτόν εξατμίζοντας το υγρό αργό. Περίμεναν να βρουν ένα ελαφρύτερο αέριο που θα καταλάμβανε μια θέση στον περιοδικό πίνακα των στοιχείων πάνω από το αργό. Στη συνέχεια επανέλαβαν το πείραμά τους, επιτρέποντας αυτή τη φορά στο στερεό αργό να εξατμιστεί αργά υπό μειωμένη πίεση και συνέλεξαν το αέριο που βγήκε πρώτο. Αυτή τη φορά κατάφεραν να πάρουν ένα δείγμα του νέου που όταν το τοποθέτησαν στο ατομικό τους φασματόμετρο εξέπεμψε μια λαμπερή κόκκινη λάμψη που τώρα συνδέουμε με ταμπέλες νέον. Ο Ramsay ονόμασε το νέο αέριο νέον, βασίζοντάς το στο neos, την ελληνική λέξη για το καινούργιο.

## Νάτριο

Ομάδα | 1 | Σημείο τήξης | 97.794°C, 208.029°F, 370.944 K
Περίοδος | 3 | Σημείο βρασμού | 882.940°C, 1621.292°F, 1156.090 K
Τομέας | s | Πυκνότητα (g cm−3) | 0.97
Ατομικός Αριθμός | 11 | Σχετική Ατομική Μάζα | 22.990
Φυσική κατάσταση στους 20οC | στερεό | Εμφάνιση | Το νάτριο είναι ένα μαλακό μέταλλο που αμαυρώνει μέσα σε δευτερόλεπτα από την έκθεσή του στον αέρα. Αντιδρά επίσης έντονα με το νερό.
Σημαντικά Ισότοπα | 23Na | Αριθμός CAS | 7440-23-5
Ατομική ακτίνα εκτός δεσμού (Å) | 2,27 | Ομοιοπολική ακτίνα (Å) | 1,60
Ενέργεια ιοντισμού kJ/mol |
1η | 2η | 3η | 4η | 5η
496 | 4562 | 6910 | 9453 | 13354
| Ηλεκτραρνητικότητα (Pauling) | 0,93

### ΧΡΗΣΕΙΣ

Το νάτριο χρησιμοποιείται ως εναλλάκτης θερμότητας σε ορισμένους πυρηνικούς αντιδραστήρες και ως αντιδραστήριο στη χημική βιομηχανία. Τα άλατα του νατρίου έχουν περισσότερες χρήσεις από το ίδιο το μέταλλο. Η πιο κοινή ένωση νατρίου είναι το χλωρίδιο του νατρίου (κοινό άλας). Προστίθεται στα τρόφιμα ως άρτυμα και συντηρητικό, χρησιμοποιείται για να ξεπαγώνει δρόμους το χειμώνα και ως πρώτη ύλη για τη χημική βιομηχανία.

Το ανθρακικό νάτριο (σόδα πλυσίματος) είναι επίσης ένα χρήσιμο άλας νατρίου. Χρησιμοποιείται ως αποσκληρυντικό νερού.

### ΒΙΟΛΟΓΙΚΟΣ ΡΟΛΟΣ

Το νάτριο είναι απαραίτητο για όλα τα έμβια όντα καθώς είναι σημαντικό για πολλές διαφορετικές λειτουργίες του ανθρώπινου σώματος, όπως τη μετάδοση των νευρικών σημάτων, τη ρύθμιση των επιπέδων νερού στους ιστούς και το αίμα. Το σώμα μας περιέχει περίπου 100 γραμμάρια, αλλά έχουμε συνεχείς απώλειες με τα βιολογικά υγρά, τις οποίες αντικαθιστούμε κυρίως με την τροφή. Ο μέσος άνθρωπος τρώει περίπου 10 γραμμάρια αλάτι την ημέρα, αλλά το μόνο που χρειαζόμαστε πραγματικά είναι περίπου 3 γραμμάρια. Η υπερβολική ποσότητα νατρίου μπορεί να αυξήσει την αρτηριακή πίεση.

### ΦΥΣΙΚΗ ΑΦΘΟΝΙΑ

Το νάτριο είναι το έκτο πιο κοινό στοιχείο στη Γη και αποτελεί το 2,6% του φλοιού της Γης. Η πιο κοινή ένωση του είναι το νάτριο χλωρίδιο (αλάτι), το οποίο είναι πολύ ευδιάλυτο και κατά τη διάρκεια της ζωής του πλανήτη έχει διαλυθεί στους ωκεανούςΥπάρχουν πολλά στρώματα αλατιού ή «λίμνες» όπου έχουν εξατμιστεί αρχαίες θάλασσες. Βρίσκεται επίσης σε πολλά ορυκτά όπως ο κρυόλιθος, ο ζεόλιθος και ο σοδαλίτης.

Επειδή το νάτριο είναι πολύ δραστικό δεν βρίσκεται ποτέ ως αυτοφυές μέταλλο στη φύση. Το νάτριο απομονώνεται με ηλεκτρόλυση ξηρού τηγμένου χλωριδίου του νατρίου.

### ΙΣΤΟΡΙΑ

Το αλάτι (NaCl) και η σόδα (Na2CO3) ήταν γνωστά από την προϊστορική εποχή. Το NaCl χρησιμοποιήθηκε ως αρωματικό και συντηρητικό και το Na2CO3 για την παρασκευή γυαλιού. Το αλάτι προερχόταν από το θαλασσινό νερό, ενώ η σόδα προερχόταν από την κοιλάδα Natron στην Αίγυπτο ή από τη στάχτη ορισμένων φυτών. Η σύνθεσή τους συζητήθηκε από τους πρώτους χημικούς και η λύση ήρθε τελικά από το Βασιλικό Ινστιτούτο στο Λονδίνο τον Οκτώβριο του 1807, όταν ο Humphry Davy με ηλεκτρόλυση καυστικής σόδας (υδροξείδιο του νατρίου, NaOH) έλαβε σφαιρίδια μετάλλου νατρίου, όπως είχε κάνει προηγουμένως και για το κάλιο, αν και χρειάστηκε να χρησιμοποιήσει ισχυρότερο ρεύμα. Το επόμενο έτος, ο Louis-Josef Gay-Lussac και ο Louis-Jacques Thénard παρασκεύασαν νάτριο θερμαίνοντας ισχυρά ένα μείγμα καυστικής σόδας και ρινίσματων σιδήρου.

## Μαγνήσιο

Ομάδα | 2 | Σημείο τήξης | 650°C, 1202°F, 923 K
Περίοδος | 3 | Σημείο βρασμού | 1090°C, 1994°F, 1363 K
Τομέας | s | Πυκνότητα (g cm−3) | 1.74
Ατομικός Αριθμός | 12 | Σχετική Ατομική Μάζα | 24.305
Φυσική κατάσταση στους 20οC | στερεό | Εμφάνιση | Ασημί-λευκό μέταλλο που αναφλέγεται εύκολα στον αέρα και καίγεται με έντονο φως.
Σημαντικά Ισότοπα | 24 | Αριθμός CAS | 7439-95-4
Ατομική ακτίνα εκτός δεσμού (Å) | 1,73 | Ομοιοπολική ακτίνα (Å) | 1,40
Ενέργεια ιοντισμού kJ/mol |
1η | 2η | 3η | 4η | 5η
728 | 1451 | 7733 | 10543 | 13630
| Ηλεκτραρνητικότητα (Pauling) | 1,31

### ΧΡΗΣΕΙΣ

Το μαγνήσιο είναι κατά ένα τρίτο λιγότερο πυκνό από το αλουμίνιο. Χρησιμοποιείται:

- στα κράματα μαζί με το αλουμίνιο, γιατί βελτιώνει τα μηχανικά, κατασκευαστικά και συγκολλητικά χαρακτηριστικά του αλουμινίου. Αυτά τα κράματα είναι χρήσιμα στην κατασκευή αεροπλάνων και αυτοκινήτων.
- σε προϊόντα που αξιοποιούν το ότι είναι ελαφρύ, όπως καθίσματα αυτοκινήτου, αποσκευές, φορητοί υπολογιστές, κάμερες και ηλεκτρικά εργαλεία.
- για την απομάκρυνση του θείου από λιωμένο σίδηρο και χάλυβα
- σε φωτοβολίδες, πυροτεχνήματα και βεγγαλικά, καθώς αναφλέγεται εύκολα στον αέρα και καίγεται με έντονο φως.

Οι ενώσεις του:

- το θειικό μαγνήσιο χρησιμοποιείται μερικές φορές σε χρωστικές ουσίες.
- το υδροξείδιο του μαγνησίου προστίθεται στα πλαστικά για να επιβραδύνει την καύση τους.
- για την απομάκρυνση του θείου από λιωμένο σίδηρο και χάλυβα
- το υδροξείδιο του μαγνησίου (γάλα μαγνησίας), το θειικό (άλατα Epsom), το χλωριούχο και το κιτρικό χρησιμοποιούνται όλα στην ιατρική.
- το οξείδιο του μαγνησίου χρησιμοποιείται για την κατασκευή πυρότούβλων ανθεκτικών στη θερμότητα για τζάκια και φούρνους. Προστίθεται επίσης σε ζωοτροφές και λιπάσματα.
- τα αντιδραστήρια Grignard είναι οργανικές ενώσεις μαγνησίου που είναι σημαντικές για τη χημική βιομηχανία.

### ΒΙΟΛΟΓΙΚΟΣ ΡΟΛΟΣ

Το μαγνήσιο είναι απαραίτητο στοιχείο για τη ζωή τόσο των φυτών, όσο και των ζώων. Η χλωροφύλλη είναι η χημική ουσία που επιτρέπει στα φυτά να συλλαμβάνουν το ηλιακό φως και να πραγματοποιηθεί φωτοσύνθεση. Η χλωροφύλλη είναι ένα σύμπλοκο πορφυρίνης με επίκεντρο το μαγνήσιο. Χωρίς μαγνήσιο δεν θα μπορούσε να πραγματοποιηθεί η φωτοσύνθεση και η ζωή όπως την ξέρουμε δεν θα υπήρχε.

Στους ανθρώπους, το μαγνήσιο είναι απαραίτητο για τη λειτουργία εκατοντάδων ενζύμων. Οι άνθρωποι προσλαμβάνουν περίπου 250-350 χιλιοστόγραμμα μαγνησίου κάθε μέρα. Ο καθένας μας αποθηκεύει περίπου 20 γραμμάρια στο σώμα μας, κυρίως στα οστά.

### ΦΥΣΙΚΗ ΑΦΘΟΝΙΑ

Το μαγνήσιο είναι το όγδοο πιο άφθονο στοιχείο στον φλοιό της Γης, αλλά δεν εμφανίζεται ως αυτοφυές μέταλλο στη φύση. Βρίσκεται σε μεγάλα κοιτάσματα ορυκτών όπως ο μαγνησίτης και ο δολομίτης. Η θάλασσα περιέχει τρισεκατομμύρια τόνους μαγνησίου, και αυτή είναι η πηγή μεγάλου μέρους των 850.000 τόνων που παράγονται τώρα κάθε χρόνο. Παρασκευάζεται με αναγωγή του οξειδίου του μαγνησίου με πυρίτιο ή με ηλεκτρόλυση λιωμένου χλωριδίου του μαγνησίου.

### ΙΣΤΟΡΙΑ

Ο Joseph Black στο Εδιμβούργο το 1755 αναγνώρισε ότι το μαγνήσιο ήταν ένα στοιχείο. Διέκρινε τη μαγνησία (οξείδιο του μαγνησίου, MgO) από τον ασβέστη (οξείδιο του ασβεστίου, CaO) αν και και τα δύο παρήχθησαν με θέρμανση παρόμοιων ειδών ανθρακικών πετρωμάτων, μαγνησίτη και ασβεστόλιθου αντίστοιχα. Ένα άλλο ορυκτό μαγνησίου που ονομάζεται meerschaum (πυριτικό μαγνήσιο) αναφέρθηκε από τον Thomas Henry το 1789, ο οποίος είπε ότι χρησιμοποιήθηκε πολύ στην Τουρκία για την κατασκευή πίπας για το κάπνισμα καπνού.

Μια ακάθαρτη μορφή μεταλλικού μαγνησίου παράχθηκε για πρώτη φορά το 1792 από τον Anton Rupprecht που ζέστανε τη μαγνησία με κάρβουνο. Μια καθαρή, αλλά μικροσκοπική, ποσότητα του μετάλλου απομονώθηκε το 1808 από τον Humphry Davy με την ηλεκτρόλυση οξειδίου του μαγνησίου. Ωστόσο, ήταν ο Γάλλος επιστήμονας, Antoine-Alexandre-Brutus Bussy που έφτιαξε μια σημαντική ποσότητα του μετάλλου το 1831 με επίδραση καλίου στο χλωριδίου του μαγνησίου και στη συνέχεια μελέτησε τις ιδιότητές του.

## Αργίλιο ή Αλουμίνιο

Ομάδα | 13 | Σημείο τήξης | 660.323°C, 1220.581°F, 933.473 K
Περίοδος | 3 | Σημείο βρασμού | 2519°C, 4566°F, 2792 K
Τομέας | p | Πυκνότητα (g cm−3) | 2.70
Ατομικός Αριθμός | 13 | Σχετική Ατομική Μάζα | 26.982
Φυσική κατάσταση στους 20οC | στερεό | Εμφάνιση | Aσημί-λευκό, ελαφρύ μέταλλο. Είναι μαλακό και εύπλαστο.
Σημαντικά Ισότοπα | 27Al | Αριθμός CAS | 7429-90-5
Ατομική ακτίνα εκτός δεσμού (Å) | 1,84 | Ομοιοπολική ακτίνα (Å) | 1,24
Ενέργεια ιοντισμού kJ/mol |
1η | 2η | 3η | 4η | 5η
578 | 1817 | 2745 | 11577 | 14842
| Ηλεκτραρνητικότητα (Pauling) | 1,61

### ΧΡΗΣΕΙΣ

Το αλουμίνιο χρησιμοποιείται σε μια τεράστια ποικιλία προϊόντων χάρη στις ιδιαίτερες ιδιότητες του. Έχει χαμηλή πυκνότητα, είναι μη τοξικό, έχει υψηλή θερμική αγωγιμότητα, έχει εξαιρετική αντοχή στη διάβρωση και μπορεί εύκολα να χυτευτεί, να κατεργαστεί και να διαμορφωθεί. Είναι επίσης μη μαγνητικό και δεν σπινθηρίζει. Είναι το δεύτερο πιο εύπλαστο μέταλλο και το έκτο πιο όλκιμο.

- οι άτρακτοι αεροσκαφών, το φύλλο αλουμινίου, κουτάκια, αλουμινόχαρτα, μαγειρικά σκεύη, κουφώματα παραθύρων, βαρέλια μπύρας και εξαρτήματα αεροπλάνων.
- συχνά χρησιμοποιούνται κράματα, επειδή το ίδιο το αλουμίνιο δεν είναι ιδιαίτερα σκληρό. Τα κράματα με χαλκό, μαγγάνιο, μαγνήσιο και πυρίτιο είναι ελαφριά, αλλά δυνατά. Είναι πολύ σημαντικά στην κατασκευή αεροπλάνων και άλλων μορφών μεταφοράς.
- το αλουμίνιο είναι καλός ηλεκτρικός αγωγός και χρησιμοποιείται συχνά σε γραμμές ηλεκτρικής μεταφοράς. Είναι φθηνότερο από τον χαλκό και έχει σχεδόν διπλάσια αγωγιμότητα.
- όταν εξατμίζεται σε κενό, το αλουμίνιο σχηματίζει μια εξαιρετικά ανακλαστική επίστρωση τόσο για το φως όσο και για τη θερμότητα. Δεν αλλοιώνεται, όπως μια ασημένια επίστρωση. Αυτές οι επικαλύψεις αλουμινίου έχουν πολλές χρήσεις, όπως καθρέφτες τηλεσκοπίου, διακοσμητικό χαρτί, πακέτα και παιχνίδια.

### ΒΙΟΛΟΓΙΚΟΣ ΡΟΛΟΣ

Το αλουμίνιο δεν έχει γνωστό βιολογικό ρόλο. Στη διαλυτή του μορφή +3 είναι τοξικό για τα φυτά. Τα όξινα εδάφη αποτελούν σχεδόν το ήμισυ της καλλιεργήσιμης γης στη Γη και η οξύτητα επιταχύνει την απελευθέρωση του Al3+ από τα ορυκτά του. Οι καλλιέργειες μπορούν στη συνέχεια να απορροφήσουν το Al3+ οδηγώντας σε χαμηλότερες αποδόσεις.

Το σώμα μας απορροφά μόνο μια μικρή ποσότητα του αλουμινίου που προσλαμβάνουμε με την τροφή μας. Τρόφιμα με πάνω από τις μέσες ποσότητες αλουμινίου είναι το τσάι, το επεξεργασμένο τυρί, οι φακές και τα παντεσπάνια (όπου προέρχεται από τον παράγοντα αύξησης). Το μαγείρεμα σε αλουμινένια τηγάνια δεν αυξάνει πολύ την ποσότητα στη διατροφή μας, παρά μόνο όταν μαγειρεύουμε όξινα τρόφιμα. Ορισμένα δισκία για τη δυσπεψία είναι καθαρό υδροξείδιο του αργιλίου. Το αλουμίνιο μπορεί να συσσωρευτεί στο σώμα και υπάρχει η υποψία, χωρίς να έχει αποδειχθεί ότι συνδέεται με τη νόσο του Αλτσχάιμερ (γεροντική άνοια).

### ΦΥΣΙΚΗ ΑΦΘΟΝΙΑ

Το αλουμίνιο είναι το πιο άφθονο μέταλλο στον φλοιό της Γης (8,1%), αλλά σπάνια βρίσκεται ως αυτοφυές μέταλλο στη φύση. Συνήθως βρίσκεται σε ορυκτά όπως ο βωξίτης και ο κρυόλιθος. Αυτά τα ορυκτά είναι πυριτικά ορυκτά του αλουμίνιού.

Το μεγαλύτερο μέρος του αλουμινίου που παράγεται στο εμπόριο εξάγεται με τη διαδικασία Hall–Héroult. Σε αυτή τη διαδικασία το οξείδιο του αργιλίου διαλύεται σε τετηγμένο κρυόλιθο και στη συνέχεια ανάγεται ηλεκτρολυτικά σε καθαρό αλουμίνιο. Η κατασκευή αλουμινίου είναι πολύ ενεργοβόρα. Το 5% της ηλεκτρικής ενέργειας που παράγεται στις ΗΠΑ χρησιμοποιείται στην παραγωγή αλουμινίου. Ωστόσο, μόλις κατασκευαστεί δεν διαβρώνεται εύκολα και μπορεί εύκολα να ανακυκλωθεί.

### ΙΣΤΟΡΙΑ

Η ανάλυση ενός περίεργου μεταλλικού στολιδιού που βρέθηκε στον τάφο του Chou-Chu, ενός στρατιωτικού ηγέτη στην Κίνα του 3ου αιώνα, αποδείχθηκε ότι ήταν 85% αλουμίνιο. Το πώς παράχθηκε παραμένει ένα μυστήριο. Μέχρι τα τέλη του 1700, το οξείδιο του αλουμινίου ήταν γνωστό ότι περιείχε ένα μέταλλο, αλλά η εξαγωγή του δεν είχε επιτευχθεί. Ο Χάμφρι Ντέιβι είχε χρησιμοποιήσει ηλεκτρικό ρεύμα για να εξάγει νάτριο και κάλιο από τις λεγόμενες «γαίες» τους (οξείδια), αλλά η μέθοδός του δεν απελευθέρωσε αλουμίνιο με τον ίδιο τρόπο. Ο πρώτος άνθρωπος που το παρήγαγε ήταν ο Hans Christian Oersted στην Κοπεγχάγη της Δανίας το 1825 και το έκανε θερμαίνοντας χλωρίδιο του αλουμινίου με κάλιο. Ακόμα κι έτσι, το δείγμα του ήταν ακάθαρτο. Ο Γερμανός χημικός Friedrich Wöhler (ο ίδιος που παρασκεύασε την ουρία, θεμελιώνοντας της οργανική σύνθεση) τελειοποίησε τη μέθοδο το 1827 και παρήγαγε καθαρό αλουμίνιο για πρώτη φορά, χρησιμοποιώντας νάτριο αντί για κάλιο.

## Πυρίτιο

Ομάδα | 14 | Σημείο τήξης | 1414°C, 2577°F, 1687 K
Περίοδος | 3 | Σημείο βρασμού | 3265°C, 5909°F, 3538 K
Τομέας | p | Πυκνότητα (g cm−3) | 2.3296
Ατομικός Αριθμός | 14 | Σχετική Ατομική Μάζα | 28.085
Φυσική κατάσταση στους 20οC | στερεό | Εμφάνιση | Το στοιχείο, όταν είναι υπερκαθαρό, είναι ένα στερεό με μπλε-γκρι μεταλλική λάμψη.
Σημαντικά Ισότοπα | 28Si, 30Si | Αριθμός CAS | 7440-21-3
Ατομική ακτίνα εκτός δεσμού (Å) | 2,10 | Ομοιοπολική ακτίνα (Å) | 1,14
Ενέργεια ιοντισμού kJ/mol |
1η | 2η | 3η | 4η | 5η
787 | 1577 | 3232 | 4356 | 16091
| Ηλεκτραρνητικότητα (Pauling) | 1,90

### ΧΡΗΣΕΙΣ

Το πυρίτιο είναι ένα από τα πιο χρήσιμα στοιχεία για την ανθρωπότητα. Οι μεγαλύτερες ποσότητες χρησιμοποιούνται:

- για την κατασκευή κραμάτων, συμπεριλαμβανομένων αλουμινίου-πυριτίου και σιδηροπυριτίου (σίδερο-πυρίτιο). Αυτά χρησιμοποιούνται για την κατασκευή πλακών δυναμό και μετασχηματιστών, μπλοκ κινητήρα, κυλινδροκεφαλές και εργαλειομηχανές και για την αναγωγή του χάλυβα.
- το στοιχείο πυρίτιο χρησιμοποιείται εκτενώς ως ημιαγωγός σε συσκευές στερεό-κατάστασης στις βιομηχανίες υπολογιστών και μικροηλεκτρονικών. Για αυτό χρειάζεται υπερκαθαρό πυρίτιο. Το πυρίτιο εμποτίζεται επιλεκτικά με μικροσκοπικές ποσότητες βορίου, γαλλίου, φωσφόρου ή αρσενικού για τον έλεγχο των ηλεκτρικών του ιδιοτήτων.
- ο γρανίτης και τα περισσότερα άλλα πετρώματα περιέχουν μια μεγάλη ποικιλία από πολύπλοκα πυριτικά ορυκτά, καθώς και διοξείδιο του πυριτίου. Η άμμος πλούσια σε πυρίτιο, καθώς και ορισμένα ορυκτά αργίλου (ένυδρο φυλλοπυριτικό αλουμίνιο) είναι σημαντικά συστατικά για την κατασκευή σκυροδέματος. Η άμμος από σχεδόν καθαρό πυρίτιο, είναι σχετικά σπάνια και είναι η βάση για πολλές μορφές γυαλιού. Το πυρίτιο, ως πυριτικό άλας, υπάρχει σε αγγεία, σμάλτα και κεραμικά υψηλής θερμοκρασίας. Τα καρβίδια του πυριτίου είναι σημαντικά λειαντικά και χρησιμοποιούνται επίσης σε λέιζερ.

### ΒΙΟΛΟΓΙΚΟΣ ΡΟΛΟΣ

Το πυρίτιο είναι απαραίτητο για τη ζωή των φυτών, αλλά η χρήση του σε ζωικά κύτταρα είναι αβέβαιη. Οι φυτόλιθοι είναι μικροσκοπικά σωματίδια πυριτίου που σχηματίζονται μέσα σε ορισμένα φυτά. Δεδομένου ότι αυτά τα σωματίδια δεν σαπίζουν, παραμένουν σε απολιθώματα και μας παρέχουν χρήσιμα εξελικτικά στοιχεία.

### ΦΥΣΙΚΗ ΑΦΘΟΝΙΑ

Το πυρίτιο αποτελεί το 27,7% του φλοιού της Γης κατά μάζα και είναι το δεύτερο πιο άφθονο στοιχείο (το οξυγόνο είναι το πρώτο). Δεν εμφανίζεται καθαρό στη φύση, αλλά κυρίως ως οξείδιο (SiO2) και ως πυριτικά άλατα. Το οξείδιο βρίσκεται στην άμμο, αλλά και σε ημιπολύτιμους λίθους, όπως στον χαλαζία, στον κρύσταλλο quartz, στον αμέθυστο, στον αχάτη, στον πυριτόλιθο και στον οπάλιο. Η πυριτική μορφή περιλαμβάνει τον αμίαντο, τον γρανίτη, τον άστριο, την άργιλο και την μαρμαρυγία.

Το στοιχειακό πυρίτιο παράγεται εμπορικά με αναγωγή της άμμου με άνθρακα σε ηλεκτρικό κλίβανο. Το πυρίτιο υψηλής καθαρότητας, για τη βιομηχανία ηλεκτρονικών, παρασκευάζεται με θερμική αποσύνθεση εξαιρετικά καθαρού τριχλωροσιλανίου, ακολουθούμενη από ανακρυστάλλωση.

### ΙΣΤΟΡΙΑ

Το διοξείδιο του πυριτίου (SiO2) με τη μορφή αιχμηρών πυριτόλιθων ήταν από τα πρώτα εργαλεία που κατασκεύασε ο άνθρωπος. Οι αρχαίοι πολιτισμοί χρησιμοποιούσαν άλλες μορφές διοξειδίου του πυριτίου, όπως πέτρινο κρύσταλλο, και ήξεραν πώς να μετατρέψουν την άμμο σε γυαλί. Λαμβάνοντας υπόψη την αφθονία του πυριτίου, είναι κάπως περίεργο το γεγονός ότι προκάλεσε λίγη περιέργεια στους πρώτους χημικούς.

Οι προσπάθειες αναγωγής του πυριτίου στα συστατικά του με ηλεκτρόλυση είχαν αποτύχει. Το 1811, ο Joseph Gay Lussac και ο Louis Jacques Thénard ανέμειξαν τετραχλωριούχο πυρίτιο με μέταλλο καλίου και παρήγαγαν κάποια πολύ ακάθαρτη μορφή πυριτίου. Τα εύσημα για την ανακάλυψη του πυριτίου ανήκουν πραγματικά στον Σουηδό χημικό Jöns Jacob Berzelius της Στοκχόλμης, ο οποίος, το 1824, έλαβε πυρίτιο θερμαίνοντας φθοροπυριτικό κάλιο με κάλιο. Το προϊόν ήταν μολυσμένο με πυριτικό κάλιο, αλλά το αφαίρεσε ανακατεύοντάς το με νερό, με το οποίο αντιδρά, και έτσι έλαβε σχετικά καθαρή σκόνη πυριτίου

## Φωσφόρος

Ομάδα | 15 | Σημείο τήξης | 44.15°C, 111.47°F, 317.3 K
Περίοδος | 3 | Σημείο βρασμού | 44.15°C, 111.47°F, 317.3 K
Τομέας | p | Πυκνότητα (g cm−3) | 1.823
Ατομικός Αριθμός | 15 | Σχετική Ατομική Μάζα | 30.974
Φυσική κατάσταση στους 20οC | στερεό
Σημαντικά Ισότοπα | 31P | Αριθμός CAS | 7723-14-0
Ατομική ακτίνα εκτός δεσμού (Å) | 1,80 | Ομοιοπολική ακτίνα (Å) | 1,09
Ενέργεια ιοντισμού kJ/mol |
1η | 2η | 3η | 4η | 5η
1012 | 1907 | 2914 | 4964 | 6274
| Ηλεκτραρνητικότητα (Pauling) | 2,19

### ΕΜΦΑΝΙΣΗ

Οι δύο κύριες μορφές φωσφόρου είναι ο λευκός και ο κόκκινος φώσφορος. Ο λευκός φώσφορος είναι ένα δηλητηριώδες κηρώδες στερεό και η επαφή με το δέρμα μπορεί να προκαλέσει σοβαρά εγκαύματα. Λάμπει στο σκοτάδι και είναι αυθόρμητα εύφλεκτο όταν εκτίθεται στον αέρα. Ο κόκκινος φώσφορος είναι ένα άμορφο μη τοξικό στερεό.

### ΧΡΗΣΕΙΣ

Ο λευκός φώσφορος χρησιμοποιείται σε φωτοβολίδες και εμπρηστικές συσκευές. Ο κόκκινος φώσφορος βρίσκεται στο υλικό που έχει κολλήσει στο πλάι των σπιρτόκουτων και χρησιμοποιείται για να ανάψει τα σπίρτα ασφαλείας.

Η μεγαλύτερη χρήση ενώσεων φωσφόρου είναι στα λιπάσματα. Το φωσφορικό αμμώνιο παράγεται από φωσφορικά μεταλλεύματα. Τα μεταλλεύματα μετατρέπονται πρώτα σε φωσφορικά οξέα πριν μετατραπούν σε φωσφορικό αμμώνιο. Ο φώσφορος είναι επίσης σημαντικός στην παραγωγή χάλυβα.

Τα φωσφορικά άλατα είναι συστατικά ορισμένων απορρυπαντικών, αλλά αρχίζουν να καταργούνται σταδιακά σε ορισμένες χώρες, γιατί αυξάνουν τα επίπεδα φωσφορικών αλάτων στα φυσικά αποθέματα νερού προκαλώντας την ανάπτυξη ανεπιθύμητων φυκών (ευτροφισμός). Τα φωσφορικά άλατα χρησιμοποιούνται επίσης στην παραγωγή ειδικών ποτηριών και εκλεκτών ειδών πορσελάνης.

### ΒΙΟΛΟΓΙΚΟΣ ΡΟΛΟΣ

Ο φώσφορος είναι απαραίτητος για όλα τα έμβια όντα. Σχηματίζει τη σακχαροφωσφορική ραχοκοκαλιά του DNA και του RNA. Είναι σημαντικό για τη μεταφορά ενέργειας στα κύτταρα ως μέρος του ATP (τριφωσφορική αδενοσίνη) και βρίσκεται σε πολλά άλλα βιολογικά σημαντικά μόρια. Προσλαμβάνουμε περίπου 1 γραμμάριο φωσφορικού άλατος την ημέρα και αποθηκεύουμε περίπου 750 γραμμάρια στο σώμα μας, αφού τα οστά και τα δόντια μας είναι κυρίως φωσφορικό ασβέστιο.

Η υπερβολική χρήση φωσφορικών αλάτων στα λιπάσματα και απορρυπαντικά μπορεί να προκαλέσει τη μόλυνση των ποταμών και των λιμνών προκαλώντας την ταχεία ανάπτυξη των φυκιών. Τα φύκια εμποδίζουν το φως σταματώντας την περαιτέρω φωτοσύνθεση. Το οξυγόνο που διαλύεται στο νερό σύντομα εξαντλείται και η λίμνη πεθαίνει (ευτροφισμός).

### ΦΥΣΙΚΗ ΑΦΘΟΝΙΑ

Ο φώσφορος δεν βρίσκεται σε καθαρή μορφή στη φύση, αλλά σε μορφή αλάτων κυρίως στα ορυκτά. Σημαντική πηγή είναι τα φωσφορικά πετρώματα, τα οποία περιέχουν τα ορυκτά του απατίτη και βρίσκονται σε μεγάλες ποσότητες στις ΗΠΑ και αλλού. Υπάρχουν φόβοι ότι η «αιχμή του φωσφόρου» θα εμφανιστεί γύρω στο 2050, μετά το οποίο οι πηγές μας θα μειωθούν

Ο λευκός φώσφορος παράγεται βιομηχανικά με θέρμανση φωσφορικών πετρωμάτων παρουσία άνθρακα και πυριτίου σε έναν κλίβανο. Αυτό παράγει φώσφορο ως ατμό, ο οποίος στη συνέχεια συλλέγεται κάτω από το νερό. Ο κόκκινος φώσφορος παράγεται με ήπια θέρμανση του λευκού φωσφόρου στους περίπου 250°C απουσία αέρα.

### ΙΣΤΟΡΙΑ

Ο φώσφορος κατασκευάστηκε για πρώτη φορά από τον Hennig Brandt στο Αμβούργο το 1669 όταν εξάτμισε ούρα και ζέστανε το υπόλειμμα μέχρι να πυρωθεί, οπότε αποστάχθηκε ατμός φωσφόρου τον οποίο συνέλεξε συμπυκνώνοντάς τον σε νερό. Ο Brandt κράτησε μυστική την ανακάλυψή του, νομίζοντας ότι είχε ανακαλύψει τη Φιλοσοφική Λίθο που θα μπορούσε να μετατρέψει τα βασικά μέταλλα σε χρυσό. Όταν του τελείωσαν τα χρήματα, πούλησε φώσφορο στον Daniel Kraft, ο οποίος τον εξέθεσε σε όλη την Ευρώπη, συμπεριλαμβανομένου του Λονδίνου, όπου ο Robert Boyle γοητεύτηκε από αυτό. Ανακάλυψε πώς παρήχθη και το διερεύνησε συστηματικά. (Ο βοηθός του Ambrose Godfrey δημιούργησε τη δική του επιχείρηση παραγωγής και πώλησης φωσφόρου και έγινε πλούσιος.)Όταν έγινε γνωστό ότι τα οστά ήταν φωσφορικό ασβέστιο και μπορούσαν να χρησιμοποιηθούν για την παραγωγή φωσφόρου, άρχισε η μαζική παραγωγή, καθώς τον 19ο αιώνα υπήρχε μεγάλη ζήτηση από τους κατασκευαστές σπίρτων.

## Θείο

Ομάδα | 16 | Σημείο τήξης | 115.21°C, 239.38°F, 388.36 K
Περίοδος | 3 | Σημείο βρασμού | 444.61°C, 832.3°F, 717.76 K
Τομέας | p | Πυκνότητα (g cm−3) | 2.07
Ατομικός Αριθμός | 16 | Σχετική Ατομική Μάζα | 32.06
Φυσική κατάσταση στους 20οC | στερεό | Εμφάνιση | Υπάρχουν πολλές αλλοτροπικές μορφές του θείου. Η συνηθέστερη έχει μορφή κίτρινων κρύσταλλων ή σκόνης.
Σημαντικά Ισότοπα | 32S | Αριθμός CAS | 7704-34-9
Ατομική ακτίνα εκτός δεσμού (Å) | 1,80 | Ομοιοπολική ακτίνα (Å) | 1,04
Ενέργεια ιοντισμού kJ/mol |
1η | 2η | 3η | 4η | 5η
1000 | 2252 | 3357 | 4556 | 7004
| Ηλεκτραρνητικότητα (Pauling) | 2,58

### ΧΡΗΣΕΙΣ

Το θείο χρησιμοποιείται:

- για την παραγωγή θειικού οξέος, το οποίο είναι εξαιρετικά σημαντικό προιόν της χημικής βιομηχανίας
- στον βουλκανισμό του μαύρου καουτσούκ
- ως μυκητοκτόνο
- στη μαύρη πυρίτιδα. Ωστόσο, το μεγαλύτερο μέρος του θείου χρησιμοποιείται

Οι ενώσεις του θείου:

- οι μερκαπτάνες είναι μια οικογένεια οργανοθειικών ενώσεων, ορισμένες από τις οποίες προστίθενται στο φυσικό αέριο, έτσι ώστε οι διαρροές αέριου να μπορούν να ανιχνευθούν εύκολα λόγω της χαρακτηριστικής μυρωδιάς τους, ενώ άλλες στη στίλβωση αργύρου και στην παραγωγή φυτοφαρμάκων και ζιζανιοκτόνων.
- τα θειώδη άλατα χρησιμοποιούνται για τη λεύκανση του χαρτιού και ως συντηρητικά για πολλά τρόφιμα.
- πολλά απορρυπαντικά περιέχουν θειικά παράγωγα.
- το θειικό ασβέστιο (γύψος) χρησιμοποιείται για την παραγωγή τσιμέντου και γύψου. Ετησίως εξορύσσονται 100 εκατομμυρία τόνοι .

Το θείο είναι απαραίτητο για όλα τα έμβια όντα. Παραλαμβάνεται ως θειικό άλας από το έδαφος (ή το θαλασσινό νερό) από τα φυτά και τα φύκια. Χρησιμοποιείται για την παραγωγή δύο απαραίτητων αμινοξέων για την παραγωγή των πρωτεϊνών του οργανισμού. Χρειάζεται επίσης σε ορισμένα συνένζυμα. Ο μέσος άνθρωπος έχει στο σώμα του περίπου 140 γραμμάρια θείου και λαμβάνει περίπου 1 γραμμάριο την ημέρα, κυρίως με την κατανάλωση πρωτεϊνών.

### ΒΙΟΛΟΓΙΚΟΣ ΡΟΛΟΣ

Το θείο και τα θειικά άλατα δεν είναι τοξικά. Το σουλφίδιο του άνθρακα (CS2), το υδρόθειο (H2S) και το διοξείδιο του θείου (SO2) είναι όλα τοξικά. Το υδρόθειο είναι ιδιαίτερα επικίνδυνο και μπορεί να προκαλέσει θάνατο από αναπνευστική παράλυση. Το διοξείδιο του θείου παράγεται όταν καίγεται άνθρακας και πετρέλαιο. Το διοξείδιο του θείου στην ατμόσφαιρα προκαλεί την όξινη βροχή. Η όξινη βροχή μπορεί να προκαλέσει τον θάνατο των λιμνών, γιατί διαλύει τα τοξικά άλατα του αλουμινίου, με αποτέλεσμα να απορροφούνται από τα ζωντανούς οργανισμούς.

### ΦΥΣΙΚΗ ΑΦΘΟΝΙΑ

Το θείο εμφανίζεται ως στοιχείο, συχνά σε ηφαιστειακές περιοχές, από όπου παραδοσιακά το αντλούσαν οι άνθρωποι. Βρίσκεται επίσης ευρέως σε πολλά ορυκτά, συμπεριλαμβανομένων των σιδηροπυριτών, του γαληνίτη, της γύψου και των αλάτων Epsom.

Η παραγωγή θείου σήμερα γίνεται σχεδόν εξ ολοκλήρου κατά την αποθείωση, δηλαδή τις διεργασίες απομάκρυνσης του θείου από το φυσικό αέριο, το πετρέλαιο και την πίσσα. Όλα τα έμβια όντα περιέχουν θείο και όταν απολιθώνονται (όπως στα ορυκτά καύσιμα) το θείο παραμένει στα απολιθώματα. Όταν καίγονται ορυκτά καύσιμα που δεν έχουν υποστεί αποθείωση, το διοξείδιο του θείου ελευθερώνεται στην ατμόσφαιρα, μετατρέποντας τη βροχή σε όξινη με δυσμενείς επιπτώσεις για το φυσικό και το ανθρωπογενές περιβάλλον και τους οργανισμούς.

### ΙΣΤΟΡΙΑ

Το θείο αναφέρεται 15 φορές στη Βίβλο και ήταν περισσότερο γνωστό για την καταστροφή των Σόδομων και Γόμορρων. Ήταν επίσης γνωστό στους αρχαίους Έλληνες οι οποίοι το έκαιγαν ως υποκαπνιστικό, δηλαδή για τον εξαγνισμό και την απολύμανση χώρων. Το θείο εξορύχθηκε κοντά στο όρος Αίτνα στη Σικελία με σκοπό να χρησιμοποιηθεί για τη λεύκανση των υφασμάτων και τη συντήρηση του κρασιού. Για το σκοπό αυτό το θείο καιγόταν, ώστε να σχηματιστεί διοξείδιο του θείου (SO2), το οποίο μπορούσε να απορροφηθεί από τα βρεγμένα ρούχα ή τον χυμό σταφυλιών. Για αιώνες, το θείο, μαζί με τον υδράργυρο και το αλάτι, αποτελούσαν τη βάση της αλχημείας, γιατί οι αλχημιστές πίστευαν ότι αποτελούν συστατικό όλων των μετάλλων.

Ο Antoine Lavoisier πίστευε ότι το θείο ήταν ένα στοιχείο, αλλά το 1808 ο Humphry Davy είπε ότι περιείχε υδρογόνο. Το δείγμα του Davy ήταν ακάθαρτο και όταν ο Louis-Josef Gay-Lussac και ο Louis-Jacques Thénard απέδειξαν την επόμενη χρονιά ότι ήταν στοιχείο, ο Davy υποχρεώθηκε να συμφωνήσει.

## Χλώριο

Ομάδα | 17 | Σημείο τήξης | −101.5°C, −150.7°F, 171.7 K
Περίοδος | 3 | Σημείο βρασμού | −34.04°C, −29.27°F, 239.11 K
Τομέας | p | Πυκνότητα (g cm−3) | 0.002898
Ατομικός Αριθμός | 17 | Σχετική Ατομική Μάζα | 35.45
Φυσική κατάσταση στους 20οC | αέριο | Εμφάνιση | Κιτρινοπράσινο πυκνό αέριο με ασφυκτική μυρωδιά. Το χλώριο αέριο είναι εξαιρετικά τοξικό και χρησιμοποιήθηκε ως χημικό όπλο κατά τον Πρώτο Παγκόσμιο Πόλεμο.
Σημαντικά Ισότοπα | 35Cl, 37Cl | Αριθμός CAS | 7782-50-5
Ατομική ακτίνα εκτός δεσμού (Å) | 1,75 | Ομοιοπολική ακτίνα (Å) | 1,00
Ενέργεια ιοντισμού kJ/mol |
1η | 2η | 3η | 4η | 5η
1251 | 2298 | 3822 | 5159 | 6542
| Ηλεκτραρνητικότητα (Pauling) | 3,16

### ΧΡΗΣΕΙΣ

Χρησιμοποιείται:

- για την επεξεργασία του πόσιμου νερού και του νερού των κολυμβητικών δεξαμενών, γιατί το χλώριο είναι απολυμαντικό και σκοτώνει τα βακτήρια,
- για την κατασκευή εκατοντάδων καταναλωτικών προϊόντων από χαρτί μέχρι χρώματα και από υφάσματα μέχρι εντομοκτόνα,
- στην οργανική χημεία ως οξειδωτικός παράγοντας και σε αντιδράσεις υποκατάστασης. Το 85% των φαρμακευτικών προϊόντων χρησιμοποιούν χλώριο ή τις ενώσεις του σε κάποιο στάδιο της παρασκευής τους.
- στο παρελθόν, το χλώριο χρησιμοποιήθηκε για την παρασκευή χλωροφορμίου (αναισθητικό) και τετραχλωράνθρακα (διαλύτης στεγνού καθαρισμού). Ωστόσο, και οι δύο αυτές χημικές ουσίες ελέγχονται πλέον αυστηρά καθώς μπορούν να προκαλέσουν ηπατική βλάβη.

### ΒΙΟΛΟΓΙΚΟΣ ΡΟΛΟΣ

Το ιόν χλωρίου είναι απαραίτητο για τη ζωή. Υπάρχει κυρίως στο κυτταρικό υγρό, ως αρνητικό ιόν για να εξισορροπήσει τα θετικά ιόντα, κυρίως του καλίου και του νατρίου. Υπάρχει επίσης στο εξωκυτταρικό υγρό (π.χ. αίμα) για να εξισορροπήσει τα θετικά (κυρίως νάτριο) ιόντα. Το μεγαλύτερο μέρος του χλωρίου που χρειαζόμαστε το παίρνουμε από το αλάτι. Η τυπική ημερήσια πρόσληψη αλατιού είναι περίπου 6 γραμμάρια.

### ΦΥΣΙΚΗ ΑΦΘΟΝΙΑ

Το χλώριο δεν βρίσκεται ελέυθερο στη φύση. Ο αλίτης (χλωρίδιο του νατρίου ή «κοινό αλάτι») είναι το κύριο ορυκτό από το οποίο απομονώνεται το χλώριο. Το χλώριο βρίσκεται επίσης στα ορυκτά καρναλλίτης (χλωρίδιο του καλιομαγνησίου) και σιλβίτης (χλωρίδιο του καλίου).

40 εκατομμύρια τόνοι αέριο χλωρίου παράγονται κάθε χρόνο από την ηλεκτρόλυση άλμης (διάλυμα NaCl). Αυτή η διαδικασία παράγει επίσης χρήσιμο υδροξείδιο του νατρίου.

### ΙΣΤΟΡΙΑ

Το υδροχλωρικό οξύ (HCl) ήταν γνωστό στους αλχημιστές. Το ίδιο το αέριο στοιχείο παρήχθη για πρώτη φορά το 1774 από τον Carl Wilhelm Scheele στην Ουψάλα της Σουηδίας, με θέρμανση του υδροχλωρικού οξέος με το ορυκτό πυρολουσίτη που είναι το φυσικό διοξείδιο του μαγγανίου, MnO2. Αναπτύχθηκε ένα πυκνό, πρασινωπό-κίτρινο αέριο το οποίο κατέγραψε ότι είχε μυρωδιά πνιγμού και το οποίο διαλύθηκε σε νερό για να δώσει ένα διάλυμα οξέος. Σημείωσε ότι λεύκανε το χαρτί και αποχρωματίζει τα φύλλα και τα άνθη.

Ο Humphry Davy το ερεύνησε το 1807 και τελικά κατέληξε στο συμπέρασμα όχι μόνο ότι ήταν μια απλή ουσία, αλλά ότι ήταν πραγματικά ένα στοιχείο. Το ανακοίνωσε το 1810 και όμως χρειάστηκαν άλλα δέκα χρόνια για ορισμένους χημικούς να δεχτούν τελικά ότι το χλώριο ήταν πραγματικά ένα στοιχείο.

## Αργό

Ομάδα | 18 | Σημείο τήξης | −189.34°C, −308.81°F, 83.81 K
Περίοδος | 3 | Σημείο βρασμού | −185.848°C, −302.526°F, 87.302 K
Τομέας | p | Πυκνότητα (g cm−3) | 0.001633
Ατομικός Αριθμός | .18 | Σχετική Ατομική Μάζα | 39.95
Φυσική κατάσταση στους 20οC | αέριο | Εμφάνιση | Το αργό είναι ένα άχρωμο, άοσμο αέριο που είναι εντελώς αδρανές σε άλλες ουσίες.
Σημαντικά Ισότοπα | 40Ar | Αριθμός CAS | 7440-37-1
Ατομική ακτίνα εκτός δεσμού (Å) | 1,88 | Ομοιοπολική ακτίνα (Å) | 1,01
Ενέργεια ιοντισμού kJ/mol |
1η | 2η | 3η | 4η | 5η
1521 | 2666 | 3931 | 5771 | 7238
| Ηλεκτραρνητικότητα (Pauling) | -

### ΧΡΗΣΕΙΣ

Το αργό χρησιμοποιείται συχνά όταν απαιτείται αδρανής ατμόσφαιρα. Χρησιμοποιείται με αυτόν τον τρόπο για την παραγωγή τιτανίου και άλλων δραστικών στοιχείων, γιατί παρέχει μια αδρανή ατμόσφαιρα στην οποία τα συγκολλημένα μέταλλα δεν οξειδώνονται. Χρησιμοποιείται επίσης από συγκολλητές για την προστασία της περιοχής συγκόλλησης και σε λαμπτήρες πυρακτώσεως για να εμποδίσει τη διάβρωση του νήματος από το οξυγόνο.

Το αργό χρησιμοποιείται σε σωλήνες φθορισμού και λαμπτήρες χαμηλής ενέργειας. Ένας λαμπτήρας χαμηλής ενέργειας συχνά περιέχει αέριο αργό και υδράργυρο. Όταν είναι ενεργοποιημένο, μια ηλεκτρική εκκένωση περνά μέσα από το αέριο, παράγοντας UV φως. Η επίστρωση στην εσωτερική επιφάνεια του λαμπτήρα ενεργοποιείται από το φως UV και λάμπει έντονα. Τα παράθυρα με διπλά τζάμια χρησιμοποιούν αργό για να γεμίσουν το χώρο μεταξύ των υαλοπινάκων. Τα ελαστικά των πολυτελών αυτοκινήτων μπορεί να περιέχουν αργό για την προστασία του καουτσούκ και τη μείωση του θορύβου του δρόμου.

### ΒΙΟΛΟΓΙΚΟΣ ΡΟΛΟΣ

Το αργόν δεν έχει γνωστό βιολογικό ρόλο.

### ΦΥΣΙΚΗ ΑΦΘΟΝΙΑ

Το αργό αποτελεί το 0,94% της ατμόσφαιρας της Γης και είναι το τρίτο πιο άφθονο αέριο στην ατμόσφαιρα. Τα επίπεδα του αυξήθηκαν σταδιακά από τότε που σχηματίστηκε η Γη, επειδή το ραδιενεργό κάλιο-40 μετατρέπεται σε αργό καθώς διασπάται. Το αργό λαμβάνεται εμπορικά με απόσταξη υγρού αέρα.

### ΙΣΤΟΡΙΑ

Παρότι το αργό υπάρχει σε μεγάλη ποσότητα στην ατμόσφαιρα της Γης, δεν ανακαλύφθηκε μέχρι το 1894, όταν ο Λόρδος Rayleigh και ο William Ramsay το χώρισαν για πρώτη φορά από τον υγρό αέρα. Στην πραγματικότητα το αέριο είχε απομονωθεί το 1785 από τον Henry Cavendish, ο οποίος είχε σημειώσει ότι περίπου το 1% του αέρα δεν θα αντιδρούσε ακόμη και στις πιο ακραίες συνθήκες. Αυτό το 1% ήταν αργό.

Το αργό ανακαλύφθηκε ως αποτέλεσμα της προσπάθειας να εξηγηθεί γιατί η πυκνότητα του αζώτου που εξάγεται από τον αέρα διέφερε από αυτή που λαμβάνεται από την αποσύνθεση της αμμωνίας. Ο Ramsay αφαίρεσε όλο το άζωτο από το αέριο που είχε εξαγάγει από τον αέρα, μετατρέποντας το σε στερεό νιτρίδιο του μαγνησίου με επίδραση θερμού μαγνησίου. Στη συνέχεια έμεινε με ένα αέριο που δεν αντιδρούσε και όταν εξέτασε το φάσμα του είδε νέες ομάδες κόκκινων και πράσινων γραμμών, επιβεβαιώνοντας ότι ήταν ένα νέο στοιχείο.

## Κάλιο

Ομάδα | 1 | Σημείο τήξης | 63.5°C, 146.3°F, 336.7 K
Περίοδος | 4 | Σημείο βρασμού | 759°C, 1398°F, 1032 K
Τομέας | s | Πυκνότητα (g cm−3) | 0.89
Ατομικός Αριθμός | 19 | Σχετική Ατομική Μάζα | 39.098
Φυσική κατάσταση στους 20οC | Στερεό | Εμφάνιση | Ένα μαλακό, ασημί πολύ δραστικό μέταλλο που αμαυρώνει στον αέρα μέσα σε λίγα λεπτά.
Σημαντικά Ισότοπα | 39K | Αριθμός CAS | 7440-09-7
Ατομική ακτίνα εκτός δεσμού (Å) | 2,75 | Ομοιοπολική ακτίνα (Å) | 2,00
Ενέργεια ιοντισμού kJ/mol |
1η | 2η | 3η | 4η | 5η
419 | 3052 | 4420 | 5877 | 7975
| Ηλεκτραρνητικότητα (Pauling) | 0,82

### ΧΡΗΣΕΙΣ

Η μεγαλύτερη ζήτηση για ενώσεις καλίου είναι τα λιπάσματα. Πολλά άλατα του καλίου όπως τα νιτρικά, ανθρακικά, χλωριούχα, βρομιούχα, κυανιούχα και θειικά έχουν μεγάλη σημασία. Το ανθρακικό κάλιο χρησιμοποιείται στην κατασκευή γυαλιού. Το υδροξείδιο του καλίου χρησιμοποιείται για την παρασκευή απορρυπαντικού και υγρού σαπουνιού. Το χλωρίδιο του καλίου χρησιμοποιείται σε φαρμακευτικά προϊόντα και σταγόνες φυσιολογικού ορού.

### ΒΙΟΛΟΓΙΚΟΣ ΡΟΛΟΣ

Το κάλιο είναι απαραίτητο για τη ζωή, καθώς τα ιόντα καλίου βρίσκονται σε όλα τα κύτταρα και είναι σημαντικό για τη διατήρηση της ισορροπίας υγρών και ηλεκτρολυτών. Ο μέσος άνθρωπος καταναλώνει έως και 7 γραμμάρια καλίου την ημέρα και αποθηκεύει περίπου 140 γραμμάρια στα κύτταρα του σώματος. Μια κανονική υγιεινή διατροφή περιέχει αρκετό κάλιο, αλλά ορισμένα τρόφιμα όπως ο στιγμιαίος καφές, οι σαρδέλες, οι ξηροί καρποί, οι σταφίδες, οι πατάτες και η σοκολάτα έχουν περιεκτικότητα σε κάλιο πάνω από το μέσο όρο. Τα φυτικά κύτταρα είναι ιδιαίτερα πλούσια σε κάλιο, το οποίο παίρνουν από το έδαφος. Το έδαφος χρειάζεται να αναπληρώνει το κάλιο με την προσθήκη λιπασμάτων με βάση το κάλιο. Από τα φυσικά ισότοπα, το ισότοπο κάλιο-40 είναι ραδιενεργό και, αν και αυτή η ραδιενέργεια είναι ήπια, μπορεί να είναι μια φυσική αιτία γενετικής μετάλλαξης στους ανθρώπους.

### ΦΥΣΙΚΗ ΑΦΘΟΝΙΑ

Το κάλιο είναι το έβδομο πιο άφθονο μέταλλο στον φλοιό της Γης με περιεκτικότητα περίπου 2,4% μάζα προς μάζα. Τα περισσότερα ορυκτά του καλίου βρίσκονται σε πυριγενή πετρώματα και είναι ελάχιστα διαλυτά, οπότε η εξαγωγή του μετάλλου από αυτά τα ορυκτά είναι δύσκολη. Υπάρχουν, ωστόσο, άλλα ορυκτά όπως ο συλβίτης (χλωρίδιο του καλίου) και ο καρναλλίτης (χλωρίδιο του καλιομαγνησίου) που βρίσκονται σε κοιτάσματα που σχηματίζονται από την εξάτμιση παλιών θαλασσών ή λιμνών από τα οποία τα άλατα του καλίου μπορούν εύκολα να ανακτηθούν. Τα άλατα του καλίου βρίσκονται επίσης στους ωκεανούς, αλλά σε μικρότερες ποσότητες σε σύγκριση με το νάτριο. Κάθε χρόνο εξορύσσονται περίπου 35 εκατομμύρια τόνους.

### ΙΣΤΟΡΙΑ

Τα άλατα του καλίου με τη μορφή άλατος (νιτρικό κάλιο, KNO3), στυπτηρία (θειικό αργιλιοκάλιο, KAl(SO4)2) και ποτάσας (ανθρακικό κάλιο, K2CO3) είναι γνωστά εδώ και αιώνες. Χρησιμοποιούνταν στην πυρίτιδα, τη βαφή και τη σαπωνοποιία. Το 1807, ο Humphry Davy παρατήρησε το σχηματισμό μεταλλικών σφαιριδίων ενός νέου μετάλλου, του καλίου με ηλεκτρόλυση της υγρής ποτάσας. Σημείωσε ότι όταν τα σφαιρίδια έπεφταν στο νερό, αντιδρούσαν βίαια, καίγοντας με μια φλόγα στο χρώμα της λεβάντας.

## Ασβέστιο

Ομάδα | 2 | Σημείο τήξης | 842°C, 1548°F, 1115 K
Περίοδος | 4 | Σημείο βρασμού | 1484°C, 2703°F, 1757 K
Τομέας | s | Πυκνότητα (g cm−3) | 1.54
Ατομικός Αριθμός | 20 | Σχετική Ατομική Μάζα | 40.078
Φυσική κατάσταση στους 20οC | Στερεό | Εμφάνιση | Το ασβέστιο είναι ένα ασημί-λευκό, μαλακό πολύ δραστικό μέταλλο που αμαυρώνεται γρήγορα στον αέρα και αντιδρά με το νερό.
Σημαντικά Ισότοπα | 40Ca | Αριθμός CAS | 7440-70-2
Ατομική ακτίνα εκτός δεσμού (Å) | 2,31 | Ομοιοπολική ακτίνα (Å) | 1,74
Ενέργεια πρώτου ιοντισμού kJ/mol |
1η | 2η | 3η | 4η | 5η
590 | 1145 | 4912 | 6491 | 8153
| Ηλεκτραρνητικότητα (Pauling) | 1,00

### ΧΡΗΣΕΙΣ

Το μέταλλο ασβεστίου χρησιμοποιείται ως αναγωγικός παράγοντας γιατην παρασκευή άλλων μετάλλων, όπως το θόριο και το ουράνιο. Χρησιμοποιείται επίσης στα κράματα αλουμινίου, βηρυλλίου, χαλκού, μολύβδου και μαγνησίου. Οι ενώσεις του ασβεστίου έχουν πολλές εφαρμογές. Ο ασβεστόλιθος (ανθρακικό ασβέστιο: CaCO3) χρησιμοποιείται άμεσα ως οικοδομικό υλικό και έμμεσα στην παραγωγή τσιμέντου. Με ισχυρή θέρμανση του ασβεστόλιθου σε κλιβάνους εκπέμπεται διοξείδιο του άνθρακα και παράγεται άσβεστος (οξείδιο του ασβεστίου). Η άσβεστος αντιδρά έντονα με το νερό για να δώσει σβησμένο ασβέστη (υδροξείδιο του ασβεστίου). Ο σβησμένος ασβέστης χρησιμοποιείται για την παραγωγή τσιμέντου, ως βελτιωτικό του εδάφους και στην επεξεργασία του νερού για τη μείωση της οξύτητας και στη βιομηχανία χημικών. Χρησιμοποιείται επίσης στην κατασκευή χάλυβα για την αφαίρεση ακαθαρσιών από το λιωμένο σιδηρομετάλλευμα. Όταν αναμιγνύεται με άμμο, ο σβησμένος ασβέστης απορροφά διοξείδιο του άνθρακα από τον αέρα και σκληραίνει ως ασβεστοκονίαμα. Η γύψος (θειικό ασβέστιο CaSO4) χρησιμοποιείται τόσο ως δομικό υλικό, όσο και στην ιατρική ως «γύψος του Παρισιού» για την αποκατάσταση καταγμάτων των οστών.

### ΒΙΟΛΟΓΙΚΟΣ ΡΟΛΟΣ

Το ασβέστιο είναι απαραίτητο για όλα τα ζωντανά όντα, ιδιαίτερα για την ανάπτυξη υγιών δοντιών και οστών. Το φωσφορικό ασβέστιο είναι το κύριο συστατικό των οστών. Ένας μέσος άνθρωπος περιέχει περίπου 1 κιλό ασβέστιο. Τα παιδιά και οι έγκυες γυναίκες ενθαρρύνονται να τρώνε τροφές πλούσιες σε ασβέστιο, όπως γάλα και γαλακτοκομικά προϊόντα, πράσινα φυλλώδη λαχανικά, ψάρια και ξηρούς καρπούς και σπόρους.

### ΦΥΣΙΚΗ ΑΦΘΟΝΙΑ

Το ασβέστιο είναι το πέμπτο πιο άφθονο μέταλλο στον φλοιό της Γης (4,1%). Δεν βρίσκεται αυτοφυές στη φύση γιατί είναι πολύ δραστικό μέταλλο, αλλά υπάρχει στον ασβεστόλιθο (ανθρακικό ασβέστιο), στην γύψο (θειικό ασβέστιο), στον φθορίτη (χλωρίδιο του ασβεστίου ή φθορίδιο φωσφορικό ασβέστιο) και στον απατίτη (ασβέστιο χλωριδιο- ή φθορίδιο-φωσφορικό). Το σκληρό νερό περιέχει διαλυμένο υδρογονοανθρακικό ασβέστιο. Όταν αυτό διηθείται από το έδαφος και φτάσει σε μια σπηλιά, κατακρημνίζεται για να σχηματίσει σταλακτίτες και σταλαγμίτες.

### ΙΣΤΟΡΙΑ

Ο ασβέστης (οξείδιο του ασβεστίου, CaO) που παράγεται με ισχυρή θέρμανση ασβεστόλιθου χρησιμοποιήθηκε για αιώνες για την κατασκευή σοβά και κονιάματος. Ο Antoine Lavoisier το κατέταξε ως «γη» επειδή φαινόταν αδύνατο να το διασπάσει σε απλούστερα στοιχεία, αλλά υποψιάστηκε ότι ήταν οξείδιο ενός αγνώστου στοιχείου. Το 1808, ο Humphry Davy προσπάθησε να διασπάσει τον υγρό ασβέστη με ηλεκτρόλυση, όπως ακριβώς είχε κάνει με το νάτριο και το κάλιο, αλλά δεν τα κατάφερε. Δοκίμασε λοιπόν ένα μείγμα ασβέστη και οξειδίου του υδραργύρου και ενώ κατάφερε να φτιάξει ένα κράμα ασβεστίου και υδραργύρου, δεν ήταν αρκετό για να επιβεβαιώσει ότι είχε αποκτήσει ένα νέο στοιχείο. (Ο Jöns Jacob Berzelius είχε διεξαγάγει ένα παρόμοιο πείραμα και έλαβε επίσης το αμάλγαμα.) Ο Davy προσπάθησε να χρησιμοποιήσει περισσότερο ασβέστη στο μείγμα και παρήγαγε περισσότερο από το αμάλγαμα από το οποίο απόσταξε τον υδράργυρο αφήνοντας μόνο ασβέστιο.

## Σκάνδιο

Ομάδα | 3 | Σημείο τήξης | 1541°C, 2806°F, 1814 K
Περίοδος | 4 | Σημείο βρασμού | 2836°C, 5137°F, 3109 K
Τομέας | d | Πυκνότητα (g cm−3) | 2.99
Ατομικός Αριθμός | 21 | Σχετική Ατομική Μάζα | 44.956
Φυσική κατάσταση στους 20οC | Στερεό | Εμφάνιση | αργυρόχρωμο μέταλλο που διαβρώνεται στον αέρα, καίγεται εύκολα και αντιδρά με το νερό.
Σημαντικά Ισότοπα | 45Sc | Αριθμός CAS | 7440-20-2
Ατομική ακτίνα (Å) | 2,15 | Ομοιοπολική ακτίνα (Å) | 1,59
Ενέργεια ιοντισμού kJ/mol |
1η | 2η | 3η | 4η | 5η
633 | 1235 | 2389 | 7091 | 8843
| Ηλεκτραρνητικότητα (Pauling) | 1,36

### ΧΡΗΣΕΙΣ

Το σκάνδιο χρησιμοποιείται κυρίως για ερευνητικούς σκοπούς. Ωστόσο, παρουσιάζει μεγάλες δυνατότητες επειδή έχει σχεδόν τόσο χαμηλή πυκνότητα όσο το αλουμίνιο και πολύ υψηλότερο σημείο τήξης. Ένα κράμα αλουμινίου-σκανδίου έχει χρησιμοποιηθεί στα ρωσικά μαχητικά αεροσκάφη MIG, σε υψηλής ποιότητας πλαίσια ποδηλάτων και σε ρόπαλα του μπέιζμπολ.

Το ιωδίδιο του σκανδίου προστίθεται σε λαμπτήρες ατμών υδραργύρου για να δημιουργηθεί μια εξαιρετικά αποδοτική πηγή φωτός που θυμίζει το ηλιακό φως. Οι λαμπτήρες αυτοί βοηθούν τις τηλεοπτικές κάμερες να αναπαράγουν καλά το χρώμα κατά τη βιντεοσκόπηση σε εσωτερικούς χώρους ή κατά τη διάρκεια της νύχτας.

Το ραδιενεργό ισότοπο σκάνδιο-46 χρησιμοποιείται ως ιχνηθέτης στη διύλιση πετρελαίου για την παρακολούθηση της κίνησης των διαφόρων κλασμάτων. Μπορεί επίσης να χρησιμοποιηθεί σε υπόγειους σωλήνες για την ανίχνευση διαρροών.

### ΒΙΟΛΟΓΙΚΟΣ ΡΟΛΟΣ

Το σκάνδιο δεν έχει κανένα γνωστό βιολογικό ρόλο. Εξετάζεται ως πιθανό καρκινογόνο στοιχείο.

### ΦΥΣΙΚΗ ΑΦΘΟΝΙΑ

Το σκάνδιο είναι πολύ ευρέως διανεμημένο και εμφανίζεται σε ελάχιστες ποσότητες σε πάνω από 800 είδη ορυκτών. Είναι το κύριο συστατικό του πολύ σπάνιου και συλλεκτικού ορυκτού θορτβεϊτίτης, που βρίσκεται στη Σκανδιναβία.

Το σκάνδιο μπορεί να ανακτηθεί από τον θορτβεϊτίτη ή να εξαχθεί ως υποπροϊόν από τα απορρίμματα της άλεσης ουρανίου (απόβλητα από αμμώδη υλικά). Το μεταλλικό σκάνδιο μπορεί να παρασκευαστεί με αναγωγή του φθοριούχου με μεταλλικό ασβέστιο. Μπορεί επίσης να παρασκευαστεί με ηλεκτρόλυση τηγμένων χλωριδίων καλίου, λιθίου και σκανδίου, χρησιμοποιώντας ηλεκτρόδια από σύρμα βολφραμίου και τηγμένο ψευδάργυρο.

### ΙΣΤΟΡΙΑ

Το 1869, ο Μεντελέγιεφ παρατήρησε ότι υπήρχε ένα κενό στα ατομικά βάρη μεταξύ του ασβεστίου (40) και του τιτανίου (48) και προέβλεψε ότι υπήρχε ένα στοιχείο με ενδιάμεσο ατομικό βάρος που δεν είχε ακόμα ανακαλυφθεί. Προέβλεψε ότι το οξείδιό του θα ήταν το X2O3. Ανακαλύφθηκε ως σκάνδιο το 1879, από τον Lars Frederik Nilson του Πανεπιστημίου της Ουψάλα στη Σουηδία. Το εξήγαγε από τον ευξενίτη, ένα σύνθετο ορυκτό που περιέχει οκτώ οξείδια μετάλλων. Είχε ήδη εξαγάγει οξείδιο του ερβίου από τον ευξενίτη και από αυτό το οξείδιο απέσπασε το οξείδιο του υττερβίου και στη συνέχεια ένα άλλο οξείδιο ενός ελαφρύτερου στοιχείου, το ατομικό φάσμα του οποίου έδειξε ότι ήταν ένα άγνωστο μέταλλο. Αυτό ήταν το μέταλλο που είχε προβλέψει ο Μεντελέγιεφ και το οξείδιό του ήταν το Sc2O3.

## Τιτάνιο

Ομάδα | 4 | Σημείο τήξης | 1670°C, 3038°F, 1943 K
Περίοδος | 4 | Σημείο βρασμού | 3287°C, 5949°F, 3560 K
Τομέας | d | Πυκνότητα (g cm−3) | 4.506
Ατομικός Αριθμός | 22 | Σχετική Ατομική Μάζα | 47.867
Φυσική κατάσταση στους 20οC | Στερεό | Εμφάνιση | σκληρό, γυαλιστερό και ισχυρό μέταλλο.
Σημαντικά Ισότοπα | 48Ti | Αριθμός CAS | 7440-32-6
Ατομική ακτίνα (Å) | 2,11 | Ομοιοπολική ακτίνα (Å) | 1,48
Ενέργεια ιοντισμού kJ/mol |
1η | 2η | 3η | 4η | 5η
659 | 1310 | 2653 | 4175 | 13585
| Ηλεκτραρνητικότητα (Pauling) | 1,54

### ΧΡΗΣΕΙΣ

Το τιτάνιο είναι τόσο ισχυρό όσο ο χάλυβας, αλλά με πολύ μικρότερη πυκνότητα. Ως εκ τούτου, είναι σημαντικό μέσο κραματοποίησης με πολλά μέταλλα, όπως το αλουμίνιο, το μολυβδαίνιο και ο σίδηρος. Τα κράματα αυτά χρησιμοποιούνται κυρίως σε αεροσκάφη, διαστημόπλοια και πυραύλους λόγω της χαμηλής πυκνότητάς τους και της ικανότητάς τους να αντέχουν σε ακραίες θερμοκρασίες.

Χρησιμοποιούνται επίσης σε μπαστούνια του γκολφ, φορητούς υπολογιστές, ποδήλατα και πατερίτσες.

Στους συμπυκνωτές των ηλεκτροπαραγωγικών σταθμών χρησιμοποιούνται σωλήνες τιτανίου λόγω της αντοχής τους στη διάβρωση. Επειδή το τιτάνιο έχει εξαιρετική αντίσταση στη διάβρωση από το θαλασσινό νερό, χρησιμοποιείται σε εγκαταστάσεις αφαλάτωσης και για την προστασία του κύτους πλοίων, υποβρυχίων και άλλων κατασκευών που εκτίθενται στο θαλασσινό νερό.

Το μεταλλικό τιτάνιο συνδέεται καλά με τα οστά, γι’ αυτό και συναντάται σε χειρουργικές εφαρμογές, όπως σε αντικαταστάσεις αρθρώσεων (ιδίως στις αρθρώσεις του ισχίου) και σε εμφυτεύματα δοντιών.

Η πιο διαδεδομένη χρήση του τιτανίου είναι στη μορφή οξειδίου του τιτανίου (IV). Χρησιμοποιείται ευρέως ως χρωστική ουσία σε χρώματα για κατοικίες, χρώματα για καλλιτεχνικές εφαρμογές, πλαστικά, σμάλτα και χαρτί. Είναι μια φωτεινή λευκή χρωστική ουσία με εξαιρετική επικαλυπτική ικανότητα. Είναι επίσης καλός ανακλαστήρας της υπέρυθρης ακτινοβολίας και έτσι χρησιμοποιείται σε ηλιακά παρατηρητήρια όπου η θερμότητα επιφέρει κακή ορατότητα.

Το οξείδιο του τιτανίου (IV) χρησιμοποιείται στα αντηλιακά, καθώς εμποδίζει την υπεριώδη ακτινοβολία να φτάσει στο δέρμα. Τα νανοσωματίδια του οξειδίου του τιτανίου (IV) είναι αόρατα όταν εφαρμόζονται στο δέρμα.

### ΒΙΟΛΟΓΙΚΟΣ ΡΟΛΟΣ

Το τιτάνιο δεν έχει κανένα γνωστό βιολογικό ρόλο. Είναι μη τοξικό. Η λεπτή σκόνη του διοξειδίου του τιτανίου είναι πιθανό καρκινογόνο

### ΦΥΣΙΚΗ ΑΦΘΟΝΙΑ

Το τιτάνιο είναι το ένατο πιο άφθονο στοιχείο στη Γη. Είναι σχεδόν πάντα παρόν στα πυριγενή πετρώματα και στα ιζήματα που προέρχονται από αυτά. Εμφανίζεται στα ορυκτά ιλμενίτης, ρουτίλιο και τιτανίτης, καθώς και στα τιτανικά άλατα και σε πολλά σιδηρομεταλλεύματα.

Το τιτάνιο παράγεται εμπορικά με αναγωγή του χλωριδίου του τιτανίου (IV) με μαγνήσιο. Το οξείδιο του τιτανίου (IV) παράγεται εμπορικά είτε με την «επεξεργασία σε θειικά άλατα» είτε με τη «διεργασία χλωριδίου», οι οποίες χρησιμοποιούν το ορυκτό ιλμενίτης ως αρχικό υλικό.

### ΙΣΤΟΡΙΑ

Το πρώτο ορυκτό τιτάνιο, μια μαύρη άμμος που ονομάζεται μεναχανίτης, ανακαλύφθηκε το 1791 στην Κορνουάλη από τον αιδεσιμότατο William Gregor. Το ανέλυσε και συμπέρανε ότι αποτελούνταν από οξείδια του σιδήρου και ένα άγνωστο μέταλλο, κάτι που ανέφερε στη Βασιλική Γεωλογική Εταιρεία της Κορνουάλης.

Το 1795, ο Γερμανός επιστήμονας Martin Heinrich Klaproth από το Βερολίνο ερεύνησε ένα κόκκινο μετάλλευμα γνωστό ως Schörl από την Ουγγαρία. Πρόκειται για μια μορφή ρουτιλίου (TiO2) και ο Klaproth συνειδητοποίησε ότι επρόκειτο για το οξείδιο ενός άγνωστου μέχρι τότε στοιχείου, το οποίο ονόμασε τιτάνιο. Όταν πληροφορήθηκε την ανακάλυψη του Gregor, ερεύνησε τον μεναχανίτη και επιβεβαίωσε ότι κι αυτός περιείχε επίσης τιτάνιο.

Μόλις το 1910 ο M. A. Hunter, που εργαζόταν για την General Electric στις ΗΠΑ, παρασκεύασε καθαρό μεταλλικό τιτάνιο θερμαίνοντας τετραχλωρίδιο του τιτανίου και μεταλλικό νάτριο.

## Βανάδιο

Ομάδα | 5 | Σημείο τήξης | 1910°C, 3470°F, 2183 K
Περίοδος | 4 | Σημείο βρασμού | 3407°C, 6165°F, 3680 K
Τομέας | d | Πυκνότητα (g cm−3) | 6.0
Ατομικός Αριθμός | 23 | Σχετική Ατομική Μάζα | 50.942
Φυσική κατάσταση στους 20οC | Στερεό | Εμφάνιση | αργυρόχρωμο μέταλλο ανθεκτικό στη διάβρωση.
Σημαντικά Ισότοπα | 51V | Αριθμός CAS | 7440-62-2
Ατομική ακτίνα (Å) | 2,07 | Ομοιοπολική ακτίνα (Å) | 1,44
Ενέργεια ιοντισμού kJ/mol |
1η | 2η | 3η | 4η | 5η
651 | 1410 | 2828 | 4507 | 6299
| Ηλεκτραρνητικότητα (Pauling) | 1,63

### ΧΡΗΣΕΙΣ

Περίπου το 80% του παραγόμενου βαναδίου χρησιμοποιείται ως πρόσθετο χάλυβα. Τα κράματα από χάλυβα και βανάδιο είναι πολύ ανθεκτικά και χρησιμοποιούνται για πλάκες θωράκισης, άξονες, εργαλεία, πιστόνια και στροφαλοφόρους άξονες. Λιγότερο από 1% βανάδιο και εξίσου ελάχιστο χρώμιο καθιστούν τον χάλυβα ανθεκτικό σε κρούσεις και κραδασμούς. Τα κράματα βαναδίου χρησιμοποιούνται στους πυρηνικούς αντιδραστήρες καθώς το βανάδιο παρουσιάζει ιδιότητες χαμηλής απορρόφησης νετρονίων.

Το οξείδιο του βαναδίου (V) χρησιμοποιείται ως χρωστική ουσία για κεραμικά και γυαλί, ως καταλύτης και για την παραγωγή υπεραγώγιμων μαγνητών.

### ΒΙΟΛΟΓΙΚΟΣ ΡΟΛΟΣ

Το βανάδιο είναι απαραίτητο για ορισμένα είδη, όπως ο άνθρωπος, αν και χρειαζόμαστε πολύ λίγο. Προσλαμβάνουμε μόλις 0,01 χιλιοστόγραμμα καθημερινά και αυτή η ποσότητα είναι υπεραρκετή για τις ανάγκες μας. Σε ορισμένες ενώσεις το βανάδιο μπορεί να αποβεί τοξικό.

### ΦΥΣΙΚΗ ΑΦΘΟΝΙΑ

Το βανάδιο βρίσκεται σε περίπου 65 διαφορετικά ορυκτά, όπως ο βαναδινίτης, ο καρνοτίτης και ο πατρονίτης. Βρίσκεται επίσης στα φωσφορικά πετρώματα, σε ορισμένα σιδηρομεταλλεύματα και σε ορισμένα αργά πετρέλαια με τη μορφή οργανικών συμπλόκων.

Το μεταλλικό βανάδιο εξάγεται με αναγωγή του οξειδίου του βαναδίου (V) με ασβέστιο σε δοχείο πίεσης. Βανάδιο υψηλής καθαρότητας μπορεί να εξαχθεί με αναγωγή του χλωριδίου του βαναδίου (ΙΙΙ) με μαγνήσιο.

### ΙΣΤΟΡΙΑ

Το βανάδιο ανακαλύφθηκε δύο φορές. Η πρώτη φορά έγινε το 1801 από τον Andrés Manuel del Rio, ο οποίος ήταν καθηγητής ορυκτολογίας στην Πόλη του Μεξικού. Το βρήκε σε ένα δείγμα βαναδίτη, Pb5(VO4)3Cl, και έστειλε ένα δείγμα στο Παρίσι. Ωστόσο, οι Γάλλοι χημικοί κατέληξαν στο συμπέρασμα ότι επρόκειτο για ορυκτό χρώμιο.

Η δεύτερη φορά που ανακαλύφθηκε το βανάδιο ήταν το 1831 από τον Σουηδό χημικό Nil Gabriel Selfström στη Στοκχόλμη. Το διαχώρισε από ένα δείγμα χυτοσιδήρου το οποίο είχε παραχθεί από μετάλλευμα που είχε εξορυχθεί στο Småland. Ο Selfström μπορούσε να δείξει ότι επρόκειτο για ένα νέο στοιχείο, και με αυτόν τον τρόπο ανακάλυψε το βανάδιο πριν από έναν αντίπαλο χημικό, τον Friedrich Wöhler, ο οποίος εργαζόταν επίσης με ορυκτό βανάδιο από το Zimapan.

Το καθαρό βανάδιο παρήχθη από τον Henry Roscoe στο Μάντσεστερ το 1869, ο οποίος έδειξε ότι τα προηγούμενα δείγματα του μετάλλου ήταν στην πραγματικότητα νιτρίδιο του βαναδίου.

## Χρώμιο

Ομάδα | 6 | Σημείο τήξης | 1907°C, 3465°F, 2180 K
Περίοδος | 4 | Σημείο βρασμού | 2671°C, 4840°F, 2944 K
Τομέας | d | Πυκνότητα (g cm−3) | 7.15
Ατομικός Αριθμός | 24 | Σχετική Ατομική Μάζα | 51.996
Φυσική κατάσταση στους 20οC | Στερεό | Εμφάνιση | Σκληρό, αργυρόχρωμο μέταλλο με μπλε απόχρωση.
Σημαντικά Ισότοπα | 52Cr | Αριθμός CAS | 7440-47-3
Ατομική ακτίνα (Å) | 2,06 | Ομοιοπολική ακτίνα (Å) | 1,30
Ενέργεια ιοντισμού kJ/mol |
1η | 2η | 3η | 4η | 5η
653 | 1591 | 2957 | 4743 | 6702
| Ηλεκτραρνητικότητα (Pauling) | 1,66

### ΧΡΗΣΕΙΣ

Το χρώμιο χρησιμοποιείται για τη σκλήρυνση του χάλυβα, για την κατασκευή ανοξείδωτου χάλυβα (που ονομάστηκε έτσι επειδή δεν σκουριάζει) και για την παραγωγή διάφορων κραμάτων.

Η επιχρωμίωση μπορεί να χρησιμοποιηθεί για να δώσει ένα στιλβωμένο φινίρισμα στον χάλυβα. Τα επιχρωμιωμένα εξαρτήματα αυτοκινήτων και φορτηγών, όπως οι προφυλακτήρες, ήταν κάποτε πολύ διαδεδομένα. Είναι επίσης δυνατό να επιχρωμιωθούν πλαστικά, τα οποία χρησιμοποιούνται συχνά σε εξαρτήματα μπάνιου.

Περίπου το 90% όλων των δερμάτων υπόκεινται σε κατεργασία με χρήση χρωμίου. Ωστόσο, τα υγρά απόβλητα είναι τοξικά και γι’ αυτό αναζητούνται εναλλακτικές λύσεις.

Οι ενώσεις χρωμίου χρησιμοποιούνται ως βιομηχανικοί καταλύτες και χρωστικές ουσίες (σε έντονα πράσινα, κίτρινα, κόκκινα και πορτοκαλί χρώματα). Τα ρουμπίνια οφείλουν το κόκκινο χρώμα τους στο χρώμιο, ενώ το γυαλί που έχει υποστεί επεξεργασία με χρώμιο έχει ένα σμαραγδένιο πράσινο χρώμα.

### ΒΙΟΛΟΓΙΚΟΣ ΡΟΛΟΣ

Το χρώμιο είναι ένα απαραίτητο ιχνοστοιχείο για τον άνθρωπο, επειδή μας βοηθά να χρησιμοποιούμε τη γλυκόζη. Ωστόσο, σε υπερβολική ποσότητα είναι δηλητηριώδες. Λαμβάνουμε περίπου 1 χιλιοστόγραμμο την ημέρα. Τρόφιμα όπως η μαγιά μπύρας, το φύτρο σιταριού και τα νεφρά είναι πλούσια σε χρώμιο.

### ΦΥΣΙΚΗ ΑΦΘΟΝΙΑ

Το χρώμιο βρίσκεται κυρίως στον χρωμίτη. Αυτό το μετάλλευμα υπάρχει σε πολλά μέρη, όπως η Νότια Αφρική, η Ινδία, το Καζακστάν και η Τουρκία. Το μεταλλικό χρώμιο παράγεται συνήθως με αναγωγή του χρωμίτη με άνθρακα σε κλίβανο ηλεκτρικού τόξου ή με αναγωγή του οξειδίου του χρωμίου (ΙΙΙ) με αλουμίνιο ή πυρίτιο

### ΙΣΤΟΡΙΑ

Το χρώμιο ανακαλύφθηκε από τον Γάλλο χημικό Nicholas Louis Vauquelin στο Παρίσι το 1798. Ο συγκεκριμένος είχε γοητευθεί από ένα έντονο κόκκινο ορυκτό που είχε ανακαλυφθεί σε ένα ορυχείο χρυσού της Σιβηρίας το 1766 και αναφερόταν ως κόκκινος μόλυβδος της Σιβηρίας.

Σήμερα είναι γνωστός ως κροκοΐτης και αποτελεί μια μορφή χρωμικού μολύβδου. Ο Vauquelin το ανέλυσε και επιβεβαίωσε ότι επρόκειτο για ορυκτό μολύβδου. Στη συνέχεια το διέλυσε σε οξύ, κατακρήμνισε τον μόλυβδο, τον φιλτράρισε και εστίασε την προσοχή του στο εναπομείναν υγρό από το οποίο κατάφερε να απομονώσει το χρώμιο. Εντυπωσιασμένος από το εύρος των χρωμάτων που μπορούσε να παράγει σε διάλυμα, το ονόμασε χρώμιο από την ελληνική λέξη χρώμα. Στη συνέχεια ανακάλυψε ότι ο πράσινος χρωματισμός των σμαραγδιών οφειλόταν επίσης στο χρώμιο.

## Μαγγάνιο

Ομάδα | 7 | Σημείο τήξης | 1246°C, 2275°F, 1519 K
Περίοδος | 4 | Σημείο βρασμού | 2061°C, 3742°F, 2334 K
Τομέας | d | Πυκνότητα (g cm−3) | 7.3
Ατομικός Αριθμός | 25 | Σχετική Ατομική Μάζα | 54.938
Φυσική κατάσταση στους 20οC | Στερεό | Εμφάνιση | σκληρό, εύθραυστο, αργυρόχρωμο μέταλλο.
Σημαντικά Ισότοπα | 55Mn | Αριθμός CAS | 7439-96-5
Ατομική ακτίνα (Å) | 2,05 | Ομοιοπολική ακτίνα (Å) | 1,29
Ενέργεια ιοντισμού kJ/mol |
1η | 2η | 3η | 4η | 5η
717 | 1509 | 3248 | 4940 | 6086
| Ηλεκτραρνητικότητα (Pauling) | 1,55

### ΧΡΗΣΕΙΣ

Το μαγγάνιο είναι πολύ εύθραυστο για να είναι πολύ χρήσιμο ως καθαρό μέταλλο. Χρησιμοποιείται κυρίως σε κράματα, όπως ο χάλυβας. Ο χάλυβας περιέχει περίπου 1% μαγγάνιο, για την αύξηση της αντοχής του καθώς και τη βελτίωση της επεξεργασιμότητας και της ανθεκτικότητάς του στη φθορά.

Ο μαγγανιούχος χάλυβας περιέχει περίπου 13% μαγγάνιο. Είναι εξαιρετικά ανθεκτικός και χρησιμοποιείται σε σιδηροδρομικές ράγες, χρηματοκιβώτια, κάννες τυφεκίων και κάγκελα φυλακών.

Τα κουτιά ποτών κατασκευάζονται από κράμα αλουμινίου με 1,5% μαγγάνιο, για να βελτιωθεί η αντοχή στη διάβρωση. Με το αλουμίνιο, το αντιμόνιο και τον χαλκό σχηματίζει κράματα εξαιρετικά μαγνητικά.

Το οξείδιο του μαγγανίου (IV) χρησιμοποιείται ως καταλύτης, ως πρόσθετο καουτσούκ και για τον αποχρωματισμό του γυαλιού που είναι χρωματισμένο πράσινο από προσμείξεις σιδήρου. Το θειικό μαγγάνιο χρησιμοποιείται για την παρασκευή ενός μυκητοκτόνου. Το οξείδιο του μαγγανίου (ΙΙ) είναι ένα ισχυρό οξειδωτικό μέσο και χρησιμοποιείται στην ποσοτική ανάλυση. Χρησιμοποιείται επίσης για την παρασκευή λιπασμάτων και κεραμικών.

### ΒΙΟΛΟΓΙΚΟΣ ΡΟΛΟΣ

Το μαγγάνιο είναι απαραίτητο στοιχείο σε όλους τους γνωστούς ζωντανούς οργανισμούς. Πολλοί τύποι ενζύμων περιέχουν μαγγάνιο. Για παράδειγμα, το ένζυμο που είναι υπεύθυνο για τη μετατροπή μορίων νερού σε οξυγόνο κατά τη φωτοσύνθεση περιέχει τέσσερα άτομα μαγγανίου.

Ορισμένα εδάφη έχουν χαμηλά επίπεδα μαγγανίου και γι’ αυτό προστίθεται σε ορισμένα λιπάσματα και χορηγείται ως συμπλήρωμα διατροφής στα ζώα βοσκής.

Το μέσο ανθρώπινο σώμα περιέχει περίπου 12 χιλιοστόγραμμα μαγγανίου. Προσλαμβάνουμε περίπου 4 χιλιοστόγραμμα κάθε μέρα από τροφές όπως οι ξηροί καρποί, το πίτουρο, τα δημητριακά ολικής άλεσης, το τσάι και ο μαϊντανός. Χωρίς αυτό, τα οστά γίνονται πιο σπογγώδη και σπάνε πιο εύκολα. Είναι επίσης απαραίτητο για την αξιοποίηση της βιταμίνης Β1.

### ΦΥΣΙΚΗ ΑΦΘΟΝΙΑ

Το μαγγάνιο είναι το πέμπτο πιο άφθονο μέταλλο στον φλοιό της Γης. Τα ορυκτά του είναι ευρέως διανεμημένα, με τον πυρολουσίτη (διοξείδιο του μαγγανίου) και τον ροδοχρωσίτη (ανθρακικό μαγγάνιο) να είναι τα πιο κοινά.

Οι κύριες περιοχές εξόρυξης μαγγανίου βρίσκονται στην Κίνα, την Αφρική, την Αυστραλία και την Γκαμπόν. Το μέταλλο εξάγεται με αναγωγή του οξειδίου με νάτριο, μαγνήσιο ή αλουμίνιο ή με ηλεκτρόλυση θειικού μαγγανίου.

Οζίδια μαγγανίου έχουν βρεθεί στον πυθμένα των ωκεανών. Αυτά περιέχουν περίπου 24% μαγγάνιο, μαζί με μικρότερες ποσότητες πολλών άλλων στοιχείων.

### ΙΣΤΟΡΙΑ

Το μαγγάνιο με τη μορφή του μαύρου μεταλλεύματος πυρολουσίτης (διοξείδιο του μαγγανίου, MnO2) χρησιμοποιήθηκε από τους προϊστορικούς ανθρώπους σε σχέδια σε σπήλαια της περιοχής Λασκώ της Γαλλίας πριν από περίπου 30.000 χρόνια. Σε πιο πρόσφατες εποχές χρησιμοποιήθηκε από τους υαλουργούς για την αφαίρεση της απαλής πρασινωπής απόχρωσης του φυσικού γυαλιού.

Το 1740, ο Βερολινέζος τεχνολόγος γυαλιού Johann Heinrich Pott το διερεύνησε χημικά και έδειξε ότι δεν περιείχε σίδηρο, όπως είχε θεωρηθεί. Από αυτό μπόρεσε να παρασκευάσει υπερμαγγανικό κάλιο (KMnO4), ένα από τα ισχυρότερα γνωστά οξειδωτικά μέσα. Αρκετοί χημικοί κατά τον 18ο αιώνα προσπάθησαν ανεπιτυχώς να απομονώσουν το μεταλλικό συστατικό του πυρολουσίτη. Ο πρώτος που το κατάφερε ήταν ο Σουηδός χημικός και ορυκτολόγος Johan Gottlieb Gahn το 1774. Ωστόσο, ένας φοιτητής στη Βιέννη, ο Ignatius Kaim, είχε ήδη περιγράψει στη διατριβή του που γράφτηκε το 1771 τον τρόπο με τον οποίο παρήγαγε μεταλλικό μαγγάνιο

## Σίδηρος

Ομάδα | 8 | Σημείο τήξης | 1538°C, 2800°F, 1811 K
Περίοδος | 4 | Σημείο βρασμού | 2861°C, 5182°F, 3134 K
Τομέας | d | Πυκνότητα (g cm−3) | 7.87
Ατομικός Αριθμός | 26 | Σχετική Ατομική Μάζα | 55.845
Φυσική κατάσταση στους 20οC | Στερεό | Εμφάνιση | γυαλιστερό, γκριζωπό μέταλλο που σκουριάζει στον υγρό αέρα.
Σημαντικά Ισότοπα | 56Fe | Αριθμός CAS | 7439-89-6
Ατομική ακτίνα (Å) | 2,04 | Ομοιοπολική ακτίνα (Å) | 1,24
Ενέργεια ιοντισμού kJ/mol |
1η | 2η | 3η | 4η | 5η
762 | 1562 | 2957 | 5287 | 7236
| Ηλεκτραρνητικότητα (Pauling) | 1,83

### ΧΡΗΣΕΙΣ

Ο σίδηρος αποτελεί ένα αίνιγμα: σκουριάζει εύκολα, ωστόσο είναι το πιο σημαντικό από όλα τα μέταλλα. Ο σίδηρος κατέχει το 90% όλων των μετάλλων που διυλίζονται σήμερα.

Το μεγαλύτερο μέρος χρησιμοποιείται για την κατασκευή χάλυβα, που χρησιμοποιείται σε εφαρμογές του κλάδου των πολιτικών μηχανικών (οπλισμένο σκυρόδεμα, δοκοί κ.λπ.) και στη μεταποίηση.

Υπάρχουν πολλοί διαφορετικοί τύποι χάλυβα με διαφορετικές ιδιότητες και χρήσεις. Ο συνήθης χάλυβας άνθρακα είναι ένα κράμα σιδήρου με άνθρακα (από 0,1% για τον μαλακό χάλυβα έως 2% για τους χάλυβες με υψηλή περιεκτικότητα σε άνθρακα), με μικρές ποσότητες άλλων στοιχείων.

Τα χαλυβοκράματα είναι χάλυβες άνθρακα με άλλα πρόσθετα όπως νικέλιο, χρώμιο, βανάδιο, βολφράμιο και μαγγάνιο. Αυτοί οι χάλυβες είναι ισχυρότεροι και πιο ανθεκτικοί από τους χάλυβες άνθρακα και παρουσιάζουν τεράστιο εύρος εφαρμογών, όπως γέφυρες, πυλώνες ηλεκτρικής ενέργειας, αλυσίδες ποδηλάτων, εργαλεία κοπής και κάννες τυφεκίων.

Ο ανοξείδωτος χάλυβας είναι πολύ ανθεκτικός στη διάβρωση. Περιέχει τουλάχιστον 10,5% χρώμιο. Άλλα μέταλλα, όπως νικέλιο, μολυβδαίνιο, τιτάνιο και χαλκός, προστίθενται για να ενισχύσουν την αντοχή και την επεξεργασιμότητά του. Χρησιμοποιείται στην αρχιτεκτονική, τα ρουλεμάν, μαχαιροπίρουνα, χειρουργικά εργαλεία και τα κοσμήματα.

Ο χυτοσίδηρος περιέχει 3-5% άνθρακα. Χρησιμοποιείται για σωλήνες, βαλβίδες και αντλίες. Δεν είναι τόσο ανθεκτικός όσο το ατσάλι, αλλά είναι φθηνότερος. Οι μαγνήτες μπορούν να κατασκευαστούν από σίδηρο και τα κράματα και τις ενώσεις του. Οι καταλύτες σιδήρου χρησιμοποιούνται στη διαδικασία Haber για την παραγωγή αμμωνίας και στη διαδικασία Fischer-Tropsch για τη μετατροπή του αερίου σύνθεσης (υδρογόνο και μονοξείδιο του άνθρακα) σε υγρά καύσιμα.

### ΒΙΟΛΟΓΙΚΟΣ ΡΟΛΟΣ

Ο σίδηρος είναι απαραίτητο στοιχείο για όλες τις μορφές ζωής και δεν είναι τοξικό. Το μέσο ανθρώπινο σώμα περιέχει περίπου 4 χιλιοστόγραμμα σιδήρου. Πολύ από αυτό βρίσκεται στην αιμοσφαιρίνη. Η αιμοσφαιρίνη μεταφέρει το οξυγόνο από τους πνεύμονές μας στα κύτταρα, όπου είναι απαραίτητο για την αναπνοή των ιστών.

Ο άνθρωπος χρειάζεται 10-18 χιλιοστόγραμμα σιδήρου καθημερινά. Η έλλειψη σιδήρου προκαλεί αναιμία. Τροφές όπως το συκώτι, τα νεφρά, η μελάσα, η μαγιά μπύρας, το κακάο και η γλυκόριζα περιέχουν πολύ σίδηρο.

### ΦΥΣΙΚΗ ΑΦΘΟΝΙΑ

Ο σίδηρος είναι το τέταρτο σε αφθονία στοιχείο, κατά μάζα, στον φλοιό της Γης. Ο πυρήνας της Γης πιστεύεται ότι αποτελείται σε μεγάλο βαθμό από σίδηρο με νικέλιο και θείο.

Το πιο κοινό μετάλλευμα που περιέχει σίδηρο είναι ο αιματίτης, αλλά ο σίδηρος βρίσκεται ευρέως κατανεμημένος και σε άλλα ορυκτά όπως ο μαγνητίτης και ο τακονίτης.

Ως προς το εμπορικό σκέλος, ο σίδηρος παράγεται σε υψικάμινο θερμαίνοντας αιματίτη ή μαγνητίτη με οπτάνθρακα και ασβεστόλιθο (ανθρακικό ασβέστιο). Έτσι σχηματίζεται ο χυτοσίδηρος, ο οποίος περιέχει περίπου 3% άνθρακα και άλλες προσμείξεις, αλλά χρησιμοποιείται για την παραγωγή χάλυβα. Περίπου 1,3 δισεκατομμύρια τόνοι ακατέργαστου χάλυβα παράγονται παγκοσμίως κάθε χρόνο.

### ΙΣΤΟΡΙΑ

Στην Αίγυπτο έχουν βρεθεί σιδερένια αντικείμενα που χρονολογούνται περίπου από το 3500 π.Χ. Περιέχουν περίπου 7,5% νικέλιο, γεγονός που υποδηλώνει ότι είναι μετεωρικής προέλευσης.

Οι αρχαίοι Χετταίοι της Μικράς Ασίας, ήταν οι πρώτοι που εξήγαγαν το σίδηρο από τα μεταλλεύματά του γύρω στο 1500 π.Χ. και αυτό το νέο, ισχυρότερο μέταλλο τους έδωσε οικονομική και πολιτική δύναμη. Η Εποχή του Σιδήρου είχε αρχίσει. Ορισμένα είδη σιδήρου ήταν σαφώς ανώτερα από άλλα ανάλογα με την περιεκτικότητά τους σε άνθρακα, αν και αυτό δεν εκτιμήθηκε. Ορισμένα σιδηρομεταλλεύματα περιείχαν βανάδιο, το οποίο παρήγαγε το λεγόμενο δαμασκηνό ατσάλι, ιδανικό για σπαθιά.

Ο πρώτος που εξήγησε τους διάφορους τύπους σιδήρου ήταν ο René Antoine Ferchault de Réaumur, ο οποίος έγραψε ένα βιβλίο για το θέμα το 1722. Εκεί εξηγούσε πώς ο χάλυβας, ο σφυρήλατος σίδηρος και ο χυτοσίδηρος διακρίνονταν από την ποσότητα του άνθρακα που περιείχαν. Η Βιομηχανική Επανάσταση που ξεκίνησε τον ίδιο αιώνα βασίστηκε εκτενώς σε αυτό το μέταλλο.

## Κοβάλτιο

Ομάδα | 9 | Σημείο τήξης | 1495°C, 2723°F, 1768 K
Περίοδος | 4 | Σημείο βρασμού | 2927°C, 5301°F, 3200 K
Τομέας | d | Πυκνότητα (g cm−3) | 8.86
Ατομικός Αριθμός | 27 | Σχετική Ατομική Μάζα | 58.933
Φυσική κατάσταση στους 20οC | Στερεό | Εμφάνιση | Λαμπερό, αργυρόχρωμο-μπλε μέταλλο. Είναι μαγνητικό.
Σημαντικά Ισότοπα | 59Co | Αριθμός CAS | 7440-48-4
Ατομική ακτίνα (Å) | 2,00 | Ομοιοπολική ακτίνα (Å) | 1,18
Ενέργεια ιοντισμού kJ/mol |
1η | 2η | 3η | 4η | 5η
760 | 1648 | 3232 | 4950 | 7671
| Ηλεκτραρνητικότητα (Pauling) | 1,88

### ΧΡΗΣΕΙΣ

Το κοβάλτιο, όπως και ο σίδηρος, μπορεί να μαγνητιστεί και έτσι χρησιμοποιείται για την κατασκευή μαγνητών. Κραματοποιείται με αλουμίνιο και νικέλιο για την κατασκευή ιδιαίτερα ισχυρών μαγνητών.

Άλλα κράματα κοβαλτίου χρησιμοποιούνται σε τουρμπίνες αεριώθησης και γεννήτριες αεριοστροβίλου, όπου η αντοχή σε υψηλές θερμοκρασίες είναι σημαντική. Το μεταλλικό κοβάλτιο χρησιμοποιείται μερικές φορές στην ηλεκτρολυτική επιμετάλλωση λόγω της ελκυστικής εμφάνισης, της σκληρότητας και της αντοχής του στη διάβρωση.

Τα άλατα κοβαλτίου χρησιμοποιούνται εδώ και αιώνες για την παραγωγή λαμπρών μπλε χρωμάτων σε βαφές, πορσελάνη, γυαλί, κεραμικά και σμάλτα. Το ραδιενεργό κοβάλτιο-60 χρησιμοποιείται για τη θεραπεία του καρκίνου και, σε ορισμένες χώρες, για την ακτινοβόληση τροφίμων με σκοπό τη διατήρησή τους.

### ΒΙΟΛΟΓΙΚΟΣ ΡΟΛΟΣ

Το κοβάλτιο είναι απαραίτητο ιχνοστοιχείο και αποτελεί μέρος του ενεργού κέντρου της βιταμίνης Β12. Η ποσότητα που χρειαζόμαστε είναι πολύ μικρή και ο οργανισμός περιέχει μόνο περίπου 1 χιλιοστόγραμμο. Τα άλατα κοβαλτίου μπορούν να χορηγηθούν σε ορισμένα ζώα σε μικρές δόσεις για τη διόρθωση ελλείψεων μεταλλικών συστατικών. Σε μεγάλες δόσεις το κοβάλτιο είναι καρκινογόνο.

Το κοβάλτιο-60 είναι ένα ραδιενεργό ισότοπο. Αποτελεί σημαντική πηγή ακτίνων γάμμα. Χρησιμοποιείται ευρέως στη θεραπεία του καρκίνου, ως ιχνηθέτης και για την ακτινοθεραπεία.

### ΦΥΣΙΚΗ ΑΦΘΟΝΙΑ

Το κοβάλτιο βρίσκεται στα ορυκτά κοβαλτίτης, σκουτερουδίτης και ερυθρίτης. Σημαντικά κοιτάσματα μεταλλευμάτων βρίσκονται στη Λαϊκή Δημοκρατία του Κονγκό, τον Καναδά, την Αυστραλία, τη Ζάμπια και τη Βραζιλία. Το περισσότερο κοβάλτιο σχηματίζεται ως υποπροϊόν της διύλισης του νικελίου.

Ένα τεράστιο απόθεμα πολλών μεταβατικών μετάλλων (συμπεριλαμβανομένου του κοβαλτίου) μπορεί να βρεθεί σε παράξενα οζίδια στους πυθμένες των βαθύτερων ωκεανών. Αυτά αποτελούν ορυκτά μαγγανίου που χρειάζονται εκατομμύρια χρόνια για να σχηματιστούν, και όλοι μαζί περιέχουν πολλούς τόνους κοβαλτίου.

### ΙΣΤΟΡΙΑ

Ο τάφος του Φαραώ Τουταγχαμόν, ο οποίος κυβέρνησε την περίοδο 1361-1352 π.Χ., περιείχε ένα μικρό γυάλινο αντικείμενο χρωματισμένο σε βαθύ μπλε με κοβάλτιο. Το μπλε του κοβαλτίου ήταν γνωστό ακόμη πιο παλιά στην Κίνα και χρησιμοποιούνταν για στίλβωμα αγγείων.

Το 1730, ο χημικός Georg Brandt από τη Στοκχόλμη ενδιαφέρθηκε για ένα σκούρο μπλε μετάλλευμα από κάποιες τοπικές εξορύξεις χαλκού και τελικά απέδειξε ότι περιείχε ένα μέταλλο που δεν είχε αναγνωριστεί ως τότε και του έδωσε το ονόμασε με τη λέξη που καταριούνταν το μετάλλευμα μεταλλωρύχοι στη Γερμανία, όπου μερικές φορές το περνούσαν για αργυρό μετάλλευμα. Δημοσίευσε τα αποτελέσματά του το 1739. Για πολλά χρόνια ο ισχυρισμός του ότι ανακάλυψε ένα νέο μέταλλο αμφισβητήθηκε από άλλους χημικούς, οι οποίοι θεωρούσαν ότι το νέο στοιχείο του ήταν στην πραγματικότητα μια ένωση σιδήρου και αρσενικού, αλλά τελικά αναγνωρίστηκε ως ανεξάρτητο στοιχείο.

## Νικελιο

Ομάδα | 10 | Σημείο τήξης | 1455°C, 2651°F, 1728 K
Περίοδος | 4 | Σημείο βρασμού | 2913°C, 5275°F, 3186 K
Τομέας | d | Πυκνότητα (g cm−3) | 8.90
Ατομικός Αριθμός | 28 | Σχετική Ατομική Μάζα | 58.693
Φυσική κατάσταση στους 20οC | Στερεό | Εμφάνιση | Αργυρόχρωμο μέταλλο που παρουσιάζει ανθεκτικότητα στη διάβρωση ακόμη και σε υψηλές θερμοκρασίες.
Σημαντικά Ισότοπα | 58Ni | Αριθμός CAS | 7440-02-0
Ατομική ακτίνα (Å) | 1,97 | Ομοιοπολική ακτίνα (Å) | 1,17
Ενέργεια ιοντισμού kJ/mol |
1η | 2η | 3η | 4η | 5η
737 | 1753 | 3395 | 5297 | 7339
| Ηλεκτραρνητικότητα (Pauling) | 1,91

### ΧΡΗΣΕΙΣ

Το νικέλιο είναι ανθεκτικό στη διάβρωση και χρησιμοποιείται για την επικάλυψη άλλων μετάλλων με σκοπό την προστασία τους. Χρησιμοποιείται κυρίως για την κατασκευή κραμάτων όπως ο ανοξείδωτος χάλυβας. Το νιχρώμιο είναι κράμα νικελίου και χρωμίου με μικρές ποσότητες πυριτίου, μαγγανίου και σιδήρου. Είναι ανθεκτικό στη διάβρωση, ακόμη και όταν βρίσκεται σε υψηλή θερμοκρασία, γι’ αυτό χρησιμοποιείται σε τοστιέρες και ηλεκτρικούς φούρνους. Ένα κράμα χαλκού-νικελίου χρησιμοποιείται συνήθως σε εγκαταστάσεις αφαλάτωσης, οι οποίες μετατρέπουν το θαλασσινό νερό σε γλυκό. Ο νικελιούχος χάλυβας χρησιμοποιείται σε κατασκευές θωράκισης. Άλλα κράματα νικελίου χρησιμοποιούνται σε άξονες στις προπέλες πλοίων και πτερύγια τουρμπινών.

Το νικέλιο χρησιμοποιείται στις μπαταρίες, όπως οι επαναφορτιζόμενες μπαταρίες νικελίου-καδμίου και μπαταρίες νικελίου-μεταλλικού υδριδίου που χρησιμοποιούνται στα υβριδικά οχήματα.

Το νικέλιο έχει μια μακρά ιστορία χρήσης σε νομίσματα. Το αμερικανικό νόμισμα των πέντε λεπτών (γνωστό ως «nickel») αποτελείται από 25% νικέλιο και 75% χαλκό. Το λεπτόκοκκο νικέλιο χρησιμοποιείται ως καταλύτης για την υδρογόνωση φυτικών ελαίων. Η προσθήκη νικελίου στο γυαλί του δίνει ένα πράσινο χρώμα.

### ΒΙΟΛΟΓΙΚΟΣ ΡΟΛΟΣ

Ο βιολογικός ρόλος του νικελίου είναι αβέβαιος. Μπορεί να επηρεάσει την ανάπτυξη των φυτών και έχει αποδειχθεί ότι είναι απαραίτητο για ορισμένα είδη.

Ορισμένες ενώσεις νικελίου μπορούν να προκαλέσουν καρκίνο εάν εισπνευθεί η σκόνη τους, ενώ ορισμένοι άνθρωποι είναι αλλεργικοί στην επαφή με το μέταλλο.

Το νικέλιο δεν μπορεί να αποφευχθεί εντελώς. Προσλαμβάνουμε ενώσεις νικελίου με τη διατροφή μας. Αποτελεί βασικό στοιχείο σε ορισμένα φασόλια, όπως το φασόλι navy που χρησιμοποιείται για τα φασόλια φούρνου.

### ΦΥΣΙΚΗ ΑΦΘΟΝΙΑ

Τα ορυκτά από τα οποία εξάγεται το περισσότερο νικέλιο είναι σουλφίδια σιδήρου/νικελίου, όπως ο πεντλανδίτης. Βρίσκεται επίσης σε άλλα ορυκτά, όπως ο γαρνιερίτης.

Ένα σημαντικό μέρος του νικελίου στη Γη προέρχεται από μετεωρίτες. Ένας από αυτούς προσγειώθηκε στην περιοχή κοντά στο Οντάριο του Καναδά πριν από εκατοντάδες εκατομμύρια χρόνια. Η περιοχή αυτή διαθέτει πλέον το 15% περίπου της παγκόσμιας παραγωγής.

### ΙΣΤΟΡΙΑ

Οι μετεωρίτες περιέχουν τόσο σίδηρο όσο και νικέλιο, και ε παλαιότερες εποχές τα χρησιμοποιούσαν ως ανώτερη μορφή σιδήρου. Καθώς το μέταλλο δεν σκούριαζε, οι ιθαγενείς του Περού το θεωρούσαν ένα είδος αργύρου. Ένα κράμα ψευδαργύρου-νικελίου που ονομαζόταν pai-t’ung (λευκός χαλκός) χρησιμοποιούνταν στην Κίνα ήδη από το 200 π.Χ. Μερικά τέτοια κράματα έφτασαν ακόμη και στην Ευρώπη.

Το 1751, ο Axel Fredrik Cronstedt, που εργαζόταν στη Στοκχόλμη, ερεύνησε ένα νέο ορυκτό – που σήμερα ονομάζεται νικελίνης (NiAs) – το οποίο προερχόταν από ένα ορυχείο στο Los, στο Hälsingland της Σουηδίας. Πίστευε ότι μπορεί να περιείχε χαλκό, αλλά αυτό που εξήγαγε ήταν ένα νέο μέταλλο. Ανακοίνωσε την ανακάλυψή του και το ονόμασε νικέλιο το 1754. Πολλοί χημικοί θεώρησαν ότι επρόκειτο για κράμα κοβαλτίου, αρσενικού, σιδήρου και χαλκού – τα στοιχεία αυτά υπήρχαν ως προσμείξεις. Μόλις το 1775 παρήχθη καθαρό νικέλιο από τον Torbern Bergman και αυτό επιβεβαίωσε τη φύση του ως στοιχείο.

## Χαλκός

Ομάδα | 11 | Σημείο τήξης | 1084.62°C, 1984.32°F, 1357.77 K
Περίοδος | 4 | Σημείο βρασμού | 2560°C, 4640°F, 2833 K
Τομέας | d | Πυκνότητα (g cm−3) | 8.96
Ατομικός Αριθμός | 29 | Σχετική Ατομική Μάζα | 63.546
Φυσική κατάσταση στους 20οC | Στερεό | Εμφάνιση | Κοκκινωπό-χρυσό μέταλλο που είναι εύκολα επεξεργάσιμο και χρησιμοποιείται σε σύρματα.
Σημαντικά Ισότοπα | 63Cu | Αριθμός CAS | 7440-50-8
Ατομική ακτίνα (Å) | 1,96 | Ομοιοπολική ακτίνα (Å) | 1,22
Ενέργεια ιοντισμού kJ/mol |
1η | 2η | 3η | 4η | 5η
6745 | 1958 | 3555 | 5536 | 7700
| Ηλεκτραρνητικότητα (Pauling) | 1,90

### ΧΡΗΣΕΙΣ

Ιστορικά, ο χαλκός ήταν το πρώτο μέταλλο που επεξεργάστηκαν οι άνθρωποι. Η ανακάλυψη ότι μπορούσε να σκληρυνθεί με λίγο κασσίτερο για να σχηματιστεί το κράμα του χαλκού έδωσε το όνομα «Εποχή του Χαλκού».

Παραδοσιακά ήταν ένα από τα μέταλλα που χρησιμοποιούνταν για την κατασκευή νομισμάτων, μαζί με το ασήμι και τον χρυσό. Ωστόσο, είναι το πιο κοινό από τα τρία και, ως εκ τούτου, το λιγότερο πολύτιμο. Όλα τα νομίσματα των ΗΠΑ είναι πλέον κράματα χαλκού και τα μέταλλα των όπλων περιέχουν επίσης χαλκό.

Ο περισσότερος χαλκός χρησιμοποιείται σε ηλεκτρικό εξοπλισμό, όπως καλωδιώσεις και κινητήρες. Αυτό οφείλεται στο γεγονός ότι παρουσιάζει εξαιρετική αγωγιμότητα τόσο στη θερμότητα όσο και στον ηλεκτρισμό και μπορεί να χρησιμοποιηθεί σε καλώδια. Χρησιμοποιείται επίσης στις κατασκευές (όπως σε στέγες και υδραυλικά) και σε βιομηχανικά μηχανήματα (όπως σε εναλλάκτες θερμότητας).

Ο θειικός χαλκός χρησιμοποιείται ευρέως ως γεωργικό δηλητήριο και ως αλγοκτόνο στον καθαρισμό υδάτων.

Ενώσεις χαλκού, όπως το διάλυμα Fehling, χρησιμοποιούνται σε χημικές δοκιμές για την ανίχνευση σακχάρων.

### ΒΙΟΛΟΓΙΚΟΣ ΡΟΛΟΣ

Ο χαλκός είναι ένα απαραίτητο στοιχείο. Ένας ενήλικας άνθρωπος χρειάζεται περίπου 1,2 χιλιοστόγραμμα χαλκού την ημέρα, για να βοηθήσει τα ένζυμα να μεταφέρουν ενέργεια στα κύτταρα. Η περίσσεια χαλκού είναι τοξική.

Γενετικές ασθένειες, όπως η νόσος του Wilson και η νόσος του Menkes, μπορούν να επηρεάσουν την ικανότητα του οργανισμού να αξιοποιήσει σωστά το χαλκό.

Σε αντίθεση με τα θηλαστικά, τα οποία χρησιμοποιούν σίδηρο (στην αιμοσφαιρίνη) για τη μεταφορά οξυγόνου στο σώμα τους, ορισμένα καρκινοειδή χρησιμοποιούν σύμπλοκα χαλκού.

### ΦΥΣΙΚΗ ΑΦΘΟΝΙΑ

Ο μεταλλικός χαλκός απαντάται στη φύση, αλλά η μεγαλύτερη πηγή του βρίσκεται σε ορυκτά όπως ο χαλκοπυρίτης και ο βορνίτης. Ο χαλκός εξάγεται από αυτά τα μεταλλεύματα και ορυκτά με τήξη, έκπλυση και ηλεκτρόλυση. Οι σημαντικότερες χώρες παραγωγής χαλκού είναι η Χιλή, το Περού και η Κίνα.

### ΙΣΤΟΡΙΑ

Στο βόρειο Ιράκ έχουν ανασκαφεί χάντρες από χαλκό, ηλικίας άνω των δέκα χιλιάδων ετών, οι οποίες πιθανόν να είναι κατασκευασμένες από αυτοφυή χαλκό, ψήγματα του οποίου μπορούν μερικές φορές να βρεθούν. Ο χαλκός χρησιμοποιήθηκε ευρέως στον αρχαίο κόσμο ως μπρούτζος, δηλαδή το κράμα του χαλκού με κασσίτερο, το οποίο χρησιμοποιήθηκε για την κατασκευή μαχαιροπίρουνων, νομισμάτων και εργαλείων. Στην Κίνα το χρησιμοποιούσαν στις καμπάνες.

Ο χαλκός δεν είναι δύσκολο να εξαχθεί από τα μεταλλεύματά του, αλλά τα εξορύξιμα κοιτάσματα ήταν σχετικά σπάνια. Ορισμένα τέτοια κοιτάσματα, όπως το ορυχείο χαλκού στο Falun της Σουηδίας, που χρονολογείται από τον 13ο αιώνα, αποτελούσαν πηγή μεγάλου πλούτου. Ένας τρόπος για την εξαγωγή του μετάλλου ήταν να ψηθεί το θειούχο μετάλλευμα και στη συνέχεια να εκπλυθεί με νερό ο θειικός χαλκός που σχηματιζόταν. Έπειτα, αυτό έρεε πάνω σε απορρίμματα σιδήρου (σκραπ), στην επιφάνεια των οποίων γινόταν η εναπόθεση του χαλκού, σχηματίζοντας ένα λεπιοειδές στρώμα που αφαιρούνταν εύκολα.

## Ψευδάργυρος

Ομάδα | 12 | Σημείο τήξης | 419.527°C, 787.149°F, 692.677 K
Περίοδος | 4 | Σημείο βρασμού | 907°C, 1665°F, 1180 K
Τομέας | d | Πυκνότητα (g cm−3) | 7.134
Ατομικός Αριθμός | 30 | Σχετική Ατομική Μάζα | 65.38
Φυσική κατάσταση στους 20οC | Στερεό | Εμφάνιση | Αργυρόλευκο μέταλλο με μπλε απόχρωση. Διαβρώνεται στον αέρα.
Σημαντικά Ισότοπα | 64Zn | Αριθμός CAS | 7440-66-6
Ατομική ακτίνα (Å) | 2,01 | Ομοιοπολική ακτίνα (Å) | 1,20
Ενέργεια ιοντισμού kJ/mol |
1η | 2η | 3η | 4η | 5η
906 | 1733 | 3833 | 5731 | 7970
| Ηλεκτραρνητικότητα (Pauling) | 1,65

### ΧΡΗΣΕΙΣ

Ο περισσότερος ψευδάργυρος χρησιμοποιείται για το γαλβάνισμα άλλων μετάλλων, όπως ο σίδηρος, για να αποτραπεί η σκουριά. Ο γαλβανισμένος χάλυβας χρησιμοποιείται για αμαξώματα αυτοκινήτων, στύλους φωτισμού, στηθαία ασφαλείας οδικών δικτύων και κρεμαστές γέφυρες.

Μεγάλες ποσότητες ψευδαργύρου χρησιμοποιούνται για στη χύτευση, σημαντική στην αυτοκινητοβιομηχανία και τη βιομηχανία ηλεκτρικών και υλικών. Ο ψευδάργυρος χρησιμοποιείται επίσης σε κράματα όπως ο ορείχαλκος, το νεάργυρο και στη συγκόλληση αλουμινίου.

Το οξείδιο του ψευδαργύρου χρησιμοποιείται ευρέως στην κατασκευή πολλών προϊόντων, όπως χρώματα, καουτσούκ, καλλυντικά, φαρμακευτικά προϊόντα, πλαστικά, μελάνια, σαπούνια, μπαταρίες, κλωστοϋφαντουργικά προϊόντα και ηλεκτρικό εξοπλισμό. Το σουλφίδιο του ψευδαργύρου χρησιμοποιείται για την κατασκευή φωτεινών χρωμάτων, λαμπτήρων φθορισμού και οθονών ακτίνων Χ.

### ΒΙΟΛΟΓΙΚΟΣ ΡΟΛΟΣ

Ο ψευδάργυρος είναι απαραίτητος για όλα τα έμβια όντα, καθώς αποτελεί το ενεργό κέντρο σε πάνω από 20 μεταλλοένζυμα. Ο μέσος ανθρώπινος οργανισμός περιέχει περίπου 2,5 γραμμάρια ψευδάργυρου και προσλαμβάνει περίπου 15 χιλιοστόγραμμα την ημέρα. Ορισμένα τρόφιμα έχουν επίπεδα ψευδαργύρου πάνω από το μέσο όρο, όπως η ρέγγα, το μοσχάρι, το αρνί, οι ηλιόσποροι και το τυρί.

Σε υπερβολική ποσότητα ο ψευδάργυρος μπορεί να είναι καρκινογόνος. Εάν εισπνευθεί προσφάτως σχηματισμένο οξείδιο ψευδαργύρου (ΙΙ), μπορεί να εμφανιστεί μια διαταραχή που ονομάζεται «ρίγος οξειδίου» ή «ρίγη ψευδαργύρου».

### ΦΥΣΙΚΗ ΑΦΘΟΝΙΑ

Ο ψευδάργυρος βρίσκεται σε διάφορα μεταλλεύματα, με κυριότερα τον σφαλερίτη (σουλφίδιο ψευδαργύρου) και την καλαμίνα (πυριτικός ψευδάργυρος). Οι κύριες περιοχές εξόρυξης βρίσκονται στην Κίνα, την Αυστραλία και το Περού. Εμπορικά, ο ψευδάργυρος εξάγεται από τα μεταλλεύματά του με συμπύκνωση και φρύξη του μεταλλεύματος και στη συνέχεια με αναγωγή σε ψευδάργυρο θερμαίνοντας με άνθρακα ή με ηλεκτρόλυση. Η παγκόσμια παραγωγή υπερβαίνει τα 11 εκατομμύρια τόνους ετησίως.

### ΙΣΤΟΡΙΑ

Ο ψευδάργυρος ήταν γνωστός στους Ρωμαίους αλλά σπάνια χρησιμοποιούνταν. Αναγνωρίστηκε για πρώτη φορά ως ανεξάρτητο μέταλλο στην Ινδία και τα απορρίμματα από ένα χυτήριο ψευδαργύρου στο Zawar του Rajasthan μαρτυρούν το μεγάλο εύρος διύλισής του από το 1100 έως το 1500.

Η διύλιση ψευδαργύρου στην Κίνα πραγματοποιήθηκε σε μεγάλη κλίμακα από τον 16ο αιώνα. Ένα πλοίο της Εταιρείας Ανατολικών Ινδιών που βυθίστηκε στα ανοικτά των ακτών της Σουηδίας το 1745 μετέφερε φορτίο κινεζικού ψευδαργύρου και η ανάλυση των ανακτημένων ράβδων έδειξε ότι ήταν σχεδόν το ίδιο καθαρό μέταλλο.

Το 1668, ένας Φλαμανδός μεταλλουργός, ο P. Moras de Respour, ανέφερε ότι εξήγαγε μεταλλικό ψευδάργυρο από το οξείδιο του ψευδαργύρου, αλλά για την Ευρώπη, ο ψευδάργυρος ανακαλύφθηκε από τον Γερμανό χημικό Andreas Marggraf το 1746, και όντως ήταν ο πρώτος που τον αναγνώρισε ως νέο μέταλλο

## Γάλλιο

Ομάδα | 13 | Σημείο τήξης | 29.7646°C, 85.5763°F, 302.9146 K
Περίοδος | 4 | Σημείο βρασμού | 2229°C, 4044°F, 2502 K
Τομέας | d | Πυκνότητα (g cm−3) | 5.91
Ατομικός Αριθμός | 31 | Σχετική Ατομική Μάζα | 69.723
Φυσική κατάσταση στους 20οC | Στερεό | Εμφάνιση | Μαλακό, αργυρόλευκο μέταλλο, παρόμοιο με το αλουμίνιο.
Σημαντικά Ισότοπα | 69Ga | Αριθμός CAS | 7440-55-3
Ατομική ακτίνα (Å) | 1,87 | Ομοιοπολική ακτίνα (Å) | 1,23
Ενέργεια ιοντισμού kJ/mol |
1η | 2η | 3η | 4η | 5η
579 | 1979 | 2965 | 6102 | 8299
| Ηλεκτραρνητικότητα (Pauling) | 1,81

### ΧΡΗΣΕΙΣ

Το αρσενικούχο γάλλιο έχει παρόμοια δομή με το πυρίτιο και είναι ένα χρήσιμο υποκατάστατο του πυριτίου για τη βιομηχανία ηλεκτρονικών. Αποτελεί σημαντικό συστατικό πολλών ημιαγωγών. Χρησιμοποιείται επίσης σε κόκκινες λυχνίες LED λόγω της ικανότητάς του να μετατρέπει την ηλεκτρική ενέργεια σε φως. Τα ηλιακά πάνελ του Mars Exploration Rover περιείχαν αρσενικούχο γάλλιο.

Το νιτρίδιο του γαλλίου είναι επίσης ημιαγωγός. Έχει ιδιαίτερες ιδιότητες που το καθιστούν πολύ ευπροσάρμοστο. Έχει σημαντικές χρήσεις στην τεχνολογία Blu-ray, στα κινητά τηλέφωνα, στις μπλε και πράσινες λυχνίες LED και στους αισθητήρες πίεσης για διακόπτες αφής.

Το γάλλιο δημιουργεί κράματα εύκολα με τα περισσότερα μέταλλα. Χρησιμοποιείται ιδιαίτερα σε κράματα χαμηλής τήξης.

Έχει υψηλό σημείο βρασμού, γεγονός που το καθιστά ιδανικό για την καταγραφή θερμοκρασιών που θα αεροποιούσαν ένα θερμόμετρο.

### ΒΙΟΛΟΓΙΚΟΣ ΡΟΛΟΣ

Το γάλλιο δεν έχει κανένα γνωστό βιολογικό ρόλο. Είναι μη τοξικό.

### ΦΥΣΙΚΗ ΑΦΘΟΝΙΑ

Υπάρχει σε ίχνη στα ορυκτά διασπορίτης, σφαλερίτης, γερμανίτης, βωξίτης και άνθρακας. Παράγεται κυρίως ως υποπροϊόν της διύλισης ψευδαργύρου.

Το μέταλλο μπορεί να εξαχθεί με ηλεκτρόλυση διαλύματος υδροξειδίου του γαλλίου (ΙΙΙ) σε υδροξείδιο του καλίου.

### ΙΣΤΟΡΙΑ

Το γάλλιο ανακαλύφθηκε στο Παρίσι από τον Paul-Émile Lecoq de Boisbaudran το 1875. Ο τελευταίος παρατήρησε μια νέα ιώδη γραμμή στο ατομικό φάσμα ποσότητας ψευδαργύρου που είχε εξαγάγει από δείγμα σφαλερίτη (ZnS) από τα Πυρηναία. Ήξερε ότι είχε μπροστά του ένα άγνωστο στοιχείο.

Αυτό που δεν είχε συνειδητοποιήσει ο Boisbaudran ήταν ότι η ύπαρξη και οι ιδιότητές του είχαν προβλεφθεί από τον Μεντελέγιεφ, ο περιοδικός πίνακας του οποίου έδειχνε ότι υπήρχε ένα κενό κάτω από το αλουμίνιο που δεν είχε ακόμη καταληφθεί. Προέβλεψε ότι το ατομικό βάρος του ελλείποντος στοιχείου θα ήταν περίπου 68 και η πυκνότητά του θα ήταν 5,9 g/cm3.

Τον Νοέμβριο του 1875, ο Boisbaudran είχε απομονώσει και καθαρίσει το νέο μέταλλο και είχε αποδείξει ότι ήταν σαν το αλουμίνιο. Τον Δεκέμβριο του 1875 το ανακοίνωσε στη Γαλλική Ακαδημία Επιστημών.

## Γερμάνιο

Ομάδα | 14 | Σημείο τήξης | 938.25°C, 1720.85°F, 1211.4 K
Περίοδος | 4 | Σημείο βρασμού | 2833°C, 5131°F, 3106 K
Τομέας | d | Πυκνότητα (g cm−3) | 5.3234
Ατομικός Αριθμός | 32 | Σχετική Ατομική Μάζα | 72.630
Φυσική κατάσταση στους 20οC | Στερεό | Εμφάνιση | Aργυρόλευκο ημιμέταλλο. Είναι εύθραυστο.
Σημαντικά Ισότοπα | 73Ge, 74Ge | Αριθμός CAS | 7440-56-4
Ατομική ακτίνα (Å) | 2,11 | Ομοιοπολική ακτίνα (Å) | 1,20
Ενέργεια ιοντισμού kJ/mol |
1η | 2η | 3η | 4η | 5η
762 | 1537 | 3302 | 4411 | 9021
| Ηλεκτραρνητικότητα (Pauling) | 2,01

### ΧΡΗΣΕΙΣ

Το γερμάνιο αποτελεί ημιαγωγό. Το καθαρό στοιχείο συνήθως περνούσε προσμείξεις με αρσενικό, γάλλιο ή άλλα στοιχεία και χρησιμοποιούνταν ως τρανζίστορ σε χιλιάδες ηλεκτρονικές εφαρμογές. Σήμερα, ωστόσο, το έχουν αντικαταστήσει άλλοι ημιαγωγοί.

Το οξείδιο του γερμανίου έχει υψηλό δείκτη διάθλασης και διασποράς. Αυτό το καθιστά κατάλληλο για χρήση σε ευρυγώνιους φακούς φωτογραφικών μηχανών και αντικειμενικούς φακούς για μικροσκόπια. Αυτή είναι πλέον η κύρια χρήση αυτού του στοιχείου.

Το γερμάνιο χρησιμοποιείται επίσης ως παράγοντας κραματοποίησης (η προσθήκη 1% γερμανίου στον άργυρο εμποδίζει τη διάβρωσή του), σε λαμπτήρες φθορισμού και ως καταλύτης.

Τόσο το γερμάνιο όσο και το οξείδιο του γερμανίου είναι διαφανή στην υπέρυθρη ακτινοβολία και, ως εκ τούτου, χρησιμοποιούνται στα υπέρυθρα φασματοσκόπια.

### ΒΙΟΛΟΓΙΚΟΣ ΡΟΛΟΣ

Το γερμάνιο δεν έχει κανένα γνωστό βιολογικό ρόλο. Το στοιχείο είναι μη τοξικό. Ορισμένες ενώσεις γερμανίου παρουσιάζουν χαμηλή τοξικότητα στα θηλαστικά, ενώ είναι αποτελεσματικές κατά ορισμένων βακτηρίων. Αυτό έχει οδηγήσει ορισμένους επιστήμονες να μελετήσουν την πιθανή χρήση τους σε φαρμακευτικά προϊόντα.

### ΦΥΣΙΚΗ ΑΦΘΟΝΙΑ

Τα μεταλλεύματα γερμανίου είναι πολύ σπάνια. Βρίσκονται σε μικρές ποσότητες ως τα ορυκτά γερμανίτης και αργυροδίτης.

Ορυκτά γερμανίου υπάρχουν επίσης στα μεταλλεύματα ψευδαργύρου, ενώ η εμπορική παραγωγή γερμανίου πραγματοποιείται με την επεξεργασία της πτητικής τέφρας των χυτηρίων ψευδαργύρου. Μπορεί επίσης να εξαχθεί από τα υποπροϊόντα της καύσης ορισμένων ανθράκων.

### ΙΣΤΟΡΙΑ

Το γερμάνιο ανακαλύφθηκε από τον Clemens A. Winkler στο Freiberg της Γερμανίας το 1886. Η ύπαρξή του είχε προβλεφθεί από τον Μεντελέγιεφ, ο οποίος προέβλεψε ότι το ατομικό του βάρος θα ήταν περίπου 71 και ότι η πυκνότητά του θα ήταν περίπου 5,5 g/cm3.

Τον Σεπτέμβριο του 1885 ένας ανθρακωρύχος που εργαζόταν στο ορυχείο αργύρου Himmelsfürst κοντά στο Freiberg βρήκε ένα ασυνήθιστο μετάλλευμα. Το προώθησε στον Albin Weisbach στην κοντινή Ακαδημία Μεταλλείων, ο οποίος βεβαίωσε ότι επρόκειτο για ένα νέο ορυκτό και ζήτησε από τον συνάδελφό του Winkler να το αναλύσει. Ο τελευταίος διαπίστωσε ότι η σύνθεσή του ήταν 75% άργυρος, 18% θείο, ενώ το υπόλοιπο 7% δεν μπορούσε να το εξηγήσει. Τον Φεβρουάριο του 1886, συνειδητοποίησε ότι επρόκειτο για ένα νέο στοιχείο που έμοιαζε με μέταλλο. Καθώς αποκαλύφθηκαν οι ιδιότητές του, έγινε σαφές ότι ήταν το στοιχείο που έλειπε κάτω από το πυρίτιο, όπως είχε προβλέψει ο Μεντελέγιεφ. Το ορυκτό από το οποίο προήλθε είναι γνωστό ως αργυροδίτης, Ag8GeS6.

## Αρσενικό

Ομάδα | 4 | Σημείο τήξης | Εξαχνώνεται στους 616°C, 1141°F, 889 K
Περίοδος | 4 | Σημείο βρασμού | Εξαχνώνεται στους 616°C, 1141°F, 889 K
Τομέας | d | Πυκνότητα (g cm−3) | 5.75
Ατομικός Αριθμός | 33 | Σχετική Ατομική Μάζα | 74.922
Φυσική κατάσταση στους 20οC | Στερεό | Εμφάνιση | Το αρσενικό είναι ημιμέταλλο. Στη μεταλλική του μορφή είναι λαμπερό, αργυρογκρί και εύθραυστο.
Σημαντικά Ισότοπα | 75As | Αριθμός CAS | 7440-38-2
Ατομική ακτίνα (Å) | 1,85 | Ομοιοπολική ακτίνα (Å) | 1,20
Ενέργεια ιοντισμού kJ/mol |
1η | 2η | 3η | 4η | 5η
944 | 1794 | 2735 | 4837 | 6043
| Ηλεκτραρνητικότητα (Pauling) | 2,18

### ΧΡΗΣΕΙΣ

Το αρσενικό είναι ένα πασίγνωστο δηλητήριο. Ενώσεις αρσενικού χρησιμοποιούνται μερικές φορές ως ποντικοφάρμακα και εντομοκτόνα, αλλά η χρήση τους ελέγχεται αυστηρά.

Παραδόξως, το αρσενικό μπορεί επίσης να έχει φαρμακευτικές εφαρμογές. Κατά τη βικτοριανή εποχή, το διάλυμα του Δρ. Fowler (αρσενικούχο κάλιο διαλυμένο σε νερό) ήταν ένα δημοφιλές τονωτικό-πανάκεια που χρησιμοποιούσε ακόμη και ο Charles Dickens. Σήμερα, οργανοαρσενικές ενώσεις προστίθενται στις ζωοτροφές πουλερικών για την πρόληψη ασθενειών και τη βελτίωση της αύξησης του βάρους.

Το αρσενικό χρησιμοποιείται ως παράγοντας πρόσμιξης σε ημιαγωγούς (αρσενικούχο γάλλιο) για διατάξεις στερεάς κατάστασης. Χρησιμοποιείται επίσης για την επιχάλκωση, τα πυροτεχνήματα και τη σκλήρυνση των καλύκων.

Οι ενώσεις του αρσενικού μπορούν να χρησιμοποιηθούν για την κατασκευή ειδικού γυαλιού και τη συντήρηση του ξύλου.

### ΒΙΟΛΟΓΙΚΟΣ ΡΟΛΟΣ

Ορισμένοι επιστήμονες πιστεύουν ότι το αρσενικό μπορεί να είναι απαραίτητο στοιχείο στη διατροφή μας σε πολύ, πολύ χαμηλές δόσεις. Σε μικρές δόσεις είναι τοξικό και εξετάζεται ως πιθανό καρκινογόνο. Μόλις εισέλθει στο σώμα, συνδέεται με τα άτομα των τριχών, οπότε η ανάλυση δειγμάτων τριχών μπορεί να δείξει αν κάποιος έχει εκτεθεί σε αρσενικό. Ορισμένα τρόφιμα, όπως οι γαρίδες, περιέχουν εκπληκτική ποσότητα αρσενικού σε λιγότερο επιβλαβή, οργανική μορφή.

### ΦΥΣΙΚΗ ΑΦΘΟΝΙΑ

Μια μικρή μόνο ποσότητα αρσενικού βρίσκεται στην αυτοφυή του κατάσταση. Βρίσκεται κυρίως στα ορυκτά. Το πιο κοινό ορυκτό που περιέχει αρσενικό είναι ο αρσενοπυρίτης. Άλλα περιλαμβάνουν την κόκκινη σανδαράχη, την κίτρινη σανδαράχη και τον εναργίτη. Το περισσότερο αρσενικό παράγεται ως υποπροϊόν της μεταλλουργίας χαλκού και μολύβδου. Μπορεί να παραχθεί από τον αρσενοπυρίτη με φρύξη, προκαλώντας την εξάχνωση του αρσενικού και αφήνοντας πίσω του σουλφίδιο του σιδήρου (ΙΙ).

### ΙΣΤΟΡΙΑ

Το αρσενικό ήταν γνωστό στους αρχαίους Αιγύπτιους και αναφέρεται σε έναν πάπυρο ως τρόπος επιχρύσωσης των μετάλλων. Ο Έλληνας φιλόσοφος Θεόφραστος γνώριζε για δύο θειούχα ορυκτά αρσενικού: την κίτρινη σανδαράχη (As2S3) και την κόκκινη σανδαράχη (As4S4). Οι Κινέζοι γνώριζαν επίσης για το αρσενικό, όπως μαρτυρούν τα γραπτά του Pen Ts'ao Kan-Mu. Συνέταξε το σπουδαίο έργο του για τον φυσικό κόσμο τον 16ο αιώνα, κατά τη διάρκεια της δυναστείας των Μινγκ. Παρατήρησε την τοξικότητα που συνδέεται με τις ενώσεις αρσενικού και ανέφερε τη χρήση τους ως φυτοφάρμακα στους ορυζώνες.

Μια πιο επικίνδυνη μορφή αρσενικού, το λεγόμενο λευκό αρσενικό, είναι επίσης γνωστή εδώ και πολύ καιρό. Πρόκειται για το τριοξείδιο, As2Ο3, το οποίο αποτελούσε υποπροϊόν της μεταλλουργίας του χαλκού. Όταν αυτό αναμιγνύεται με ελαιόλαδο και θερμαίνεται, προκύπτει το ίδιο το αρσενικό μέταλλο. Η ανακάλυψη του αρσενικού αποδίδεται στον Albertus Magnus τον 13ο αιώνα.

## Σελήνιο

Ομάδα | 16 | Σημείο τήξης | 220.8°C, 429.4°F, 494 K
Περίοδος | 4 | Σημείο βρασμού | 685°C, 1265°F, 958 K
Τομέας | d | Πυκνότητα (g cm−3) | 4.809
Ατομικός Αριθμός | 34 | Σχετική Ατομική Μάζα | 78.971
Φυσική κατάσταση στους 20οC | Στερεό | Εμφάνιση | Ένα ημιμέταλλο που μπορεί να υπάρχει σε δύο μορφές: ως αργυρόχρωμο μέταλλο ή ως κόκκινη σκόνη.
Σημαντικά Ισότοπα | 80Se | Αριθμός CAS | 7782-49-2
Ατομική ακτίνα (Å) | 1,90 | Ομοιοπολική ακτίνα (Å) | 1,18
Ενέργεια ιοντισμού kJ/mol |
1η | 2η | 3η | 4η | 5η
941 | 2045 | 2974 | 4144 | 6590
| Ηλεκτραρνητικότητα (Pauling) | 2,55

### ΧΡΗΣΕΙΣ

Η μεγαλύτερη χρήση του σεληνίου είναι ως πρόσθετο στο γυαλί. Ορισμένες ενώσεις σεληνίου αποχρωματίζουν το γυαλί, ενώ άλλες δίνουν ένα βαθύ κόκκινο χρώμα. Το σελήνιο μπορεί επίσης να χρησιμοποιηθεί για να μειώσει τη διαπερατότητα του ηλιακού φωτός στο αρχιτεκτονικό γυαλί, δίνοντάς του μια απόχρωση μπρονζέ.

Το σελήνιο χρησιμοποιείται για την παρασκευή χρωστικών ουσιών για κεραμικά, χρώματα και πλαστικά.

Το σελήνιο έχει τόσο φωτοβολταϊκή δράση (μετατρέπει το φως σε ηλεκτρισμό) όσο και φωτοαγωγική δράση (η ηλεκτρική αντίσταση μειώνεται με την αύξηση του φωτισμού). Είναι επομένως χρήσιμο σε φωτοκύτταρα, ηλιακές κυψέλες και φωτοτυπικά μηχανήματα. Μπορεί επίσης να μετατρέψει την ηλεκτρική ενέργεια εναλλασσόμενου ρεύματος σε ηλεκτρική ενέργεια συνεχούς ρεύματος, οπότε χρησιμοποιείται ευρέως σε ανορθωτές.

Το σελήνιο είναι τοξικό για τον μύκητα του τριχωτού της κεφαλής που προκαλεί πιτυρίδα, γι’ αυτό χρησιμοποιείται σε ορισμένα σαμπουάν κατά της πιτυρίδας. Το σελήνιο χρησιμοποιείται επίσης ως πρόσθετο για την παρασκευή ανοξείδωτου χάλυβα.

### ΒΙΟΛΟΓΙΚΟΣ ΡΟΛΟΣ

Το σελήνιο είναι απαραίτητο ιχνοστοιχείο για ορισμένα είδη, συμπεριλαμβανομένου του ανθρώπου. Το σώμα μας περιέχει περίπου 14 χιλιοστόγραμμα και κάθε κύτταρο του ανθρώπινου σώματος περιέχει περισσότερα από ένα εκατομμύριο άτομα σεληνίου.

Η μικρή ποσότητα σεληνίου μπορεί να προκαλέσει προβλήματα υγείας, αλλά και η μεγάλη ποσότητα είναι επίσης επικίνδυνη. Σε υπερβολική ποσότητα είναι καρκινογόνο και τερατογόνο (διαταράσσει την ανάπτυξη ενός εμβρύου).

### ΦΥΣΙΚΗ ΑΦΘΟΝΙΑ

Το σελήνιο βρίσκεται σε μερικά σπάνια ορυκτά. Το μεγαλύτερο μέρος του σεληνίου παγκοσμίως λαμβάνεται από τα λασπώδη υπολείμματα ανόδου που παράγονται κατά την ηλεκτρολυτική διύλιση του χαλκού. Αυτά τα λασπώδη υπολείμματα είτε υπόκεινται σε φρύξη με ανθρακικό νάτριο ή θειικό οξύ είτε σε τήξη με ανθρακικό νάτριο για να απελευθερωθεί το σελήνιο.

### ΙΣΤΟΡΙΑ

Το σελήνιο ανακαλύφθηκε από τον Jöns Jacob Berzelius στη Στοκχόλμη το 1817. Είχε μετοχές σε ένα εργοστάσιο παραγωγής θειικού οξέος και τον ενδιέφερε ένα κόκκινο-καφέ ίζημα που συγκεντρώνονταν στον πυθμένα των θαλάμων στους οποίους παρασκευαζόταν το οξύ.

Στην αρχή νόμιζε ότι επρόκειτο για το στοιχείο τελλούριο, επειδή έβγαζε έντονη μυρωδιά σαν ραπανάκι όταν θερμαινόταν, αλλά τελικά συνειδητοποίησε ότι επρόκειτο στην πραγματικότητα για ένα νέο στοιχείο. Σημείωσε επίσης ότι έμοιαζε με το θείο και είχε πράγματι ιδιότητες μεταξύ θείου και τελλουρίου. Ο Berzelius διαπίστωσε ότι το σελήνιο βρισκόταν σε δείγματα τελλουρίου και προσέδιδε στο στοιχείο αυτό τη χαρακτηριστική του οσμή. Ο ίδιος επηρεάστηκε από το σελήνιο – μπορεί να απορροφηθεί από το δέρμα – και του προκάλεσε την κακή αναπνοή που συνδέεται με όσους εργάζονται με αυτό το στοιχείο.

## Βρόμιο

Ομάδα | 17 | Σημείο τήξης | −7.2°C, 19°F, 266 K
Περίοδος | 4 | Σημείο βρασμού | 58.8°C, 137.8°F, 332 K
Τομέας | d | Πυκνότητα (g cm−3) | 3.1028
Ατομικός Αριθμός | 35 | Σχετική Ατομική Μάζα | 79.904
Φυσική κατάσταση στους 20οC | Υγρό | Εμφάνιση | Το βρόμιο είναι ένα βαθύ κόκκινο, ελαιώδες υγρό με έντονη οσμή. Είναι τοξικό.
Σημαντικά Ισότοπα | 79Br | Αριθμός CAS | 7726-95-6
Ατομική ακτίνα (Å) | 1,85 | Ομοιοπολική ακτίνα (Å) | 1,17
Ενέργεια ιοντισμού kJ/mol |
1η | 2η | 3η | 4η | 5η
1140 | 2083 | 3473 | 4564 | 5760
| Ηλεκτραρνητικότητα (Pauling) | 2,96

### ΧΡΗΣΕΙΣ

Το βρόμιο χρησιμοποιείται σε πολλούς τομείς, όπως τα γεωργικά χημικά, οι χρωστικές ουσίες, τα εντομοκτόνα, τα φαρμακευτικά προϊόντα και τα χημικά ενδιάμεσα προϊόντα. Ορισμένες χρήσεις καταργούνται σταδιακά για περιβαλλοντικούς λόγους, αλλά εξακολουθούν να ανακαλύπτονται νέες χρήσεις.

Οι ενώσεις βρομίου μπορούν να χρησιμοποιηθούν ως επιβραδυντικά φλόγας. Προστίθενται στα αφρώδη υλικά για ταπετσαρίες, στα πλαστικά περιβλήματα ηλεκτρονικών συσκευών και στα κλωστοϋφαντουργικά προϊόντα για να γίνουν λιγότερο εύφλεκτα. Ωστόσο, η χρήση του βρομίου ως επιβραδυντικό φλόγας καταργήθηκε σταδιακά στις ΗΠΑ λόγω ανησυχιών για την τοξικότητα.

Τα οργανοβρομιούχα χρησιμοποιούνται στους πυροσβεστήρες με αλογονωμένους υδρογονάνθρακες που χρησιμοποιούνται κατά των πυρκαγιών σε χώρους όπως μουσεία, αεροπλάνα και δεξαμενές. Το βρομίδιο του αργύρου είναι μια χημική ουσία που χρησιμοποιείται στη φωτογράφηση με φιλμ.

Πριν από τη σταδιακή κατάργηση των μολυβδούχων καυσίμων, το βρομιο χρησιμοποιήθηκε για την παρασκευή του 1,2-διβρομοαιθανίου, το οποίο ήταν ένα αντικροτικό μέσο.

### ΒΙΟΛΟΓΙΚΟΣ ΡΟΛΟΣ

Το βρόμιο υπάρχει σε μικρές ποσότητες, ως βρομίδιο, σε όλα τα έμβια όντα. Ωστόσο, δεν έχει κανένα γνωστό βιολογικό ρόλο στον άνθρωπο. Το βρόμιο έχει ερεθιστική επίδραση στα μάτια και το λαιμό και προκαλεί επώδυνες πληγές αν έρθει σε επαφή με το δέρμα.

### ΦΥΣΙΚΗ ΑΦΘΟΝΙΑ

Το βρόμιο εξάγεται με ηλεκτρόλυση από φυσικά κοιτάσματα άλμης πλούσια σε βρόμιο στις ΗΠΑ, το Ισραήλ και την Κίνα. Ήταν το πρώτο στοιχείο που εξήχθη από το θαλασσινό νερό, αλλά αυτό είναι πλέον οικονομικά βιώσιμο μόνο στη Νεκρά Θάλασσα στο Ισραήλ, η οποία είναι ιδιαίτερα πλούσια σε βρομίδιο (έως 0,5%).

### ΙΣΤΟΡΙΑ

Ο Antoine-Jérôme Balard ανακάλυψε το βρόμιο κατά τη διάρκεια έρευνας σε αλμυρό νερό από το Μονπελιέ της Γαλλίας. Πήρε το συμπυκνωμένο υπόλειμμα που παρέμεινε μετά την εξάτμιση του μεγαλύτερου μέρους της άλμης και εισήγαγε σε αυτό αέριο χλώριο. Με τον τρόπο αυτό απελευθέρωσε ένα πορτοκαλοκόκκινο υγρό, το οποίο συμπέρανε ότι ήταν ένα νέο στοιχείο. Το 1826 έστειλε έκθεση των ευρημάτων του στο περιοδικό της Γαλλικής Ακαδημίας.

Ένα χρόνο νωρίτερα, ένας φοιτητής στη Χαϊδελβέργη, ο Carl Löwig, είχε φέρει στον καθηγητή του ένα δείγμα βρομίου που είχε παραγάγει από τα νερά μιας φυσικής πηγής κοντά στο σπίτι του στο Keruznach. Του ζητήθηκε να παράγει περισσότερα, και κατά τη διάρκεια των εργασιών του, ο Balard δημοσίευσε τα αποτελέσματά του και έτσι έγινε αυτός γνωστός ως ο άνθρωπος που το ανακάλυψε.

## Κρυπτό

Ομάδα | 18 | Σημείο τήξης | −157.37°C, −251.27°F, 115.78 K
Περίοδος | 4 | Σημείο βρασμού | −153.415°C, −244.147°F, 119.735 K
Τομέας | d | Πυκνότητα (g cm−3) | 0.003425
Ατομικός Αριθμός | 36 | Σχετική Ατομική Μάζα | 83.798
Φυσική κατάσταση στους 20οC | Στερεό | Εμφάνιση | Το κρυπτό είναι ένα άχρωμο και άοσμο αέριο. Δεν αντιδρά με τίποτε άλλο εκτός από το αέριο φθόριο.
Σημαντικά Ισότοπα | 84Kr | Αριθμός CAS | 7439-90-9
Ατομική ακτίνα (Å) | 2,02 | Ομοιοπολική ακτίνα (Å) | 1,16
Ενέργεια ιοντισμού kJ/mol |
1η | 2η | 3η | 4η | 5η
1351 | 2350 | 3565 | 5066 | 6243
| Ηλεκτραρνητικότητα (Pauling) | ...

### ΧΡΗΣΕΙΣ

Το κρυπτό χρησιμοποιείται εμπορικά ως αέριο πλήρωσης για φώτα φθορισμού εξοικονόμησης ενέργειας.

Χρησιμοποιείται επίσης σε ορισμένους λαμπτήρες φλας που χρησιμοποιούνται για φωτογράφιση υψηλής ταχύτητας.

Σε αντίθεση με τα ελαφρύτερα αέρια της ομάδας του, είναι αρκετά δραστικό ώστε να σχηματίζει ορισμένες χημικές ενώσεις. Για παράδειγμα, το κρυπτό αντιδρά με το φθόριο σχηματίζοντας φθοριούχο κρυπτό. Το τελευταίο χρησιμοποιείται σε ορισμένα λέιζερ.

Το ραδιενεργό κρυπτό χρησιμοποιήθηκε κατά τη διάρκεια του Ψυχρού Πολέμου για την εκτίμηση της σοβιετικής πυρηνικής παραγωγής. Το συγκεκριμένο αέριο είναι προϊόν όλων των πυρηνικών αντιδραστήρων, οπότε το ρωσικό μερίδιο βρέθηκε αφαιρώντας την ποσότητα που προερχόταν από τους δυτικούς αντιδραστήρες από το συνολικό ποσό στον αέρα.

Από το 1960 έως το 1983 χρησιμοποιήθηκε το ισότοπο κρυπτό-86 για τον καθορισμό του πρότυπου μέτρου του μήκους. Το ένα μέτρο ορίστηκε ως ακριβώς 1.650.763,73 μήκη κύματος μιας γραμμής στο ατομικό φάσμα του ισοτόπου.

### ΒΙΟΛΟΓΙΚΟΣ ΡΟΛΟΣ

Το κρυπτό δεν έχει κανένα γνωστό βιολογικό ρόλο.

### ΦΥΣΙΚΗ ΑΦΘΟΝΙΑ

Το κρυπτό είναι ένα από τα σπανιότερα αέρια στην ατμόσφαιρα της Γης. Αποτελεί μόλις 1 μέρος ανά εκατομμύριο κατ’ όγκο. Εξάγεται με απόσταξη αέρα που έχει ψυχθεί μέχρι να γίνει υγρό.

### ΙΣΤΟΡΙΑ

Αφού ανακάλυψαν το ευγενές αέριο αργό, το οποίο εξάγεται από τον αέρα, ο William Ramsay και ο Morris William Travers του University College του Λονδίνου πείστηκαν ότι αυτό πρέπει να ανήκει σε μια νέα ομάδα στοιχείων του περιοδικού πίνακα. Αποφάσισαν ότι άλλα στοιχεία ήταν πιθανό να κρύβονται στο αργό και με μια διαδικασία υγροποίησης και εξάτμισης ήλπιζαν ότι θα μπορούσε να αφήσει ένα βαρύτερο συστατικό, όπως και έγινε. Το απόγευμα της 30ης Μαΐου 1898, η διαδικασία απέδωσε κρυπτό και κατάφεραν να απομονώσουν περίπου 25 cm3 του νέου αερίου. Αυτό το εξέτασαν αμέσως σε ένα φασματόμετρο και είδαν από το ατομικό του φάσμα ότι επρόκειτο για ένα νέο στοιχείο.

## _____

Ομάδα | ... | Σημείο τήξης | ...
Περίοδος | 1 | Σημείο βρασμού | ...
Τομέας | ... | Πυκνότητα (g cm−3) | 0.000
Ατομικός Αριθμός | ... | Σχετική Ατομική Μάζα | ...
Φυσική κατάσταση στους 20οC | ... | Εμφάνιση | ...
Σημαντικά Ισότοπα | ... | Αριθμός CAS | ...
Ατομική ακτίνα (Å) | ... | Ομοιοπολική ακτίνα (Å) | ...
Ενέργεια πρώτου ιοντισμού | ... kJ/mol | Ηλεκτραρνητικότητα (Pauling) | ...

### ΧΡΗΣΕΙΣ

...

### ΒΙΟΛΟΓΙΚΟΣ ΡΟΛΟΣ

...

### ΦΥΣΙΚΗ ΑΦΘΟΝΙΑ

...

### ΙΣΤΟΡΙΑ

...

##### Οδηγίες

Επιλέξτε το χημικό στοιχείο που σας ενδιαφέρει κάνοντας κλικ για να δείτε βασικές πληροφορίες που αφορούν το στοιχείο και την ηλεκτρονιακή δομή του. Κάντε κλικ στο "Μάθετε Περισσότερα" για να μάθετε περισσότερες πληροφορίες για το στοιχείο αυτό. Επιλέξτε την ομάδα (αλκάλια, αμέταλλα, ευγενή αέρια, κλπ) και θα χρωματιστούν μόνο τα στοιχεία αυτής της ομάδας στον Περιοδικό Πίνακα.

Αναλυτικές πληροφορίες παρέχονται για τα πρώτα 36 χημικά στοιχεία του πίνακα.